**Әл-Фараби атындағы ҚазҰУ**

**Қ.Ш.МОЛДАСАН, К.А. ЕСЕНОВА**

**БІЛІМ БЕРУДЕГІ МЕНЕДЖМЕНТ**

**Оқу құралы**

Aлмaты

«Қaзaқ уни­вер­си­те­ті»-2021

ӘОЖ

КБЖ

*Бaспaғa әл-Фaрaби aтындaғы Қaзaқ ұлт­тық уни­вер­си­те­ті*

*факультетінің*

*Ғы­лы­ми ке­ңе­сі жә­не Редaкция­лық-бaспa ке­ңе­сі*

*(№ хaттaмa 2020 жыл);*

Пі­кір жaзғaндaр:

Молдасан Қ.Ш

Білім берудегі менеджмент/ Қ.Ш. Молдасан., К.А.Есенова, – Aлмaты: Қaзaқ уни­вер­си­те­ті, 2021 жыл

Оқу құрaлында типтік оқу жоспарына сай «менеджмент», «басқару» ұғымдaрынa сипaттaмa бе­рі­леді, басқару саласындағы білім берудегі менеджменттің заманауи технологиялардың бірі ретінде ерекшеліктерін талдау және білімді өз бетінше іздеп табу, оны өмірде қолдана алу арқылы жетістікке жетуге үйретудің тәсілі ретінде құрастырылған. қaрaсты­рылғaн.

Білім берудегі басқарудың жаңа әдістері, сондай-ақ, менеджменттегі теориялық білім мен практикалық дағдыларды қалыптастыру мәселелері басқару туралы ғалымдардың теориялық ой-тұжырымдары жинақталып берілді. Оқу құрaлы сту­де­нт­тер­ге, мaгистрaнттaрғa жә­не оқы­ту­шылaрғa aрнaлғaн.

**Мазмұны**

**КІРІСПЕ**

1. **ТАРАУ. БІЛІМ БЕРУДЕГІ МЕНЕДЖМЕНТТІҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ**

**1.1.** Менеджмент **–** басқару туралы ғылым.

**1.2.** Педагогикалық менеджмент педагогикалық жүйелерді басқару теориясы мен технологиялары ретінде

**1.3.** Педагогикалық менеджменттің заңдылықтары, ұстанымдары

**2-ТАРАУ. МЕКТЕПТІҢ ТҰТАС ПЕДАГОГИКАЛЫҚ ҮДЕРІСІН БАСҚАРУ**

**2.1.** Мектеп басқарудың педагогикалық жүйесі және нысаны ретінде

2.2. Мектептің тұтас педагогикалық үдерісін диагностикалау

2.3. Мектептегі әдістемелік қызмет және мұғалімдерді аттестациялау.

**3-ТАРАУ. МЕКТЕПТІҢ ПЕДАГОГИКАЛЫҚ ҰЖЫМЫН БАСҚАРУ**

**3.1.** Педагогикалық ұжым басқарудың обьектісі мен субьектісі ретінде

**3.2.** Педагогикалық қарым-қатынас және басқару этикасы

**3.3.** Білім беру менеджерінің көшбасшылығы және көшбасшылық қасиеті

**Қосымша материал**

**Пайдаланылғын әдебиет тізімі.**

**БИБЛИОГРАФИЯЛЫҚ ТІЗІМ**

1.Ахметов Қ.Ғ. Менеджмент негіздері. Ауылшаруашылығы жоғары оқу орындарының студенттеріне арналған оқу құралы. Алматы – 2008- 252 бет.

2.Бердалиев К.Б., Өмірзақов С.Ы., Есенғазиев Б.К., Ерғалиев Қ.Р. Басқару      негіздері (оқу құралы): Алматы: Экономика, 2007 - 189 бет

3.Виханский О.С., Наумов А.И. Практикум по курсу менеджмент / Под ред. А. И. Наумова. – 2006 жыл.

4.Гардарика.М. Менеджмент теориясы. Алматы, Ғылым. 2005 – 288 с. Ил.

5.Иванов Л.Б. «Менеджмент негіздері: басқару эволюция ойлары». Оқу құралы, СПБ, ЛТА - 2006 жыл.

6.Русинов Ф.М.,Петросян Д.С «Қазіргі заманғы менеджмент теориясы» Оқу құралы, Москва - 2003 жыл.

7.Смолкин А.М «Менеджмент. Ұйымдастыру негіздері», оқу құралы. Издательский дом, «ИНФРА-М», Москва - 2009 жыл.

**ГЛОССАРИЙ**

**Білім алушыларды қорытынды аттестаттау:** білім алушылардың тиісті білім беру деңгейінің мемлекеттік жалпыға міндетті стандартында көзделген оқу пәндерінің көлемін меңгеру дәрежесін анықтау мақсатында өткізілетін рәсім.

**Білім беру қызметі:**тұлғаны оқыту, тәрбиелеу және дамыту міндеттері шешілетін мақсатты, педагогикалық негізделген, білім беру субъектілерінің бірізді өзара ықпалдасу үдерісі.

**Білім беру үдерісінің мониторингі: б**ілім беру ұйымдарында білім беру үдерісін жүйелі түрде бақылау, диагностикалау, талдау, жағдайын, нәтижелердің өзгеру динамикасы мен жүзеге асырылу шарттарын бағалау және болжау.

**Білім беру ұйымдарын мемлекеттік аттестаттау:** білім беру ұйымдары ұсынатын білім беру қызметінің мемлекеттік жалпыға міндетті стандарттың талаптарына сәйкестігін бақылау мақсатында жүргізілетін рәсім.

**Білім беру саласы:** ең аз мөлшердегі және оқу пәндерінің функционалды толық жиынын қамтитын және **о**қушылардың дене, интеллектуалдық, адамгершілік, құқықтық, эстетикалық, экономикалық, коммуникативтік және ақпараттық дамуын қамтамасыз ететін орта білім берудің базалық мазмұнының құрамдас бөлігі.

**Білім мазмұны:** тұлғаның жан-жақты дамуына және түйінді құзыреттіліктерінің қалыптасуына негіз болып табылатын әрбір білім беру деңгейі бойынша білім жүйесі (кешені).

**Құзыреттілік:**оқу мен өмір жағдаяттарын шешу кезінде білім алушылардың білімді, іскерлікті, дағдыны және қызметтің әмбебап тәсілдерін меңгеруі көрінетін білім берудің нәтижесі.

**Мемлекеттік аралық бақылау:** оқыту сапасын білім беру ұйымына тәуелсіз бақылаудың бір түрі.

**Мемлекеттік жалпыға міндетті білім беру стандарты (МЖБС):** білім беру саласында бірыңғай мемлекеттік саясатты жүргізуді реттейтін, білім берудің мақсаттары мен міндеттерінің жиынтығын айқындайтын, білім беру салалары бойынша білім, іскерлік, дағдылар және қалыптасқан түйінді құзыреттіліктер түріндегі күтілетін білім беру нәтижелеріне, білім берудің базалық мазмұнының құрылымы мен құрамына, білім алушылардың оқу жүктемесінің жоғарғы көлеміне, білім сапасы мен деңгейіне қойылатын талаптарды белгілейтін және білім алушылардың табысты әлеуметтенуіне ықпал ететін нормативтік құжат.

**Оқу бағдарламасы:** әрбір оқу пәні бойынша меңгерілуге жататын білім, іскерлік және дағдылардың мазмұны мен көлемін айқындайтын бағдарлама.

**Оқу жоспары (ОЖ):** орта білім беру деңгейлеріне сәйкес оқу пәндерінің тізімі мен көлемін, оқыту тәртібі мен бақылау түрін реттейтін құжат.

**Оқу пәнінің стандарты:** білім берудің бастауыш, негізгі орта, жалпы орта деңгейлерінде нақты пәнді оқыту үдерісін реттейтін құжат. Оқу пәнінің стандарты: пәнді оқытудың мақсаттары мен міндеттерін, жоспарланатын нәтижелерді, оқу пәнінің базалық мазмұнын, құзыреттіліктерді қалыптастыруға бағытталған тапсырмалар жүйесін, оқу пәні бойынша білім беру үдерісінің технологияларына қойылатын талаптарды, білім беру үдерісін материалдық-техникалық тұрғыдан қамтамасыз етуге қойылатын талаптарды, білім беру салалары бойынша оқу жетістіктерінің деңгейін бағалау жүйесін айқындайды.

**Оқытуды саралау**: тұлғаның жеке ерекшеліктері ескерілетін кезде оқу қызметін ұйымдастыру тәсілі.

**Өлшеуіштер:** белгіленген бағалау өлшемдеріне сәйкес білім алушылардың оқу жетістіктерінің деңгейлерінің алдын ала берілген көрсеткіштер бойынша айқындайтын оқу тапсырмалары.

**Білім –** теория жүзінде пəнді түсіну.

**Білу** – үйренген тапсырмаларды практика жүзінде қолдану.

**Білім алудың түрлері** – оқытушылар мен студенттердің қарым-қатынасын ұйымдастыру (күндізгі, сырттай, топтық, бірыңғай лекция, семинарлар, практикалық сабақтар, емтихан, сынақ, практика).

**Оқып үйренудің əдісі** – білім алу мақсатына жету тəсілі.

**Әдістемелік амал** – тəсіл элементі, əдіске жетудегі бөлек қадам.

**Оқыту құралдары** – оқу үрдісін сабаққа байланысты қолдау, кітаптар, компьютерлер, сонымен қатар, мұғалімнің сөз шеберлігі.

**Сабақ беру əдістері** – дəріс, əнгіме, көрініс, түсіндіру, сөйлесу, зерттеу қызметін ұйымдастыру, сонымен қатар, бақылау əдістері – сұрақнама, бақылау жұмысы, сынақ, емтихан, дипломдық жəне курстық жұмыстарды тексеру.

**Білім беру əдісі** – ақпартты қабылдау, оқулықтарды оқу, жаттығулар, тəжірибелік жұмыстар, ғылыми ізденіс жұмыстары жəне т.б.

**Білім беру əдісін оқытатын қызмет** – бұл əдіс арқылы білім алудың жетістігіне жетесің.

**Білім беру əдісін дамытатын қызмет** – бұл əдіс арқылы білім алушылардың жоғарғы қарқында дамуына қол жеткіземіз.

**Білім беру əдісін тəрбиелейтін қызмет** – бұл əдіс арқылы жоғарғы қарқындағы жетістіктерге жетіп жəне білім сапасын жоғарлатады.

**Білім беру əдістерін тудырушы қызметтер** – бұл əдістер танымдық, белсенділік, кəсіби шеберлікті қалыптастырады.

**Білім беру əдісіндегі нақтықты зетушілік қызмет** – бұл білімнің əр бір қадамын, білім процесінің қадмын қадағалайды.

**Білім алушыларды қорытынды аттестаттау:** білім алушылардың тиісті білім беру деңгейінің мемлекеттік жалпыға міндетті стандартында көзделген оқу пәндерінің көлемін меңгеру дәрежесін анықтау мақсатында өткізілетін рәсім.

**Білім беру қызметі:**тұлғаны оқыту, тәрбиелеу және дамыту міндеттері шешілетін мақсатты, педагогикалық негізделген, білім беру субъектілерінің бірізді өзара ықпалдасу үдерісі.

**Білім беру үдерісінің мониторингі: б**ілім беру ұйымдарында білім беру үдерісін жүйелі түрде бақылау, диагностикалау, талдау, жағдайын, нәтижелердің өзгеру динамикасы мен жүзеге асырылу шарттарын бағалау және болжау.

**Білім беру ұйымдарын мемлекеттік аттестаттау:** білім беру ұйымдары ұсынатын білім беру қызметінің мемлекеттік жалпыға міндетті стандарттың талаптарына сәйкестігін бақылау мақсатында жүргізілетін рәсім.

**Білім беру саласы:** ең аз мөлшердегі және оқу пәндерінің функционалды толық жиынын қамтитын және **о**қушылардың дене, интеллектуалдық, адамгершілік, құқықтық, эстетикалық, экономикалық, коммуникативтік және ақпараттық дамуын қамтамасыз ететін орта білім берудің базалық мазмұнының құрамдас бөлігі.

**Білім мазмұны:** тұлғаның жан-жақты дамуына және түйінді құзыреттіліктерінің қалыптасуына негіз болып табылатын әрбір білім беру деңгейі бойынша білім жүйесі (кешені).

**Жалпы білім беретін мектеп: б**астауыш, негізгі орта және жалпы орта білім беру оқу бағдарламаларын, сондай-ақ, білім алушылар мен тәрбиеленушілерге қосымша білім беру оқу бағдарламаларын іске асыратын оқу орны.

**Кіріспе**

Бәсекеге қабілетті маман дайындауда, кәсіби білім берудің сапасын арттыру барысында білім беруде инновациялық технологиялар мен жаңашыл оқыту әдістерін қолданудың маңызы ерекше. Қазіргі кездегі саяси-экономикалық, әлеуметтік, рухани-мәдени өзгерістер адам өмірінің барлық саласына өзінің әсерін тигізді. Адамдардың құндылықтары мен қызығушылықтары да басқаша сипат алды. Білімге деген сұраныс та өсуде. Қоғамның дамуына қарай ғылым мен техниканың деңгейі де, оны басқару жүйесі де өзгеріп отыратыны белгілі. Осыған орай, педагогикалық қызметтің мазмұны жаңарып, жаңа мақсат, жаңа көзқарас, жаңа шешімдер мен жаңа мүмкіншіліктерді қажет етуде. Еліміздің экономикасына енгізілген нарықтық қатынас жалпы білім берудің тәсілдерін және оқыту әдісін түбегейлі өзгертті.

Заманауи білім беру процесінде жалпы білім беретін мектеп жағдайында модернизациялау қоғам мен мемлекет үшін жеке тұлғаны дамытудың перспективалық қажеттіліктері айқындала тусуде.

Себебі, дамыған елдердің экономикалық жетістігінің болуы білім беру жүйесінің жоғары тиімділігімен байланысты. Бүгінгі таңда әлемнің барлық елдерінде жоғары білім беру реформалары өзгеріске түсуде. Біріншіден, жаһандану үдерісіне сай экономиканың дамуы, сұраныстың өсуіндегі бәсекелестік, ұйымның өзгерістерін, жаңа сапалы қызметін жедел ұйымдастыру қажеттігі пайда болды. Екіншіден, ұйымдардың адами ресурстың сапасына, интеллектуалдық еңбекке басымдық беру үрдісі қалыптасты. Бұлар өз кезегінде қызметкерлерді үздіксіз оқыту үдерісін ұйымдастыруға алып келді. Осы талап үдесінен шығуда қазіргі уақытта оқу жоспары жаңа әлеуметтік-экономикалық ортада жұмыс істей алатын жоғары білікті менеджерді қалыптастыратын жаңа пәндерді қамтиды. Қоғам талабына байланысты мектептегі басқару жүйесі де үлкен өзгерістерге ие болды.

Сондықтан да, басқарушыға жаңа талаптар мен міндеттер қойылып, олардың ұстанатын қағидалары да жаңаша ұсынылды. Сондай-ақ, басқару ісіне әлеуметтік серіктестік тұрғысынан келу көзделуде. Яғни, басқарушы, басқарылушы, ата-ана, оқушылар араласуда. Бұл дегеніміз қазіргі адамдардың педагогикалық білімдерінің болуын қажет етеді. Болашақ мамандарды даярлауда бұл курс басқару ісінің тәсілдерімен, қағидаларымен, технологияларымен таныстырады.

Бүгінгі заман талабына сай озық білім мен адамгершілік мұраттарына негізделген ізгілікті тәлім-тәрбие беру ісін жүйелі ұйымдастыра білу де өте маңызды. Білім беру жүйесіндегі жаңа сапалық деңгейге жету мақсатындағы жоспарланған өзгерістері, ғылым мен техниканың дамуы және тұлғаның өзін-өзі дамытуға қабілеттілігі бүгінгі таңда бәсекелестік жағдайында басты фактор ретінде қарастырылуда. Қазақстанның білім беру саласындағы бұл жүйелі өзгерістер жаһандану кезеңіндегі болып отырған жаңа бастамалармен үндестікте дамуда.

Басқару жүйесі жауапкершілікті талап етеді. Менеджмент процесі- бұл басқарудағы қызметкерлердің әлеуметтік - экономикалық жүйеде мақсатқа жетуге бағытталған, белгілі технология бойынша жүзеге асатын іс-әрекеттерінің үздіксіз реттілігі және жиынтығы. Осыған орай, ұсынылып отырған оқу құралының **мақсаты** – болашақ мұғалімнің мектептің педагогикалық үдерісін және білім беру мекемелеріндегі кәсіптік құзыреттілігін қалыптастыру болып табылады.

Осы талапқа сай оқу құралында білім берудегі менеджменттің мәні талданады. Оқу құралы типтік оқу бағдарламасына сай құрастырылған.

**1-тарауда** Басқару туралы ғылымның дамуы, менеджмент туралы шетелдік теория мен тұжырымдамалар, білім берудегі менеджменттің теориялық-әдіснамалық негіздері талданады. **2-тарауда** білім берудегі басқару түсінігі, мектепті басқарудағы әдіснамалық тәсілдер негіделсе, **3-тарауда** оқу-тәрбие жұмысын басқару мазмұны мен әдістері қарастырылады**.** Қосымшада басқару туралы тест, СӨЖ тақырыптары, СОӨЖ тапсырмаларының үлгісі берілді.

Педагогикалық менеджмент ұғымы жалпы білім беру жүйесін басқаруға байланысты 90 жылы қарастырылды. Қоғам талабына байланысты мектептегі басқару жүйесі де үлкен өзгерістерге ие болды. Соның салдарынан, басқарушыға жаңа талаптар мен міндеттер қойылып, олардың ұстанатын қағидалары да жаңаша ұсынылды. Болашақ мамандарды даярлауда бұл курс білім алушыларды басқару ісінің этикасымен, тәсілдерімен, қағидаларымен, технологияларымен таныстырады. Педагогикалық менеджмент туралы теориялық білімдерін практикада іске асыруларына көмектеседі.

**Курстың мақсаты:** теориялық және практикалық тәжірибе негізінде білім менеджерінің қызметінің моделін болашақ мұғалімнің педагогикалық үдерісті басқаруда және білім беру мекемесіндегі тәжірибелік іс-әрекетінде басқару туралы кәсіптік құзыреттілін қалыптастыруды сипаттайды. Сондай-ақ, білім беру саласына менеджерлерді даярлауды тәжірибеге ендірудің әдістемесінің жүзеге асырылуын және білім сапасы менеджменті туралы түсінік қалыптастыру.

*Курсты оқудың нәтижесінде студенттер:*

- педагогикалық менеджмент негізінде педагогикалық басқару әдістерін қолдана білуге;

- педагогикалық менеджмент негізінде тренингтік технологияларды қолдана білуді;

- мектептің білім беру сапасын айқындау, жетілдіру жолдарына нұсқау беруге қабілетті болады. Оқу құралының мазмұны « Білім берудегі менеджмент» пəнінің типтік бағдарламасына сай жазылған. Ұсынылып отырған оқу құралының мазмұны мен құрылымы білім алушылар үшін заман талабына сай бәсекеге қабілеттілікті арттыруға мүмкіндік береді.

**I ТАРАУ. БІЛІМ БЕРУДЕГІ МЕНЕДЖМЕНТТІҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ**

* 1. **Менеджмент - басқару туралы ғылым.**

**Мақсаты:** студенттерді менеджменттің ғылым ретінде пайда болуы және педагогикалық менеджменттің қалыптасуының ғылыми теориялық негіздерімен, «Білім берудегі менеджмент» пәнінің мақсатымен таныстыру.

**Негізгі ұғымдар:** Басқару, менеджмент ұғымы, білім берудегі басқару, педагогикалық менеджмент.

**Жоспар:**

1. Менеджмент- басқару туралы ғылым.
2. Басқару теориялары, «Білім берудегі менеджмент» пәнінің міндеттері.

**Мазмұны**

Елімізде білім берудің жаңа жүйесі жасалып, жоғары білім беру жүйесі әлемдік білім беру кеңістігіне енуге бағыт алуда. Бұл педагогика теориясы мен оқу-тәрбие үрдісіндегі елеулі өзгерістерді талап етеді. Білім беру парадигмасы өзгерді, білім берудің мазмұны жаңарды, осы өзгеріске байланысты жаңа көзқарас, жаңаша қарым-қатынас пайда болды.

Осы бағытта,заман сұранысына сай білікті мамандарды даярлауда мамандардың бәсекеге қабілеттілігінің ерекше маңызын ҚР Тұңғыш Президентті Елбасы Н.Ә. Назарбаевтың «Қазақстан-2050» Стратегиясы қалыптасқан мемлекеттің жаңа саяси бағыты атты жолдауында да атап көрсетілді. [1] Сондай-ақ, мемлекеттің білім беру саласындағы басты құжаттар (ҚР «Білім беру» туралы Заңында) [2]. Қазақстан Республикасы үздіксіз кәсіби педагогикалық білім беруді дамыту Тұжырымдамасында [3]. Қазақстан Республикасында білім беруді және ғылымды дамытудың 2020–2025 жылдарға арналған мемлекеттік бағдарламасында да айқындалған. [4].

Адамзат қоғамының дамуын, оның иелік ету және басқару жүйесін кезеңдерге бөлу басқару тарихының басты мәселелерінің бірі болып табылады. Ғылыми менеджмент саласындағы қазіргі менеджер – ұйымның ортақ мақсатына жетуде адамдардың бірлескен іс-әрекетінің табысты болуын анықтайтын тұлға деген пікір ерекше айтылуда.

Менеджмент ұғымы алғаш бизнес саласында пайда болғанымен, бүгінгі күні фирманы, корпорацияны басқару ғана емес, оның қолдану аясы ұлғаюда. Менеджменттің теориялық негізі барлық салада оның ішінде білім саласын басқаруда  да қолданылады.

“Менеджер” ең алдымен, кәсіби басқарушылық базалық білімі сипатындағы жаңа типтегі басшы ретінде түсіндіріледі. Бірлескен еңбекті ұйымдастыру мен реттеудің ең қарапайым және алғашқы түрлері алғашқы қауымдық құрылыс кезеңдерінде болды. Тайпа, ру басшылары мен көсемдері қызметтің барлық түрлерінің басқарушылық бастамасын көрсетті.

Шамамен 9-7 мыңжылдықта меншік қатынасынан өндірістік экономикаға көшу орын алды, бұл басқарудың пайда болуының негізгісі болды.

Психологиялық тұрғыдағы «адами фактор» тұжырымдамасын ғылыми танымға енгізген, менеджмент теориясының негізін салған Ф.У.Тейлор болды. Ф.У.Тейлор (1856 ˗ 1915) – тaнымaл aмерикaндық инженер, зерттеуші, тәжірибелі менеджер, оның ішінде ғылыми бaсқaру мектебінің негізін қaлaушы.

Бaсқaрушылық идея тaрихынa Ф.В. Тейлор жеке бaсқaрушылық ғылымның негізін қaлaушы ретінде енді. Ол ғылыми тәжірибелерге сүйеніп, бaсқaрушылық үдерістің фaктілерін және құбылыстaрын ғылыми тaлдaу және жaлпылaу aрқылы «ғылыми түрде» бaсқaруғa болaтындығын aлғaш дәлелдеді. Менеджментті ерекше мaмaндық ретінде түсіну ˗ Ф.У. Тейлордың есімімен тығыз бaйлaнысты.

Оның шығaрмaшылығын зерттеушілердің aйтуыншa, ол менеджмент жaйындa бaр білімін aлғaшқылaрдың бірі болып жүйелеп және осы негізде экономикaлық ғылымның жaңa сaлaсын құрды.

Сондай-ақ, менеджменттегі Ф. У.Тейлор еңбегінің құндылығы өндірістің сапалы өнімі емес, ондағы қызметкерлердің жүйелі еңбегінің негізі екені айтылған. Тейлор жұмысшылaрғa ынтaлaндыруды күшейту aрқылы еңбек өнімділігін aрттыру жүйесін құру міндетін қойды.

Тейлоризмнің негізінде келесі бaсқaру ережелері жaтыр:

1. Ескі, қaтaң прaктикaлық жұмыс әдістерін aуыстырaтын ғылымның іргетaсын құру.

2. Қызметкерлер мен менеджерлерді ғылыми критерийлер негізінде іріктеу – кәсіби тaңдaу және кәсіби оқыту.

3. Еңбекті ғылыми ұйымдaстыруды іс жүзінде жүзеге aсыру кезінде әкімшіліктің қызметкерлермен ынтымaқтaстығы.

4. Қызметкерлер мен менеджерлер aрaсындaғы жaуaпкершілікті әділ бөлу.

ХХ ғaсырдың екінші онжылдығының өзінде-aқ «ғылыми бaсқaру» қозғaлысы әлемдегі әртүрлі экономикaлық жүйелері бaр дaмушы және өнеркәсіптік жaғынaн дaмығaн елдерді қaмти отырып, хaлықaрaлық қaрқынғa ие болды.

Ф.У. Тейлордың ғылыми менеджмент теориясы басқару ғылымының дамуына зор ықпал етті. «Ғылыми басқару» ұғымы әлемдегі әртүрлі дамыған елдерде ерекше қарқынға ие болды. Ғылыми басқару идеялары: «басқару», «ғылыми басқару», «рационализация», «ғылыми еңбектің ұйымдастырылуы» атауларымен айқындала түсті.

**Осы мектептің көшбaсшысы, фрaнцуз тaу-кен инженері Aнри Фaйоль болды,** ол – **тәжірибелі менеджер.**

Басқарудың классикалық мектебiнiң негiзiн қалаған А.Файольдiң еңбектерi еді. А.Файольдiң еңбектерiнде мекемені басқарудың жаңаша басқа жолдары көрсетілді. Tейлордың «Ғылыми бaсқaру» мектебі және Фaйолдың клaссикaлық әкімшілік мектебі ғылыми-зерттеу сaлaсы ретінде ғылыми негізделген қызмет бағыттарын бaсқaруды дaмытудың іргетaсын қaлaды.

Әлемдік менеджменттің теориясы мен практикасының талдауы бойынша, классикалық менеджменттің жетекші принципі адам факторын есепке алу болып отыр. Бұл теория ХХ ғасырдың 50-60-жылдары Батыста, әсiресе АҚШ-та кең өрiс алған. Өндірісті басқару саласында қолданыстағы білімді жүйелеу қажеттілігі басшылықты ғылыми басқарудың тәжірибесі мен теориясы ретінде іске асыру үшін басты нәрсе болды.

Ф.У. Тейлор [5], А. Файоль [6], П.Ф. Друккер [7], және Э. Мэйо [8], сондай-ақ білім беру жүйесінде басқаруды зерттеген ғалымдардың қатарында Р. Жельвис [9], Ю. Мельникова [10], Ю.А. Конаржевский [11], В.С. Лазарев [12], М.М. Поташник [13], Т.И. Шамова [14], С.Ю. Трапицын [15], т.б. еңбектерінде қарастырылған.

Білім берудегі менеджмент мәселесі соңғы жылдары қазақстандық ғалымдардың да қызығушылықтарын арттырды. Қазақстандағы білім беру сапасын арттыру мен шетелдегі білім берудегі сапа жайлы А. Қ Құсайыновтың зерттеу еңбектерінде қарастырылады. [16], Сондай-ақ,

К.Н. Нарибаев [17], А.А. Жайтапова [18], Т.М. Баймолдаев [19], А.Н.Көшербаева [20], Н.С. Әлқожаева [21], А.А. Булатбаева [22], К.Ж. Аганина [23], және т.б. зерттеген.

Қазақстан Республиксының Президенті Қасым-Жомарт Тоқаевтың 2019 жылғы «Сындарлы қоғамдық диалог-Қазақстанның тұрақтылығы мен өркендеуінің негізі» деп аталатын Қазақстан халқына жолдауында еліміздің жоғары оқу орындарының алдына бәсекеге қабілетті, білікті маман дайындау, туралы міндеттеме қойды[24]. Сондықтан да , білім беру саласында менеджерлерді даярлауда менеджменттің теориясы мен практикасын меңгеруге және болашақ басшының жетекші қасиеті ретінде өзін-өзі дамытуға ерекше көңіл бөлінуде. Менеджерлерді дайындаудың білім беру жүйесі әр мемлекетте (мысалы, АҚШ, Жапония, Батыс Еуропа, т.б.) әртүрлілігіне қарамастан, кез келген деңгейдегі басшы немесе менеджер берілген қызметке сәйкес келесі талаптарға жауап беруі тиіс:

* білімін үнемі жетілдіруге ұмтылу;
* экстремалды жағдайларда шешімді тез әрі дұрыс қабылдауға қабілетті және белгілі дәрежеде тәуекелділікке дайын болу;
* қажетті коммуникативтілікті меңгеру, қол астындағылардың психологиясын түсіне алу, басқаруда кооперативті стильді ұстану;
* қызметтегі міндеттері мен мекеме дамуының стратегиялық мақсаты арасындағы байланысты түсіну және қабылдаған шешімдердің салдарын білу.

Басқару ғылымының дамуында “басқарушылық қатынастар теориялары” атты жаңа бағыт қалыптасты. Ал адамдар қатынасының теориясы адамның ұйымдағы мiнез-құлқын анықтайтын факторларды, мақсаттылық пен жеке тұлғалар арасындағы қатынастарды бiрiншi орынға қояды.

Менеджмент теориясы басшы қызметінің өзара құрметке, қарамағындағы қызметкерлерге сенім білдіруді, олардың табысты еңбек етуіне қолайлы жағдай туғызуымен ерекшеленеді.

Сол себепті, білім беру саласындағы менеджменттің рөлі мен ауқымдылығы зор болып отыр. Менеджер басқару қызметінде, басқару процесін жүзеге асыруда негізгі рөлді атқарады. Білім беру жүйесін басқару және басқарушыларды даярлау мәселесінде қазіргі таңда педагогикалық үдерісті дұрыс ұйымдастыру барысында ***гуманистік құндылықтар мен жаңашылдыққа бағытталу*** қажеттілігі айқындала түсуде.

Білім берудің ұлттық моделін қалыптастыру процесі белсенді жүруде, оның негізгі идеясы – ұлттық-мәдениет негізінде тұлға мен қоғам талабына сай өзін-өзі дамытуға қабілетті маман даярдауда білім беру мен тәрбие жүйесін жаңаша, заман талабына сай құру. Білім беру мекемелерін басқару – кез келген тәжірибе ғана емес, ол терең меңгеруді қажет ететін ғылыми білімдер жүйесі және туа біткен қабілетті, ерекше дарындылықты, көшбасшылық қасиеттерді талап ететін өнер.

Заманауи білім беру мекемесінің басшысының жауапкершілігі өте зор, өйткені, бұл қызмет кәсіптің барлық белгілеріне ие: жетекші іс-әрекет, арнайы білімді, білік пен дағдыны, арнайы тұлғалық әрі кәсіби сапаларды міндеттейді.

Білім беруді басқарудың жергілікті органдары мемлекеттің саясатын мемлекеттік білім стандартына сай жүзеге асырады. Бұрын білім беру мекемелерінің басшылары басқарушылық білімді курстық қайта дайындау арқылы біліктілігін жоғарылату жүйесінде ғана болса, қазір басқаруға байланысты ғылыми зерттеулер жүргізілуде. Мектеп директоры қызметінің мазмұны, кәсіби білімі, тұлғаға қойылатын талаптар қарастырылуда. Сонымен қатар, білім беру менеджерлерін арнайы курстар мен “Білім беруді басқару” мамандығы арқылы бағытында зерттеулерде жазылды.

Өйткені, білім беру мекемесін басқарудың өз ерекшелігі бар. Басқарушылық теория педагогикалық мазмұнмен толықтырылғанда және қойылған міндеттерді шешуге, оқу-тәрбие процесінің сапасын арттыруға байланысты мәнге ие болады. Теориялық және практикалық тәжірибе негізінде білім менеджерінің қызметінің моделін болашақ мамандарға баяндау, менеджерлерді білім беру саласына даярлаудың тәжірибесіне ендірудің әдістемесінің жүзеге асырылуына сай және білім сапасы менеджменті туралы түсінік қалыптасуда. Сондықтан да «Білім берудегі менеджмент» пәнін оқу барысында *білім алушы*

- педагогикалық менеджмент негізінде педагогикалық басқару әдістерін қолдануды;

- педагогикалық менеджмент негізінде тренингтік технологиялар, жаңа технологияларды қолдануды;

- мектептің білім беру сапасын айқындау, жетілдіру жолдарына нұсқау беруді;

- көзқарастары мен қатынасын білдіре білуді;

- топтық жобалар жүйесін және сратегиялар мен тәжірибелер өңдеу үшін кәсіби басқарушылық, сарапшылық дағдыларын дамытуды;

- қарым-қатынас, көшбасшылық қабілет, төзімділік пен құрмет көрсетуді;

- сыни пікірін, ойын ашық жеткізуді;

- басқару тәсiлдерiн, оның концептуалды негiздерiн, технологиялармен басқару модельдерiн игеру, бiлiм саласын жетiлдiрудi тиiмдi басқарумен және бiлiм сапасын арттыруды меңгереді.

Сондықтан да, басқарушылық-педагогикалық қызметке білім беру менеджерлері арнайы дайындалуы тиіс және оларды дайындау педагогикалық білімдер негізінде жүзеге асуы керек. Білім берудегі болашақ менеджерлерді басқарушылық-педагогикалық қызметке дайындау мәселесінің өзектілігі мектеп пен оның басшыларының жұмысын реттеу арқылы сұранысқа ие болуы, басқарушы кадрлардың кәсіби деңгейде өсуі үшін, жоғары білім беруде оларды дайындаудың тұтас жүйесін құру қажеттілігін көрсетеді.

Білім берудің ұтымды жолдары мен тиімді әдістері арқылы болашақ мамандарға өз мамандығына сай ғылыми білім беріледі.

Бүгінгідей ақпарат тасқынында жаңа технологиялардың білім беру жүйесіне енуі болашақ мамандардың тек белгілі ғылым салаларынан алатын білімдер жиынтығына ие болып, не сол бойынша біліктілікті меңгерумен шектелмей, алған білімдерін өздігінен қортындылап, жүйелеп, сапалы меңгеруге, білімін тиімді пайдалануға, қоғам өміріне қажетті білікті маман болып қалыптасуында басқару теорясы мен стратегиялық менеджмент тұжырымдарын саралауды айырқша назар аудартады. Менеджмент бойынша мектепішілік басқарудың негізгі заңдылықтары барысында : оқу-тəрбие жұмыстарын тиімді басқару мен ұйымдастыра білу, реттеу, білім сапасын қадағалау, талдау негізінде алға қойған мақсатқа жетеді. Осы заңдылықтарға негізделген педагогикалық жүйені басқарудың мүмкіндігі басқарудағы жүйелілік пен ұжымдағы оң қарым-қатынасты; педагогикалық жүйені басқарудағы ақпараттың толықтығы мен шынайылығын көрсетеді. Оқу-тәрбие жұмысының сапасын басқарудағы негізгі бағыттар нақтыланады. Қоғамды дамытуда басқару барлық әлеуметтік инфрақұрылымдар мен қызмет түрлерін қамтиды. Бaсқaру тұжырымдaмaлaры көрсеткендей, бaсқaру теориясы тиімді бaсқaруғa септігін тигізетін жaңa идеялaрды көтере отырып үнемі дaмып отырды, дaми береді де.

Бұл ретте, бизнестің және бaсқaрудың тәжірибесі әлдеқaйдa бaйи түсіп, ғaлымдaрдың aлдынa бaсқaру ғылымын одaн әрі дaмытуғa ықпaл ететін жaңa, түрлі және терең мәселелер қояды. Бaсқaру теориясы мен прaктикaсын дaмытудың қaзіргі зaмaнғы үрдісі бір жaғынaн, олaрдың гумaнизaциясы, aл екінші жaғынaн интегрaциялaнғaн менеджмент жүйесін құруғa деген ұмтылыс болып тaбылaды.

* 1. **Педагогикалық менеджмент педагогикалық жүйелерді басқару теориясы мен технологиялары ретінде**

**Мақсаты:** Студенттерге педагогикалық жүйелерді басқару теориясы мен технологиялары туралы түсінік беру.

**Негізгі ұғымдар**: педагогикалық менеджмент, технология,педагогикалық жүйе, жоспарлау, болжам жасау, басқару.

**Жоспар:**

1. **Педагогикалық жүйелерді басқару .**
2. **Педагогикалық жүйелерді басқару технологиялары.**

**Мазмұны**

Білім беру жүйесіндегі басқару қазіргі таңда «педагогикалық менеджмент» ұғымымен тікелей байланысты. Педагогикалық менеджмент білім беру процесін басқару принциптерінің, әдістерінің, ұйымдастырушылық формалары мен технологиялық әдістерінің жиынтығы болып табылады, сондай-ақ , педагогикалық ұжымдағы білім сапасының тиімділігін арттыруға ықпал етеді.

Білім менеджері ретінде мектепті басқаруда бүгінгі таңда оқушыларды оқыту мен тәрбиелеуде, әлеуметтік және тұлғалық дамытуда маңызды нәтижелерге қол жеткізу үшін педагогикалық үдеріске қатысушылардың қызметін нақылау және дұрыс басқару мәселесі тұр.

Сондай-ақ, бiлiм беру ұйымдарындағы тәрбие жүйесі де басқарудың құрылымына енеді. Әсiресе, мектептердегi тәрбиелік іс-шараларының қалыптасқан тәрбие стереотипiнiң заман талабына сай түбегейлi өзгертсек, қазiргi кезеңiндегi тәрбие саласындағы қиыншылықты ескерсек, білім беру саласындағы тәрбие жүйесін басқарудың маңызы зор. Қоғамның әлеуметтiк-экономикалық саладағы бiлiм берудiң, қазiргi тәрбиелiк процестi белсендендiру, тұлғаны тәрбиелеу түрлері мен әдiстерiн іздестіруді, әсiресе, бұл процестi басқарудың басқада жолдарын амалдарын табуды аса қажет етедi.

Басшы педагогикалық ұжымның жұмысын бақылап, оқу-тәрбие жұмысын ұйымдастыру мен басқаруда педагогиканың ғылыми негіздерін жеткілікті деңгейде меңгергенде ғана,  педагогикалық міндеттерді тиімді шеше алады. Педагогикалық жүйені нәтижелі басқару үшін басқару мәдениеті қажет. Педагогикалық менеджменттің негізі тұлғаны сапалы оқыту мен тәрбиелеуге тікелей қатысты. Сол себепті, білім беру ұйымын тиімді басқару үшін басшыға мектептің басқару‐педагогикалық қызметінде функционалды процесті сауатты жүзеге асыру маңызды. Ғылыми зерттеулерде педагогикалық менеджменттің теориясы басқарудың принциптері, әдістері, ұйымдастырушылық формалары мен технологиялық әдістерінің жиынтығы деп сипатталады. Педагогикалық менеджментте адамдармен қарым-қатынас өнері, ерекше басқарушылық шеберлік және ұйымдастырушылық қабілеті ерекше маңызды болып табылады.Ендеше, мектептi басқару теориясының объектiсi – барлық құрамды элементтерiмен алынған жүйе. Басқарудағы ғылыми іс-әрекеттiң амал-тәсiлдерi – ғылымның нақты бiр объектiсiн зерттеуде қолданылатын тәсiлдер мен әдістер, мектептердi басқару бойынша бiлiм беру тәжiрибесiн қортындылап талдау, ғылыми болжамдар жасау, оларды тәжірибеде тексеру. Білім берудегі инновациялық үрдістің нәтижесі оқу прцесінде жаңалықтарды қолдану болып табылады. Білім беру жүйесіндегі жаңа техноогия білім беру мақсатына жаңалықтар енгізу, жаңа мазмұнды жаңа тәсілдер мен тәжірибелер негізінде жаңа педагогикалық жүйені енгізу мектепті басқарудың жаңа технологияларын табу және оны дамыту болып табылады.

Басқару теориясының нәтижесi – практикалық іс-әрекетте жүзеге асырылатын заңдар, принциптер, ережелер, тұжырымдар. Мектеп басшыларына басқарушылық қызметте оқу-тәрбие процесін және оқу сапасы үшiн үлкен жауапкершiлiк жүктеледі. Оқу-тәрбие процесін тиімді орындаумен бірге әдістемелік жұмыстар да басқару арқылы іске асырылады.

**Менеджмент негізінде педагогикалық жүйелерді басқаруда**

**педагогикалық менеджмент келесі деңгейлерді қамтиды**:

* мұғалімнің іс-әрекетін басқару;
* оқушының іс-әрекетін басқару.

**Педагогикалық менеджменттің негізгі міндеттері** :

* Жаңа бағытта мақсаттар мен міндеттерді қою; процесті жоспарлау;
* ұжымның жоғары мотивациясын қамтамасыз ету;
* процесті бақылау және үйлестіру;
* нәтижелерді талдау.

**Білім беру және тәрбиелеу саласындағы менеджменттің** оқу процесінің барлық субъектілерімен тікелей және жеке қатысатын өзара әрекеттестік сияқты ерекшеліктері бар: білім беру қызметін саралау мен дараландыру қажеттілігі; ұйымның жұмысының ұжымға тәуелділігі;

сапа параметрлерін анықтаудың күрделілігі; ұжыммен және басқа да ұйыммен жұмыс істеудің басқа да дағдыларын игеру қажеттілігі.

Көшбасшы ретінде әрекет ететін білім беру ұйымы басшысының рөлі және оның ұйымды жетістікке жеткізудегі басқарушылық қабілетінің болуы білім беру мекемесінің сәтті (техникалық, адами, білім беру, символдық, мәдени көшбасшылық) жетістікке қолжеткізетінін көрсетеді.

Тұтас білім беру үдерісін ойдағыдай қамтамасыз ету үшін көшбасшы өзіне және өзінің жұмысына көшбасшылықтың әр түрін шебер үйлестіруі, білім беру мүмкіндігін жан-жақты құру тәжірибесін оқушылардың жеке басының жан-жақты қалыптасу ортасы ретінде жүзеге асыруы керек.

Қазақстандағы білім беруді дамытудың 2011-2020 жылдарға арналған мемлекеттік бағдарламасында [25] сапалы біліммен қамтамасыз етіп, халықаралық рейтинг бойынша білім көрсеткішінің артыуы қазақстандық білім беру жүйесін дамыту, ең алдымен, педагог кадрлардың мәртебесін арттыру және кәсіби біліктілігін дамытуды қамтамасыз ету, сондай-ақ педагогтердің еңбегін мемлекеттік қолдау мен ынталандыруды арттыру мәселелеріне үлкен мән берілген. Осыған байланыстыпедагогикалық жүйелерді басқару теориясы мен технологиялары ретінде қазіргі таңда еліміздің білім беру жүйесіндегі өзгерістер мен жаңалықтар әрбір педагог жаңа идеялармен, жаңа жүйелермен жұмыс жасауына негіз болары анық. Білім берудің ұлттық моделінің қалыптастыру – бүгінгі күні өзекті, оның негізгі идеясы – ұлттық-мәдениет негізінде тұлға мен қоғам талабына сай өзін-өзі дамытуға қабілетті білім беру мен тәрбие жүйесін құру. Қазіргі уақытта мектептің дамуына көшбасшы ретінде ұйымдастырушылық-басқарушылық қабілеттің қажеттігі байқалуда. Даму бағытындағы мектеп өзге типтегі басшыны сапа тұрғысынан жаңа деңгейге көтеруге қабілетті, оқу үдерісін тиімді басқаратын менеджерді қажет етеді.

* Соныменбірге білім беруді басқарудың сипаты :
* білім берудің гуманистік сипатта болуы;
* жалпыадамзаттық құндылықтардың сақталуы;
* Тұлғаны елге, Отанға деген сүйіспеншілікке тәрбиелеу;
* білімнің жалпыға бірдей міндетті болуы, білім беру жүйесінің сапалы болуы.

Ал,  **педагогикалық іскерлік түрлері:**

**Педагогтың теориялық дайындығына:**

* талдау жасай алу іскерлігі;
* болжау іскерлігі;
* жобалау іскерлігі;
* рефлексивті іскерлік кіреді.
* ***2) Аналитикалық іскерлік*** :
* педагогикалық құбылыстарды талдай алу;
* зерттейтін құбылыстарға сәйкес педагогикалық теорияларды, заңдылықтарды анықтау;
* педагогикалық құбылыстарды дұрыс болжай алу;

- негізгі педагогикалық міндеттерді құрастыру;

* міндеттерді тиімді шешу жолдарын анықтау.
* ***3)Болжау іскерлігі -*** білім беру процесін басқарумен байланысты және ол басқару субъектісі мен күтілетін нәтижеге бағытталады.
* Педагогикалық болжау педагогикалық процестің логикасы мен мәні туралы нақты білімге негізделеді.

**Болжау іскерлігі** құралады:

* - білім берудің мақсаты мен міндеттерін анықтау;
* - оларға жету үшін әдістерді таңдау;
* - мүмкін болатын кедергілерді білу, оларды жою жолын білу;
* - білім беру процесіне қатысушылардың уақыты мен күтілетін
* шығындарды болжау;
* - білім беру процесіне қатысушылардың өзара әсерлесу мазмұнын жоспарлау.
* **Болжау іскерлігі болжау объектісіне байланысты үш топқа бөлінеді:**
* **1)** ұжымның дамуын болжау;
* 2) тұлға дамуын болжау;
* 3) педагогикалық процесті болжау.
* ***4) Жобалау іскерлігі*** дегеніміз:
* - оқыту және тәрбие жолдарын нақтылау;
* - оларды кезеңдер бойынша негіздеу;
* - іс-әрекет түрлері мен мазмұнды жоспарлау;
* - білім беру процесінің құрылымын, формаларын анықтау;
* - оқушылармен жеке жұмысты жоспарлау;
* - ата-аналармен, қоғаммен байланыс орнатуды жоспарлау.
* ***5)Рефлексивті іскерлік-*** педагогтың өзіне бағытталған бақылау бағалау іс-әрекетін жүзеге асыруда қолданылады.

“Менеджер” ұғымы ең алдымен, кәсіби басқарушылық базалық білімі сипатындағы жаңа типтегі басшы ретінде түсіндіріледі. Білім беру мекемелерін басқару – кез келгенін жинақтай алатын тәжірибе ғана емес, ол терең білімді меңгеруді қажет ететін ғылыми білімдер жүйесі және туа біткен қабілетті, ерекше дарындылықты, лидерлік қасиеттерді талап ететін өнер. Заманауи білім беру мекемесінің басшысы – ол тек қызмет қана емес, кәсіп те, өйткені бұл қызмет кәсіптің барлық белгілеріне ие: жетекші іс-әрекет, арнайы білімді, білік пен дағдыны, арнайы тұлғалық әрі кәсіби сапаларды міндеттейді.

**1.3. Педагогикалық менеджменттің заңдылықтары, ұстанымдары**

**Мақсаты: Менеджмент негізінде мектепті басқару ұстанымдарын түсіндіру.**

**Негізгі ұғымдар**: менеджмент, мектеп , басқару, басқару ұстанымы.

**Жоспар:**

1. **Менеджмент негізінде мектепті басқару қызметінің мазмұны.**
2. **Менеджмент негізінде мектепті басқару принциптері (ұстанымдары).**

**Мазмұны**

Менеджмент негізінде мектепті басқару қызметінің мазмұны оның ықпал ететін объектісіне қатысты және олар басқару жүйесін құрастыру барысында жүргізілетін қызметтік әрекеттерге байланысты өзгереді. Басқару қызметіне сай басқару міндеттері қойылады, басқару қызметі "нені орындау қажет? " деген сұрақтарға жауап берсе, басқару міндеттері оған қоса басқаруды іске асырудың шарттарын қарастырады, ол шарттар бір мерзім аралығында белгілі бір қызметті орындауға бағытталады. Әлемдік өркениеттің қарыштап алға дамуы білім беру саласының барлық деңгейіне әсер етуде. Педагогика ғылымының бұл бағыты ғылым жетістіктерін мектеп практикасына ендіру барысында білім беру процесін инновациялық тұрғыда ғылыми негіздеуді, оқу-тәрбие жұмыстарын қайта ұйымдастыруды қажет етеді. Басқару ұстанымдарын басқарушылық қызметтерді жүзеге асыруда басшылардың жүріс-тұрыс ережелері мен заңдылықтарының негізін қалаушы идеялары ретінде ұсынуға болады.

Басқару ұстанымдары объективті экономикалық заңдардан туындайтын негізгі ережелер, олар басқару объектілеріне, нақты объектілер мен адамдарға басшылық жасауы керек. Басқару ұстанымдары уақыт аралығында басқару тұжырымдамасының өзгеруімен бірге дамиды. Олар жетілдіріледі, нақтыланады және дамиды.

Басқару үрдісінде менеджер-мұғалімнің оқушымен қарым-қатынасын айқындайтын сипаттар алуан түрлі және олар өзгеріп отырады. Білім беру үрдісінде өзгермейтін қарым-қатынас сипаттары қатарына *эмпатия* (балаға жанашырлық сезім); *қабылдау* (қандай бала болса да қабылдай алу, түсіну арқылы оның өзін-өзі қабылдай алуына жағдай жасау); *конгруэнттілік* (ішкі және сыртқы дүниесінің сәйкес келуі, өзі айтып тұрғанын өзі мойындауы); *шығармашылық* (әр оқушының бойындағы мүмкіндік пен қабілетті ашу, дамыту); *суггестивтілік* (бала үшін эмоциялық қолайлы орта туғызу, өз табиғатына сай өзін еркін ұстай білуіне жағдай жасау); сонымен қатар, оқушымен гуманистік қарым-қатынаста *рефлексиялық қабілетті* дамыту аса маңызды. Кез келген жастағы оқушы өз өміріндегі оқиғалар мен ситуацияларды талдай білу, бағалау арқылы өзгертуге, өз өмірінің субъектісі болуына ықпал ету - тұлғалық бағдарлы педагогиканың басты мәселелерінің бірі.Менеджмент идеясы адамдардың ынтымақтастығын көздейтін болғандықтан, ортақ мақсатқа жетудегі адамдардың күш-жігерін дұрыс бағыттауға басты назар аударып отырады. Мектепті басқарудағы өзгеріс педагогикалық проблемаларды шешудің жаңа жолдарын енгізуге, педагогикалық үрдісті жаңғырту арқылы жаңа нәтижелер алуға бағытталғандықтан мазмұны жөнінде инновациялық басқару болып табылады. Инновациялық басқару жүйесінің құрамындағы бөліктер өзінің ішкі мүмкіндіктерін пайдалана отырып, жаңа өзгерістерге түсе алады. Ол мыналарды қамтиды:

* басқарудың мақсаты мен мазмұны;
* педагогикалық үрдістің технологиясы, әдістері мен құралдары;
* оқыту мен тәрбие беру әрекеттерінің формасы;
* басқару жүйесі;

Жалпы басқару әрекеті мақсатқа сай жоспарланып, нәтижемен аяқталатын, нақты бір мәселені шешуге арналатын үрдіс болып табылады. Инновациялық мектепті басқару қызметі жаңалықтарды жасау, игеру, қолдану және таратудан тұрады, оның мәнін жеке тұлғаның өзіндік дамуының бастауы деуге болады.

Басқару үдерісі – жүйені дамытатын, **еңбек тәртібін қолдайтын, мақсат пен жоспарды жүзеге асыратын,** қоғамдағы өзгерістерге тиімді ықпал жасайтын үдеріс. Басқару арқылы - ұжымның мақсаты айқындалады, мақсатты жүзеге асыру барысында жоспарлау, ынталандыру, талдау және бақылау-бағалау үдерісі орындалады.

Қазіргі таңдағы білім беру жүйесін модернизациялау жағдайында біздің еліміздің алдында басқарушы кадрларды даярлау мәселесі айтарлықтай өзекті болып отыр. Басқарушыларды даярлаудағы көптеген онжылдықтар бойы болашақ басқарушының ең алдымен өндірістегі білім беру жүйесі өзінің негізін толыққанды білетіндігі басымдылық танытып келді. Бұл ретте болашақ басшы бірінші ретте өзінің алдына жұмыс жасауға қойылатын өндіріс саласын меңгере отырып, қосымша экономика, психология және тағы да басқа білім саласын ала жүреді. Қазіргі уақытта жағдай біршама өзгерді, дегенмен өндіріс саласына қарамастан өз қызметін жүзеге асырып отырған басқарушы құзыреттіліктерінің қажетті жиынтығын меңгеру идеясы алға жылжуда. Төменгі, орта және жоғары буындағы басшы түсінігі менеджер түсінігімен ауыстырылды.

Басқару арқылы оқыту мен тәрбиелеудің, әдістемелік көмек берудегі құрылымның сақталуына мүмкіндік береді.Мемлекетіміздің білім беру үдерісіне енген жаңартылған білім беру бағдарламасы – заман талабына сай келешек ұрпақтың сұранысын қанағаттандыратын бағдарлама. Білім берудегі басымдық білім берудің ұлттық моделінің қалыптасуымен және Қазақстанның білім беру жүйесін әлемдік білім беру кеңестігіне кіріктірумен сипатталады.

Мектептегі оқу үдерісін жаңша басқару іс-әрекетіндегі мақсат пен мүдде мектептегі тұлғаның қалыптасуына тікелей байланысты болуы керек. Бүгінгі қоғам талабы – ұлттық тәрбие тағлымын игерген, білімді, парасатты, денсаулығы мықты, ел болашағын ойлайтын, өз бетінше ойлайтын шығармашыл тұлғаны тәрбиелеу. Сондықтан мектептегі басқару мақсаты мен міндеті – заман талабына лайық нәтижелі, сапалы білім бере отырып, оқушының кәсіби дамуын жетілдіру, бәсекеге қабілетті ұрпақ тәрбиелеу, ертеңгі дамыған қоғам иесін қалыптастыру. Білім беру сапасы – қоғамымыздың ертеңі.Ол үшін негізгі мақсатты анықтау; жеке тұлға сұранысын қанағаттандыру; жетістікке жету жолдарын іздестіру; білім сапасын қамтамасыз ету; мамандардың кәсіби біліктілігін арттыру; нәтижені талдау және бағалау қажеттігі туындайтыны сөзсіз.  Заманауи мектептегі оқу үдерісін басқаруда менеджмент негізінде мектепті басқару қызметінің мазмұны ашылады. Заман талабына сай оқытудың жаңа әдістерін, ғылыми тілмен айтқанда, инновациялық технологияларды қолдану басты назарда болып отыр. Олардың мақсаты – ұлттық білім беру жүйесін әлемдік білім беру жүйесімен, әлемдік стандартқа сай негіздей отырып сабақтастыру. Себебі, еңбек нарығының жағдайында біз кәсіби дағдыларға қойылатын талаптарға сай болуымыз керек.

Басқарудағы жаңалықтар мен инновациялар білім беруді дамытудағы аса үлкен маңызға ие бағыттар:

1)әлеуметтік орта мен мектептің өзін жаңа сипаттағы басқару қажеттіліктерінің объективті күрделенуі;

2)мектептегі басқару іс- әрекетіне койылатын талаптардың күшеюі;

3) мектептегі тиімді басқарудың жаңа жағдайындағы мүмкіндіктерінің пайда болуы;

4) мектепішілік басқару жүйесінің дамуы.

Мектеп мұғалімі өз қызметін шығармашылық бағытта ұйымдастыра отырып, оқушыны қызықтыра алуы шарт. Мұғалім қызметінің негізгі мәні де осында, оқушыны оқыту, тәрбиелеу, дамыту ғана емес, сол үрдістерді басқаруды шығармашылықпен ұйымдастыра білуі де үлкен мәнге ие. Тұлғаны жетілдіруге, белгілі бір мақсатқа жету жолында арнайы ықпалды ұйғаруға қажетті байланысқан әдіс – тәсілдер. Жаңа педагогикалық технология баланың жетілген тұлға ретінде дамуы үшін маңызы зор.Мектеп басшылары мен мұғалімдерге басқару әдебін, педагогикалық менеджмент қағидаларын, қарым-қатынас өнерінің психологиялық негіздерін, педагогикалық қызметтегі модульдік-мониторингтік басқарудың үлгілерін ақпараттық және басқару технологияларын оқып- үйрену, оң шешім қабылдауға, қызметті ішкі мотивациялық негізде ұйымдастыруға баулу мазмұнында жаңа сипат, жаңашылдық қажет.

**Инновациялық қызметтің негізгі функциялары мынандай:**

а) заман талабына білім сапасын арттыруға сай мақсатты өзгерту;

б) білім беру мазмұнына өзгеріс енгізу;

в) оқытудың жаңа тәсілін сабаққа енгізу;

г) оқытудың жаңа моделін жасау;

д) оқытудың жаңа әдіс- тәсілдерін үйрену;

Яғни, педагогикалық инновациялар бұл білім беруді дамытуға оң әсер етеді.

Білім берудегі жаңашылдық мазмұны мен критерийлері туралы нақты түсінік беру, оларды қолдану әдісін меңгеру әділ бағалау мен ұжымның жұмысын болжауға мүмкіндік береді. Осы орайда, білім берудегі инновациялық орталықтардың аздығы байқалады. Бұл мұғалімдердің әдістемелік тұрғыда дайын болмауын және жаңа технологияны толық пайдаланбауынан көрініс табады. Инновациялық, яғни жаңашылдық қызмет ету құрылымының маңызды компоненттеріне: сыртқы ынталандыру, өзін-өзі бекітудің сыртқы мотивтері, мамандыққа байланысты мотив жатады.

Басқару үдерісі – бүтіндей жүйені қамтамасыз ететін, оны жаңа жағдайға сай дамытатын, қоғамдағы болып жатқан өзгерістерге тиімді ықпал жасайтын, ұжымның мақсатын анықтап, оны жүзеге асыру үшін қажетті жоспарлау, ынталандыру, талдау және бақылау-бағалау үдерісі. Басқарушылық шеберлік пен басқарушылық қабілет барысында оқу  үдерісін  басқару жалпы басқару жүйесінің бөлігі болғандықтан  оған ерекше міндеттер жүктеледі. Өйткені, мектеп білім беру үдерісінде қазіргі кезең мен болашақтың талаптарын ұштастыра отырып, тұлғаны қалыптастыру мақсатында қызметін іске асырады.

Басқару қызметтерінің арасында инновациялық процестерді басқару және оларды бұдан былай дамыту мақсатындағы арнайы қызметтер салаларының (сапа менеджменті, білім маркетингі, мектеп психодиагностикасы және т.б.) пайда болуы бүгінгі оқу-тәрбие орындарындағы жаңа кұбылыстар. Мектептер өзін қоршаған ортаны және ол ортаның болашақ өзгерістер бағытында талдау жұмыстарын жүргізе бастады. Бұл орайда, білім ордасы өзінің барша тіршілігінің нәтижесін тек оқу-тәрбие процесін ұйымдастырудағы табыстармен ғана байланыстыруы тиіс. Яғни, мектептегі жаңашылдықты басқару міндеттері:

-  Білім беру мазмұнын жаңғырту жағдайында  әдіс-тәсілдерді енгізу және оқушылардың  білімі мен біліктілігін қалыптастыру;

-  Оқушылардың  танымдық қызығушылығын және білім сапасын арттыру;

-  Дәстүрлі білім беруге қарағанда оқушылардың  алған білімді жүйелеуі;

-   Білім беру мазмұнын жаңғырту жағдайында  мұғалімнің уақытын үдемдеу және оқытуда тиімді пайдалану.

Білім беру мазмұнын игерту әдістері:

* білімді кіріктіру;
* талдау, жинақтау, салыстыру, біріктіру;
* саралау әдісі;
* спиральдық әдіс;
* аралас құрылым әдістері.

Мақсатты бағытталған педагогикалық іс-әрекет оқушылардың тұлғалық, дамуына бағытталады әрі өзін -өзі дамыту мен негізі ретінде қарастырылады. Педагогкалық іс-әрекеттің маңызды құраушыларының бірі болып оның мотивациясы саналады. Педагогикалық іс-әрекеттің мақсаты адамның рухани және табиғи мүмкіндіктерін, сондай-ақ қоғамдық дамудың негізгі бағыттарын ескере отырып, әрбір адамға әлеуметтік талаптардың жиынтығы ретінде құрылады. Соңғы кезеңде, білім беруді басқарудың мемлекеттік-қоғамдық принципін жүзеге асыру нақты көрініс таба бастаған кезде, *педагогикалық іс-әрекеттің жиынтығының субъектісі* білім үрдісінің барлық қатысушылары (оқушылар, ата-аналар, мұғалімдер, қосымша білім беру педагогтары, сондай-ақ, әлеуметтік педагог) кең мағынаға ие бола бастады. Қазіргі таңда басқару құрылымын ғылыми негізде қайта құру, жоспарлау мен бақылауда басты назарды педагогикалық мәдениеті, іздену белсенділігі мен дербестігі жоғары шығармашыл тұлға қалыптастыру мақсаты қойылып отыр. Мектепті Басқаруды ұйымдастыру формалары əрқилы құрылым жəне бағыттарда болуы мүмкін: нұсқау-əдістемелік, теориялық семинар, оқушылар ұжымының отырыстары, педагогикалық кеңестер, əдістемелік бірлестіктер, ұстаздық, мектеп конференциялары, педагогикалық оқулар, т.б. Əлеуметтік -психологиялық əдістерді іске асыру формалары мектептің ішкі тəртіп Ережелерінде көрсетіледі немесе мектептің Жарғысына ендіріледі.

М.С.Каган, Т.И.Шамова зерттеулерінде әрекеттерді менеджмент тарапынан басқарудың төмендегі түрлері көрсетілген:

*Құндылықтық-мотивтік:* тұлғаны инновациялық әрекеттерге әкелетін өз құндылықтары жүйесі, ынтасы, қажеттіктері, белсенділігі;

*Мазмұндық-әдістемелік:* оған тұлғалық және кәсіби дамуы арқылы игерілетін инновациялық білімі мен әдіс-тәсілдері;

*Рефлексиялық:* педагогикалық әрекет барысындағы талдау және нәтижені қорыту. Әрекет барысын, нәтижесін рефлексиялық талдай білу басқарудың жаңа бағыттарының инновациялық әрекеттердің іске асырылу деңгейін бағалауға мүмкіндік береді.

М.М.Поташниктің айтуынша, қазіргі мектептердің демократиялық үрдіске бағыт алуы шын мәнінде, өз бетімен аса жауапты проблемаларды шешуге қабілетті жаңа адамға сұранысынан туындайтыны белгілі.

Менеджмент негізінде мектепті басқару :

* Табиғатпен сәйкестік
* Мәдениетпен сәйкестік
* Синергетикалық
* Интеграциялық
* Шығармашылық -дамытушылық
* Диалогтік
* Кері байланыстық
* Рефлексиялық ұстанымдарынан тұрады.

***Табиғатпен сәйкестік ұстанымы.***

Мектепті басқару арқылы оқушы табиғатына сәйкес төмендегі әдістемелік тәсілдер жүзеге асырылады: оқушы өз бетінше ізденеді, мұғалім мәселені шешудің жолдарын табуды өздеріне ұсынады; бір сұрақты жан-жақты қамтитын бірнеше жауаптар ұсынады; құбылысты әртүрлі позициядан қарастырады.

***Мәдениетпен сәйкестік ұстанымы.***

Бүгінгі талап барысында оқушыларды адамзат құндылықтарын меңгеруге бағытталғандықтан басқаруда мәдениетпен сәйкестік ұстанымын негізге алу арқылы ізгілендіру, оқушылардың , мұғалімдер мен ата-аналардың мектеп өміріне белсенді араласуы арқылы ұлттық және адамзаттық құндылықтарды қалыптастыруға қолайлы орта пайда болады.

***Синергетикалық ұстаным.***

Синергетика-адамның табиғатты, қоғамды және өзін, оның болмысының мағынасын білудегі жаңа бағыт.

Менеджментте педагогикалық қызметті басқару өзін-өзі дамытатын, басқара алатын жүйенің бір сапалық жағдайдан келесі сапалық жағдайға өтуі арқылы жүзеге асырылады. Белгілі бір құрылымның ішіндегі элементтердің өзара байланысын зерттейтін синергетика ұғымы біздің елімізде 80 жылдардан бері қолданыла бастады. Оның мәні өзін-өзі ұйымдастыра алу, өзін-өзі басқара алу, өзін-өзі дамыта алу болып табылады.

***Интеграциялық ұстаным.***

Мектептегі білім жүйесінің ашықтығы және мектептегі пәндердің әрқайсысы өз алдына белгілі бір білім жүйесін құрайды және оқушының терең меңгеруіне бағытталады.

***Шығармашылық-дамытушылық ұстаным.***

Менеджмент негізінде басқару барлық субъектілердің шығармашылық қабілеттерін дамытуға түрткі болады, әрекеттерге баулу, қиын проблемаларды шешуге көмектесу болып табылады.

***Диалогтық (ашықтык) ұстаным.***

Мектеп ашық әлеуметтік-педагогикалық жүйе ретінде өзін қоршаған әлеуметтік ортамен, ата-аналармен, мәдени орталықтармен, түрлі қоғамдық, жастар ұйымдарымен ашық, диалогтық әрекеттер ұйымдастыра алады. Бүл жағдайда басқару үрдісіне қатысушы субъектілердің өзара жағымды әсері нәтижесінде бір-біріне қолдау, көмек көрсету жүзеге асырылады.

***Кері байланыс ұстанымы.***

Үрдіс пен нәтижеге баға беру әкімшілік тұрғысынан ғана емес, үрдіске қатысушылар тарапынан өзіндік бақылау мен бағалауы арқылы жүргізіледі. Өзіндік түзету, коррекциялау, өз әрекетіне өзгеріс енгізу арқылы нәтижелердің тиімділігі қамтамасыз етіледі. Бұл басқару үрдісіне қатысушылардың құндылықтық көзқарасы мен өзіндік бағасын дұрыс қалыптастыруға әсер етеді.

***Рефлексиялық ұстаным.***

Рефлексиялық әрекеттердің енгізілуі басқарудың жаңа жолдарын қарастырады. Бұл жағдайда мектеп ұжымының тұлғалық бағдарлы педагогикалық үрдісті жүзеге асыруға дайындығы, педагогикалық рефлексия мен өзіндік рефлексияға дайындығы инварианттық талап ретінде алынып, оның вариативтік бөлігіне мектептегі ғылыми-әдістемелік жұмысты ұйымдастыруға даярлығын, озық тәжірибені игеруге, таратуға, пайдалануға даярлығын, педагогикалық ғылым мен тәжірибені байланыстыра білуі және оны практикаға енгізуге рефлексиялық даярлығын жатқызамыз.

Менеджмент негізінде басқару жүйесі төмендегі рефлексиялық логикаға құрылады.

* Педагогтардың жеке тәжірибесі рефлексиясы
* Әдістемелік рефлексия (пәндер ӘБ)
* Технологиялық рефлексия (шығармашылық топтар)
* Ғылыми-әдістемелік рефлексия (ғылыми-әдістемелік орталық)

• Әдіснамалық рефлексия (педагогикалык зерттеулер орталығы)

Қазақстанда білім беру жүйесінің әлемдік білім беру жүйесіне интеграциялануы, оның білім беру жүйесінде дамыған елдердегі білім беру тәжірибесі жетістіктеріне терең ғылыми талдау жасау қажеттілігін талап етіп отыр. Еліміздің экономикасы мен әлеуметін арттыратын жастардың білім алуы заман қажеттілігі сай даму үстінде.

Қорыта келе, мектептегі білім беру мазмұнын жаңарту мәселесі – қазіргі күн талабына сәйкес білім беру жүйесін жаңарту мен жетілдірудің аса маңызды кезеңінде үлкен мән беріліп отырған көкейтесті мәселе. Мектеп жасындағы балаларды жалпыға бірдей міндетті оқумен қамту, Оқу-тәрбие үрдісін тиімді ұйымдастыру. Мемлекеттік жалпыға бірдей міндетті білім стандарттарын орындау. Әдістемелік жұмысты жандандыру. Педагогикалық кадрлармен жұмыс жүйесін жаңарту. Ал бұл, білім беру саласындағы өзгерістер, ізденістер тұлғаның қабілеттері мен мүмкіндіктерін ашу ғана емес, сонымен қатар жаңа мәдени  құндылықтарға байланысты ұрпақты тәрбиелеуге, дамуына бағыт береді.

**Бақылау сұрақтары:**

1. «Білім берудегі менеджмент» пәнінің мақсаты қандай?
2. Мектепті басқарудың мақсаты мен міндеттері.
3. Мектеп менджері қандай қызмет атқарады?
4. Менеджмент негізінде мектепті басқару ұстанымдары қандай?
5. Дәстүрлі басқарудың инновациялық басқарудан айырмашылығы неде?
6. Білім берудегі менеджердің рөлі қандай?
7. Мектепті басқаруда педагогикалық проблемаларды шешудің қандай жолдарын енгізуге болады?

**2-ТАРАУ.МЕКТЕПТІҢ ТҰТАС ПЕДАГОГИКАЛЫҚ ҮДЕРІСІН БАСҚАРУ**

* 1. **Мектеп басқарудың педагогикалық жүйесі және нысаны ретінде**

**Мақсаты:**

**Негізгі ұғымдар**: менеджмент, мектеп , басқару, педагогикалық жүйе.

**Жоспар:**

1. Мектептің педагогикалық үдерісін басқару
2. Мектепті басқарудың педагогикалық жүйесі

**Мазмұны**

Қазіргі қоғамның дамуы  динамикалық өзгерулермен сипатталады. Мемлекетте де, экономикалық сала да өзгеріп, жаңа әлеуметтік және өндірістік технологиялар енуде. Осы процестердің барлығы күрделі ұйымдасқан әлеуметтік жүйелердегі басқарудың маңызын елеулі арттырады.

Педагогикалық жүйе ретінде мектепті басқару барысында оның тұтастығын сақтау , сондай-ақ, ондағы жүйе бірліктерінің əрекеттеріне ықпал жасаумен оларды өзгертіп, реттеуге мүмкіндік беруі қажет. Педагогикалық жүйенің өзіндік қызметтері қоғам қажеттілігінен туындаған мақсаттарға байланысты бағытталуы қажет. Себебі, мақсат мектептің педагогикалық жүйесінің мазмұнын айқындайды, жоспардың орындалуына әсер етеді. Мектептегі педагогикалық жүйенің негізгі құрылымдық бірліктерін анықтайтын жағдаяттар – педагогикалық ұжым жəне оның басшыларының қызметтік іс-əрекеттері (В.А.Сластенин). Мектепті басқару ісінде əрбір басшыдан біртұтас басқару жүйесін құрып , оны мектептің даму жолына бағыттауда жоғары ғылыми дайындықты талап етеді.

Мектепті басқару жүйесінің құрылымы:

* мектеп директоры;
* оқу-ісі жөніндегі орынбасар;
* тәрбие жұмысы жөніндегі орынбасар;
* сынып жетекшілері;
* педагогикалық кеңес;
* әдістемелік кеңес;
* әдістемелік бірлестіктер;
* ата-аналар комитеті;

Мектепшілік басқару дегеніміз біртұтас педагогикалық процеске қатысушылардың барынша жоғары нәтижеге жетуді көздеген мақсатты, сапалы өзара әрекеттесуі.

«Педагогикалық процесс» термині ғылыми айналымға XIX ғасырдың екінші жартысында (П.Ф. Каптерев) енгізілді.  
Педагогикалық процестің мәні туралы көзқарастар (С.Т. Шацкий, Н.К. Крупская, А.С. Макаренко, М.А. Данилов, Б. Т. Лихачев, Ю. К. Бабанский, В. М. Коротов және т. б.) зерттеулерінде қарастырылды. Педагогикалық жүйе ретінде мектепті басқару барысы: педагогикалық талдау, мақсат қою және жоспарлау, ұйымдастыру, бақылау, реттеу және түзету. Заман талабына сай мектепшілік басқарудың дәстүрлі ұғымдарын жаңа ұғымдар алмастыруда. Сол сияқты мектепті басқару теориясы, мектепшілік менеджмент теориясы басшы қызметінің өзара құрметке, қарамағындағы қызметкерлерге сенім білдіруді, олардың табысты еңбек етуіне қолайлы жағдай туғызуымен ерекшеленеді. Менеджменттің осы қыры мектепшілік басқару теориясын одан ары дамыта түседі. Білім саласының басымдылығы білім жүйесінің материалдық, қаржылық мәселелерін бірінші кезекте шешуді талап етеді.

Мектепті   басқарудың негізгі  функциялары білім саласында қызмет ететін педагогтардың басқару мәдениеті, кәсіптік-педагогикалық біліктілігі, шығармашылығы педагогикалық мәдениеттің құрамды бөлігі болса , ал, басқару мәдениетінің компоненттері - аксиологиялық, технологиялық және тұлғалық шығармашылық болып табылады. Мектеп  басшысының басқару мәдениеті, оның тұлға ретінде  мектепті басқарудың технологиясын игеру, мектепті оны алға жылжытуға бағытталған  жұмыстарда өзінің шығармашылық, басқарушылық белсенділігін танытуы.  Басшы мектепті басқару процесінде басқару теориясын, концепцияны игеру керек. Менеджмент адамдармен қарым-қатынастың тәсілін үнемі жетілдіріп, соның ішінді білім берудегі ең маңызды буын - менеджменттегі оқушы мен мұғалімнің қарым-қатынасының субъектаралық мазмұнда болуын талап етеді. Бұл жағдайда педагогикалық басқарудың субъектілігі "субъектінің өзіндік өмір сүру ұстанымы" ретінде түсіндіріледі, мақсат қою, жоспарлау, оқу әрекеттері өзіндік бақылаудың саналы қызметі ретінде көрсетіледі, сол арқылы басқару төмендегі әрекеттерде жүзеге асырылады:

* тұлғаның өзіндік құндылығын анықтау, өз бетіндік әрекетін  
  ұйымдастыру;
* тұлғаның жеке мәнді танымы негізінде білім беруді ұйымдастыру;
* әр түрлі пәндер бойынша ұйымдастыру шараларында тұлғаның  
  дербес және шығармашылық әрекетін ұйымдастыру;

- мектептегі білім беруді тұлғалық бағдарлы басқару мазмұны оған  
қатысушылардың көзқарасын өзгерте алады.

Ал, "тұлғаны дамыту" дәстүрлі педагогикада жан-жақты дамыған, белгілі бір әлеуметтік ортақ типті қалыптастыру үшін сырттан ықпал ету болса, менеджменттегі субъектілік ұғымда оны дамыту адамның өзіндік танымын, қажеттіктерін бағыттап отыру, қолдау көрсету, яғни өзіндік рефлексия арқылы таңдау, шешім қабылдау және нәтижесін өзі бағалау секілді ішкі, адамның өз бойындағы мүмкіндіктер арқылы өзіндік дамытуға бағыттау деп түсіндіріледі.

Менеджменттегі басқарудың ерекшелігі - нақты адамдармен карым-қатынас, оларды тұлғалык әрекеттерге тартудың ізгіліктік және демократиялық жолдары. Осы сипаттағы түрткі беру мотивация арқылы басқару адам баласының өзіндік мүмкіндіктерін ашып, оны жүзеге асыру үшін өз қажеттігін қалыптастырады. Білім беру саласындағы реформалардың басты нәтижелерінің бірі – мұғалім имиджі және мәртебесінің көтерілуі.

Қазіргі заманғы білім беру жүйесі, оқытудың инновациялық нысандары мен әдістерін енгізу педагог кызметкерлердің тұлғасына және кәсіби құзыреттілігіне жоғары талаптар қоюда. Әлемдік тәжірибе көрсеткеніндей, кез келген мемлекеттің әлеуметтік экономикалық дамуы сол елдің білім жүйесі мен азаматтарының білім дәрежесіне тікелей байланысты. Осы орайда, Қазақстанды әлемдегі бәсекеге барынша қабілетті елдердің қатарына енгізуде білім беру ісі басты құрал болып табылады. Отандық білім жүйесі халықаралық білім кеңістігінде және еңбек нарығындағы бәсекеге сай қамтамасыз ететін білім сапасының дәрежесіне жетуі шарт. Оқушының білім сапасы білім саласындағы мемлекеттік саясат негізінде нормативті - құқықтық актілерде негізделген. Қазақстан Республикасы азаматтарының халықаралық білім кеңістігіндегі және еңбек нарығындағы бәсекелестігін қамтамасыз ететін білімнің сапасы білім беру сапасының мемлекеттік жалпыға міндетті білім беру стандарттарына сай Қазақстан Республикасының білімді дамыту тұжырымдамасында нақтыланған.

Педагогикалық әдебиеттерде білім сапасы (білім берудің мемлекеттік жалпыға міндетті стандарттары негізінде жалпы білім беретін оқу орындарының жетістігі ), оқыту сапасы (мұғалім білім берудің әртүрлі оқыту технологиясын,әдістемесін,құралдарын қолдану арқылы жетеді), оқушының білім сапасы және т.б. ұғымдар кездеседі.

**Басқару іс-əрекеттері процесінде төмендегідей қызметтер орындалады:**

* мақсаттарды айқындау;
* жоспарлау;
* ұйымдастыру;
* реттеу;
* ынталандыру.

Педагогикалық басқару əдістері көзделген мақсаттарға жету жəне басқару қызметтерін іске асыру құралдары ретінде қарастырылады. Басқару əдістерінің негізгі топтары төмендегідей:

- Ұжымдағы педагогикалық қызметкерлерді ынталандыру, мадақтау.

- əкімшілік – ұйымдастыру əдістері нұсқаулар, бұйрықтар беру жəне т.б.

- психологиялық – педагогикалық ықпал жасау (кеңес, өтініш, тілек білдіру, алғыстар жариялау) жəне əсерлендіру (шуақты психологиялық орта қалыптастыру, шығармашылық ізденіс пен ынталылық сезімдерін көтеру, білім мекемесінің əлеуметтік даму болашағы жөніндегі болжамдармен ұжымды таныстыру);

- қоғамдық ықпалдарды пайдалану (педагогтар мен оқушыларды білім мекемесін басқаруға бағыттау );

- ұжымда шынайылықты нығайтып, басқалармен қатынаста шыдамдылық сақтау, мекеме қызметкерлерінің беделі мен мəртебесін сақтау.

Мектеп басшысы, менеджер бақылау, сауалнама жүргізу, тестілеу, нұсқау жəне əдістемелік материалдармен жұмыс жасау əдістерін белсенді қолдана білуі шарт.

Басқаруды ұйымдастыру формалары:

нұсқау-əдістемелік, теориялық семинар, оқушылар ұжымының отырыстары, педагогикалық кеңестер, əдістемелік бірлестіктер, конференциялар, педагогикалық оқулар, ата-аналармен жүргізілетін жұмыс.

Педагогикалық прцесс барысында психологиялық- педагогикалық тұрғыдан ғана емес, мұғалімнің әдістемелік даярлығын да тұрақты жетілдіруді талап етеді. Білім беру жүйесі тұлғаның қабілеті мен мүмкіндігін ғана ашпайды, заман талабына сай өз ойын ашық жеткізе алатын, сын тұрғысынан ойлау қабілеті , мәселені өздігінен шеше алатын , технологиялық сауаттылығы жоғары ұлтын сүйетін ұрпақ мәдени құндылықтарды игерген талантты ұрпақ тәрбиелеуі қажет.

* 1. **Мектептің тұтас педагогикалық үдерісін диагностикалау**

**Мақсаты: Мектептің тұтас педагогикалық үдерісін диагностикалау мәнін түсіндіру.**

**Негізгі ұғымдар**: менеджмент, мектеп , басқару, диагностика.

**Жоспар:**

1. **Педагогикалық үдерісті диагностикалау.**
2. **Заманауи мектепті басқару ерекшелігі.**

**Мазмұны**

Қазiргi заманда заманауи мектептi басқарудың өзіндік ерекшеліктері айқындалуда, өйткені ол – күрделi жүйе. Бұл кез келген бiлiм беру мекемесiнiң алдына өмiрдiң өзi қойып отырған мiндеттердi жүзеге асыру бойынша барлық жұмыстың басты ұйымдастырушысы ретiндегi мектеп басшыларының тiкелей басқару іс-әрекетiнде көрiнуі тиіс. Мектеп басшылығы мен мұғалiмдерден тұратын басқару жүйесi жетекшi болып келедi. Білімнің қай саласында болмасын, еңбек процесі өту кезіндегі жағдайы мен сапасының диагностикасы жетекші роль атқарады. Талапқа сәйкес қойылған мақсатты орындау мұғалімнің педагогикалық процесс жағдайы жайындағы ақпараттарды игеру дәрежесіне тікелей тәуелді болады. Міне, осыдан педагогикалық процестің өту барысы мен кезеңдері нәтижелері әрі қорытынды көрсеткіштері туралы ақпарат алу мақсатында педагогикалық процесті диагностикалау қажеттігі туындайды. Яғни, педагогикалық үдерісті басқаруды шешім қабылдауға бағытталған, белгіленген мақсатқа сәйкес басқару нысанын ұйымдастыру, қадағалау, реттеу, алынған шынайы ақпарат негізінде талдау жасап, нәтижесінің қорытындысын шығару әрекеті деп түсіндіруге болады. Қазіргі ғылыми әдебиеттерді «педагогикалық диагностика» терминіне біршама анықтама берілген. Педагогикалық диагностика мазмұнында психологиялық процестерді оқып үйрену және педагогтар мен шәкірттердің тұлғалық қасиеттерін қалыптастыруға баса көңіл бөлінеді.

«Диагноз» грек тілінен аударғанда танып білуді білдіреді (бұл – ғылымға ортақ термин). (Б.С.Кобзарь, Л.И.Катаева, Е.А.Берулова, Б.П.Макарова, Б.П.Битинас, В.П.Симонов және т.б.) зерттеулерінде құрылым, функция, міндеттер және педагогикалық диагностика бағыттары анықталады.

Диагностика - оқу процесінің жағдайларын объективті және жан-жақты зерттеуді қамтамасыз ететін оқытудың өлшенетін көрсеткіштерін алу тәсілі; танымдық процесте орын алып отырған барлық өзгерістерді анықтау тәсілі. Диагностика бақылаудан (тексеру), бағалаудан, статистикалық деректердің жинакталуынан, оларды талдаудан, серпін мен беталысты айқындаудан және одан әрі дамудың болжауынан тұрады. Мектепішілік басқарудың жағдайын диагностикалау педагогикалық үрдісті ғылыми-практикалық тұрғыдан жүргізуге мүмкіндік береді Мектепті басқаруда орын алатын негізгі ерекшеліктердің бірі ретінде басқарудың үнемі талданылып отыратынын атауға болады. Мектепішілік басқарудың жағдайын диагностикалау педагогикалық үрдісті ғылыми-практикалық тұрғыдан жүргізуге мүмкіндік береді.

Менеджменттік тұрғыдан қарастыру арқылы басқарудың гумандылығы, демократиялығы, басқарушылардың ұжымды үздіксіз қолдап отыру жағдайына басты назар аударылады. Диагностикалық әдістергерге: тест , бақылау, педагогикалық бақылау, интервью алу, әңгіме өткізу, рефлексиялық талдаулар, рефлексиялық практикумдар жатады. Мектепішілік қалыптасқан жағдайды бақылау немесе тексеру үшін ең әуелі мақсатқа бағытталған ішкі және сыртқы диагностика, субъектілердің өзіндік рефлексия қызметін ұйымдастыру, объективті және субъективті талдау мен бағалау іске асырылады. Өзіндік рефлексия және сыртқы диагностика әдістері арқылы оқыту үрдісінің ерекшеліктері, педагогикалық іс-әрекеттерінің нәтижелілігі зерттеліп, соның негізінде одан әрі даму бағыттары нақтыланады, мектепті басқарудың тағы қандай мүмкіндіктері бар екені анықталды. Педагогикалық диагностиканың басты ерекшелігі-нақты педагогикалық обьект педагогикалық процесс болып табылады. Педагогикалық диагностиканың мақсаты:

1. Жеке тұлғаға бағытталған тиімді тәсілді іске асыруды қамтамасыз ету.
2. Мұғалімнің кәсіби шығармашылығын дамыту.
3. Тұлғаның қосымша білім алуының алғышарттарын белгілеу.
4. Баланың өзін-өзі тиімді дамытуы үшін қажетті жағдайларды анықтау.
5. Педагог қызметін бағалау (кәсіби даму деңгейін өзін-өзі бағалау).т.б.

Диагностиканы мына бағыттарды зерттеу үшін жүргізуге болады:

1. бір мектеп көлемінде бір мақсатқа бағытталған ұжым мүшелерін басқару арқылы кәсіби және тұлғалық қажеттіліктерін зерттеу және дамыту мүмкіндігі;
2. басқару үрдісінде мұғалімдерді өз педагогикалық әрекеттерін талдай алуына көмектесіп, ізденістік жұмыстарына бағыт беру, кәсіби санатын көтеру мүмкіндігі;
3. әдістемелік, педагогикалық кеңестер арқылы ұжымдық бірлескен әрекеттерді талдау, жобалау, модельдеу, қорытындысын саралау мүмкіндігі;
4. оқыту мен тәрбие барысында оқушыларды бақылау арқылы өсу жолдарын айқындау;

Диагностика негізінде басқару әрекеттеріндегі олқылықтарды түзету (коррекциялау) оны болдырмау жолдарын белгілеу арқылы мектептің мүмкіндіктерін, одан әрі қарай даму кезеңдерін жүйелеу арқылы басқару мазмұнын үнемі жетілдіріп отыруға болады. Мектепішілік диагностикалау қызметі басқару үрдісіндегі педагогикалық, психологиялық, әлеуметтік үрдістерді қамтитын объективтік, субъективтік жағдайлардың біртұтас жүйесін құрайды. Оның мазмұны мектеп мүмкіндіктерін зерттеу және соған сай ұжым мүшелерінің ұсыныстары мен бастамашылдығын қолдау, ұйымдастыру міндеттерін айқындайды.

Олар:

1. ұжымда өзіндік танымға, рефлексиялык әрекеттерге түрткі жасалуы үшін қолайлы орта туғызу;
2. түрлі педагогикалық және қоғамдық қызметтерге тарту арқылы әр педагогтың өзіндік танымына мүмкіндік беру және оны жүзеге асыруға  
   көмектесу;
3. тұлғаның өзіндік бағытталуына қажетті құндылықтарын дамытуға  
   жағдай жасау;
4. өзінің білім алу әрекетін өз өмірі үшін мәнділікке айналдыру көздерін  
   анықтауға бағыттау.

Диагностикалық жұмыстар мектептегі оқу-тәрбие үрдісін нәтижелі ұйымдастыруда мұғалімнің кәсібилігіне, оқушының білім сапасына және педагогикалық-рефлексиялық әрекеттерге ықпал ететін факторларды қарастырады. Диагностика нәтижелерін талдау негізінде мәселелер мен мүмкіндіктер анықталып, оны орындаудың төмендегідей жолдары белгіленеді:

* кері байланыс қызметі арқылы әр түрлі деңгейдегі педагогикалық әрекеттерді талдау деңгейін білу;
* педагогикалық-коррекциялық қызмет негізінде олқылықтарды жоюдың жүйесін жасақтау;
* ынталандыру мен стимул қызметтері, кәсіби-педагогикалық санатын көтеру, т.б., шаралар;
* бақылау қызметі арқылы нәтижелік деңгейін үнемі қадағалап отыру.  
  Мектепішілік диагностика барысында *менеджменттің мынандай*

*сипаттары* басшылыққа алынады:

1. нақты мақсатқа бағытталу;
2. анықталған нәтижелерді мектеп басқару қызметінде орынды пайдалану;
3. ұжымдық әрекеттерді ескере отырып зерттеу;
4. тұлғалық бағдарлы технологияны жүзеге асырудағы жүйелілік, бірізділік және үздіксіздік;
5. нәтижелердің педагогикалық ғылым мен практиканың соңғы жетістіктеріне сай болуы.

Осы талаптардың мазмұнына сәйкес білім беру үрдісіне қатысушы *мұғалімдердің қызметі* төмендегі диагностикалық әдістеме негізінде бағаланады:

*Тұлғалық қасиеттері:*

* адамгершілік және педагогикалық мәдениеті;
* кәсіби парызын сезінуі мен жауапкершілігі;

- гуманистік және демократиялық көзқарастары.  
 *Кәсіби дайындығы:*

* пән бойынша арнайы мамандығы;
* әдістемелік дайындығы;
* психологиялық дайындығы;
* тәрбие теориясы мен әдістемесін меңгеруі.
* *Нәтижелік әрекеттері:*
* оқушының білім алуға жауапкершілігін қалыптастыруы;
* оқушының еңбек етуге жауапкершілігін қалыптастыру;
* саналы тәртіпке бағыт беруі;
* өзін-өзі басқаруға, тәрбиелеуге бағыт беруі;
* ата-аналармен, ұстаздармен өзара түсіністік қарым-қатынасқа үйретуі.  
   Диагностика сондай-ақ, педагогикалық қызметтің сипаттарын көрсете

алады, ол:

* кәсібилігіне ықпал ететін тұлғалық қасиеттерінің болуы;
* кәсіби құзырлылығы мен педагогикалық шеберлігі;
* іс-әрекетінің нәтижелілігі.

Тұлғалық бағдарлы білім берудегі *оқушылардың* сапасы төмендегі диагностикалық әдістеме негізінде бағаланады:

1. өзіндік білім алуға ынталылығы;
2. шығармашылық жұмысқа ынтасы;
3. адамгершілік тұлғалық ерекшеліктері;
4. өзіндік білім алудағы ерік-жігері, киындықтардан жол таба білуі;
5. өз мүмкіндігіне сай жеке жұмыс түрлерін таңдай білуі;
6. өзін-өзі бақылауы, бағалауы өз жауапкершілігінің жоғары деңгейі.  
   Диагностика қорытындыларын талдау барысында мұғалімдер мен

оқушылар өзіндік білімін жетілдіру, өзін-өзі тәрбиелеуде өзіндік коррекциялық әрекеттерге кеңінен тартылады. Осы жұмыстардың нәтижесінде танымдық, эмоциональдық, мінез-құлықтық өзгерістері үшін психологиялық қолайлы орта жасалып, педагогикалық өзара ықпалдастық мүмкіндіктері пайда болады. Бұл қатынастар тек әдістемелік және технологиялық құралдар арқылы ғана емес, мұғалімнің тұлғалық ұстанымдары негізінде де жүзеге асады.

Мектепішілік басқару жүйесіне енетін бағыттардағы жетістіктер мен кемшіліктерді диагностика негізінде үнемі талдап, бағалап отыру менеджмент қызметінің сапасын арттырып, жоғары деңгейдегі нәтижелерге жетуге мүмкіндік жасайды. Диагностиканың қағидалары:

* кешенді;
* үздіксіз,
* тұтастық;
* шынайылық;
* педагогикалық құбылыстар мен факторларды зерттеудің динамикасы;
* нақты педагогикалық процестің негізділігн диагностикалау;
* талдау, синтез принципі;

Педагогикалық қызметте бақылаудың мәні зор. Бақылау мақсат пен нәтиже арасындағы айырмашылықты көрсетеді. Ал, педагогикалық талдау барысында айырмашылықтардың себебі айқындалады. Бақылау : жеке бақылау, пәндік бақылау, сынып бойынша бақылау, Мектепішілік диагностикалау қызметі басқару үрдісіндегі педагогикалық, психологиялық, әлеуметтік үрдістерді қамтитын объективтік, субъективтік жағдайлардың біртұтас жүйесін құрайды. Оның мазмұны мектеп мүмкіндіктерін зерттеу және соған сай ұжым мүшелерінің ұсыныстары мен бастамашылдығын қолдау, ұйымдастыру міндеттерін айқындайды. Бұл құзыреттілікке:

* Бағдарлы құзыреттілік;
* Мәденитанымдық құзыреттілік;
* Оқу-танымдық құзыреттілік;
* Ақпараттық-технологиялық құзыреттілік, т.б аталған құзыреттіліктер педагогтың дамуына зор әсері болады.

Басқару үнемі ˗ өзара байланыста, қозғалыста болатын, дамып және өзара дамытып отыратын іс-әрекеттер жиынтығы. Басқаруды диагностикалау бір жүйенің екінші жүйеге әсерін, субъектердің өзара байланысты әрекеттерінің нәтижесін көрсетеді. Осы жұмыстардың мектеп деңгейінде үнемі жүргізіліп талқылануы нәтижесінде жаңа даму деңгейіне өтуді қамтамасыз ететін жаңа мақсат-міндеттер мен күтілетін нәтижелерді нақтылау жолға қойылады және олар оқу жылы аяғында және басында өткізілетін педагогикалық кеңестер үшін ақпараттық база болып табылады. Сөйтіп, диагностикалық әрекеттер жалпы педагогикалық ұжым мақсаты мен тұжырымдамасына, басты мәселелері мен шараларға өзгерістер енгізіліп, оны қадағалап отыруға мүмкіндік береді. Білім беру жүйесінде мұғалім әр сабақта білім берудің, ізденістің нәтижесінде кәсіби құзыреттілігі барысында өзіне жүктелген міндетті орындауда айқындалады. Бұл өз кезегінде бүгінгі мұғалімнің тұлғаны оқытудағы белгілі бір құзыреттілікті маманның қалыптастыруы болады

**2.3 Мектептегі әдістемелік қызмет және мұғалімдерді аттестациялау**

**Мақсаты:** Мектептегі әдістемелік бірлестік жұмысы және мұғалімдерді аттестациялаудың талабын түсіндіру.

**Негізгі ұғымдар**: менеджмент, мектеп ,мұғалімдерді аттестациялау, әдістемелік жұмыс.

**Жоспар:**

* + 1. Әдістемелік бірлестік қызметінің бағыты мен міндеттері
    2. Мұғалімнің кәсіби шеберлігін арттыру.

**Мазмұны**

Білім берудегі негізгі мақсат – білім мазмұнының жаңаруымен қатар, оқытудың әдіс- тәсілдерін меңгеру, сабақ барысында әр түрлі құралдарды тиімді қолдануды талап етеді. Сондықтан білім берудегі барлық өзгерістер педагогтың жаңаша ойлау тәсілімен, жаңа шығармашылық іс-әрекеттерімен, ізденушілігіне тікелей байланысты. Мектептегі әдістемелік қызмет – педагогикалық кадрлардың кәсіби біліктілігін арттыру мен үздіксіз білім беру жүйесінің тұтас құрамды бөлігі. Қазіргі уақытта оқыту мен тәрбиелеуде жаңа әдіс- тәсілді, тиімді қолдану қажеттілігі әдістемелік жұмыстың ролін едәуір арттырып отыр. Мектептегі әдістемелік жұмыс Қазақстан Республикасы Білім және ғылым министрлігінің бұйрығына сай бекітілген оқу-әдістемелік жұмысты ұйымдастыру және жүзеге асыру Ережесі негізінде құрылады. Білім беру ұйымының қызметін бақылау және аттестаттау –жоспарлы түрде бес жылда бір рет өткізіледі. Білім беру органдарын аттестаттауды өткізу барысында білім беру ұйымдары ұсынатын қызмет түрлерінің білім берудің мемлекеттік жалпыға міндетті стандартының талаптарына сәйкестігі анықталады.

Аттестаттауды өткізу барысында қарастырылатын нысан:

1) білім беру ұйымының жалпы сипаттамасы;

2)ұжымдағы кадрлық құрылым;

3) оқушылар контингенті;

4) оқу-әдістемелік жұмыс;

5) оқу-тәрбие жұмысы және педагогикалық жүктеме;

6) оқу-материалдық активтер;

7) оқу және ғылыми зертханалар;

8) ақпараттық ресурстар және кітапхана қоры;

9) оқушылардың білімін бағалау;

10) ғылыми-зерттеу жұмысы;

11) кәсіптік тәжірибе.

**Әдістемелік жұмыс** – бұл кадрларды оқыту және дамыту, ғылым мен педагогикалық озат тәжірибе жетістіктеріне сай оқу-тәрбие үдерісін қамтамасыз ету. Ол әрбір мұғалімнің біліктілігін, кәсіби шеберлігін жан-жақты арттыруға бағытталған (мұғалімдердің өз бетімен кәсіби білімін көтеруін, өзін-өзі тәрбиелеу, жетілдіру шараларын басқару) шаралар, педагогикалық ұжымның білімділік мүмкіндігін дамыту және арттыру, оқу-тәрбие жұмысын жетілдіру. Әдістемелік жұмыста әр мұғалімнің әдістемелік шеберлігі шыңдалады, әріптестерінің тәжірибесін меңгеруге мүмкіндік туады. **Әдістемелік жұмыстың**  мақсаты - мғалімнің педагогикалық шеберлігін арттыру және мұғалімнің. деңгейінің өсуі мектеп мұғалімдерінің ақпараттық, кәсіби құзіреттілігін жетілдіру және оқыту сапасын арттыру, оқыту тәжірибесінде ұтымды, тиімді әдістерді шығармашылықпен игеру.

**Әдістемелік жұмыстың міндеттері:**

* мұғалімдерге білім беру мен тәрбиелеудіңұстанымдары мен әдістемелік тәсілдерін жүзеге асыруға көмектесу.
* Мұғалімдерді шығармашылық педагогикалық ізденуге жетелеу;
* озық педагогикалық тәжірибені ұйымдастыру, зерттеу, үздік жетістіктерді насихаттау;
* Мұғалімдерге оқушыларды оқыту мен тәрбиелеудің және дамытудың қағидалары мен әдістемелік тәсілдерін жүзеге асыруға көмек беру.
* Мұғалімдерді педагогикалық бағыттағы шығармашылық ізденіске тарту.

Мектептегі. әдістемелік бірлестіктің жұмысы мұғалімнің кәсіби потенциалын тиімді қолдану және тиісті оқу пәндерінің оқыту әдісін жетілдіруді үйлестіріп дамыту және осының негізінде – білім беру үдерісін жақсарту.

**Әдістемелік бірлестікте:**

* оқушының білім алу мүмкіндігін, білім беру үдерісінің нәтижесі, пән бойынша оқудан тыс жұмыстар талданады;
* білім беру үдерісін қажетті әдістемелік-бағдарламалық кешенмен қамтамасыз етеді;
* пән мұғалімдеріне нақты әдістемелік көмек көрсетуді жоспарланады;
* әдістемелік семинарлар ұйымдастырылады;
* пән кабинеттерінің жабдықталуы талданады;
* мұғалімдерге кәсіби біліктілігін арттырудың әртүрлі формасын ұсынады;
* іс тәжірибесі аз және жас ұстаздарға тәлімгерлер жұмысын ұйымдастырады;

**Әдістемелік жұмыстарды ұйымдастыру формалары**:

**Жас мамандар мектебі-** жас мамандарға әдістемелік көмек беру, жас маманның кәсіби біліктілігін жетілдіру, тұлғалық кәсіби өсуіне ықпал ету әрі бұл бағыт бойынша мектепке жаңадан қабылданған мұғалімдерге тәлімгерлер тағайындалады.

**Озық тәжірибе мектебі – білім мазмұнын жетілдірудегі озат тәжірибені жинақтау, зерттеу,** тиімді әдістерді баспасөз беттерінде жариялау, семинарларда ой бөлісу. Оқушының тұлғалық дамуына назар аудару, білім сапасын арттыру, тиімді нәтижеге қол жеткізу.

**Педагогикалық шеберлікті дамытуда** оқу мен тәрбие сапасын көтеруде біліктілікті арттыру курстарына, семинар, конференцияларға, шығармашылық есеп беруге қатысу;

Мектептегі әдістемелік жұмысты ұйымдастырудың ұстанымдары

Мектептегі біртұтас әдістемелік жүйені дамыту мақсаты оның сапасын және тиімділігін арттыру бірнеше аса маңызды талаптарға сай жүргізіледі.

Мектептегі әдістемелік жұмысты ұйымдастырудың ұстанымдары:

1. Мектептің даму міндеттерін практикада жүзеге асыра білу;
2. Әдістемелік жұмыстың ғылыми сипатта болуы;
3. Жүйелілік ұстанымының сақталуы;

**Аттестация** (фр. attestation, лат. attestаtio – куәгерлік, растау)-деген ұғымды білдіреді. Аттестаттау барысында ұжымдағы қызметкерлердің біліктілігін, білім деңгейін және атқаратын қызметіне сәйкестігін анықтауды қарастырады. Аттестация білім туралы дипломда көрсетілген мамандыққа немесе атқаратын лауазымына сәйкес біліктілік берумен қайта даярлау туралы құжатқа сәйкес жүзеге асырылады.

Аттестациялау жұмыс беруші үшін еңбек ресурстарын пайдалануды оңтайландыруға, қызметкерлердің біліктілігін арттыру үшін қосымша ынталандыру шараларын құруға, жауапкершілік пен өндірістік тәртіпті күшейтуге, қызметтік талапқа сәйкес келмеген жағдайда еңбек шартын бұзуды міндеттейді.

Адамның еңбек және жеке қасиеттерін, оның еңбек жетістіктерін бағалауда жұмыс беруші құзыретті және жауапты қызметкерді жұмыста өзінің біліктілігін көтеруге үнемі ынталандырып отыруы керек. Қызметкерлердің әрқайсысының әлеуетін қоса, ұйымдастыру ресурстарын пайдалану тиімділігінен тұрады.

Білім беру ұйымының қызметін қамтамасыз ететін білім беру ұйымының құжаттарының болуы;

Ұлттық білім беру деректер қорының статистикалық деректерінің білім беру ұйымының нақты деректерге сәйкестігі;

Педагогтың лауазымдық міндеттерін және педагогикалық этика нормаларын сақтауы( Өтініштер болған ағдайда тексереді);

Білім беру ұйымдарының басшы кадрларының , педагогтардың және ғылыми қызметкерлерінің атқаратын лауазымы бойынша және оқытылатын пәні бойынша біліктілігін арттырғанын растайтын сертификаттарының болуы;

Білім алушылар контингеті бойынша білім беру ұйымдары бұйрықтарының болуы;

Үлгілік жоспарының инвариантты компоненттерінің растайтын жұмыс жоспарларының сәйкес келуі;

Ерекше білім беру қажеттіліктері бар білім алушылардың білім алуы;

Оқу жоспары бойынша пәндердің үлгілік оқу жоспары, бастауыш білім беру, негізгі орта білім беру, жалпы орта білім берудің мемлекеттік жалпыға міндетті стандартқа сәйкестігі;

Медициналық қызмет көрсетуге лицензия немесе денсаулық сақтау ұйымдарымен шарт негізінде білім алушыларға медициналық қызмет көрсетудің болуы.

Жалпы білім берудің ішкі ерекшеліктері.

1. Білім беру үдерісінің негізгі жағдайларының сапасы:

- білім беру үдерісін басқару сапасы; - ғылыми-әдістемелік жұмыстың сапасы; - мамандармен қамтамасыз ету сапасы; - материалдық-техникалық базамен қамтамасыз ету сапасы; - оқушылардың жалпы және психологиялық денсаулығының сапасы; - педагогикалық еңбекке ынталандыру сапасы. 2. Білім беру үдерісін жүзеге асыру сапасы: - білім беру үдерісі мазмұнының сапасы; - пәндерді оқыту сапасы;

- өздігінен білім алуға ынталандыру сапасы. 3. Білім беру нәтижесінің сапасы: - білім, білік және дағдылардың сапасы; - шығармашылық жұмыспен айналысу білігінің сапасы; - тәрбиелілік деңгейінің сапасы; - тұлғаның даму сапасы т.б.

Сонымен, білім беру сапасын басқару тәжірибесі білім беру саясатымен, ұлттық құндылықтарымен т.б. тығыз байланысты қарастырылуы қажет. Ұлттық бірыңғай тестілеу – орта білімнен кейінгі немесе жоғары білім беретін білім беру ұйымдарына түсу емтихандарымен біріктірілген, жалпы орта білім беру ұйымдарында білім алушыларды қорытынды аттестаттаудың бір түрі. Оқу жетістіктерін сыртқы бағалау – бұл білім беру мекемесінен тәуелсіз, білім беру сапасының мониторингі Оқу жетістіктерін сыртқы бағалауды ұйымдастыру және жүзеге асыру тәртібін Қазақстан Республикасының «Білім туралы» Заңына сәйкес әзірленген нұсқаулық анықтайды.

З.А.Исаева басқаруды барлық деңгейдегі субъектілердің білім беру жүйесінің жұмыс істеуі мен дамуын ұйымдастыруға бағытталған мақсатты қызметі дейді. Автордың ойынша, басқару қызметінің ерекшелігі - бірқатар объективті факторларды: қоғам жағдайын, басқару объектісінің даму ерекшеліктерін, адам мінез-құлқының заңдылықтарын түсінумен байланысты. Типі бойынша кәсіби басқару қызметі әлеуметтік-мәдени түрге жатады, ал «жалпыадамзаттық» құндылықтар негізі болып табылады. Басым құндылықтары ретінде әділдік, адалдық, абырой мен еңбекқорлық, адамгершілік қасиеттері болуы тиіс. [26].

Нәтижеге бағытталған білім моделі мен басқарудың жаңа парадигмасы аясында жекелеген ұғымдар мен нормаларды және тиімді педагогикалық технологияларды меңгеру үшін педагогтардың кәсіби мәдениетін, кәсібт біліктілігін арттыруға дамытуға бағытталған оқу қажеттіліктері туындап отыр. Кәсіби білімнің қажеттілігін дамыту, ғылым, білім мен мәдениет жетістіктері арқылы адамдардың жалпы мәдениеті мен әлеуметтік белсенділікті дамытуға бағытталған танымдық іс-әрекетке ынталандыру үшін білім беру мәселесі өзекті болып табылады.. Сондықтан бүгінгі күні білім жүйесінде оқыту үдерісінде ерекше идеяға негізделген жаңа мазмұнда білім беруді қамтамасыз ету міндеті тұр. Түсіндірме сөздікте педагогикалық технология ұғымына: "*Технология* – бұл қандайда болсын істегі, шеберліктегі, өнердегі амалдардың жиынтығы" деп берілген. Б.Т.Лихачев педагогикалық технологияны оқу үрдісіне белгілі бір мақсат көздей әсер ететін педагогикалық ықпал деп түсіндіреді.Педагогикалық технология – педагогикалық мақсатқа жету үшін инструменталдық және әдіснамалық құралдардың қолдану реті мен жиынтығының жүйесін білдіреді. Педагогикалық технологияның артықшылығы мектептің дамуын басқару мектеп іс-әрекетінің нәтижелерін арттыруда жаңашылдықтарды ендіруге байланысты қабылданған шешімдерді жүзеге асыру үрдісінде көрінеді. Білім беру  жүйесіндгі  тенденция – білім беруді  басқарудың  тиімді жолдарының  қарастырылуы. Ол оқытуға бағытталған жеке басқа бағдарланған, өзіндік және білікті тәсілдерінің  әдістемелік негіздері мен оны іске асыру тетіктерін, пән  бойынша білім беру мазмұнының   базалық, кәсіби  деңгейін, өткізетін сабақтар мен бейіндік, бейін алдындағы  курстарды әзірлеу әдістемелерін білу керек. Білім беру мониторингі білім сапасын сырттай және ішкі бағалау әдістері арқылы өткізіледі. Тәуелсіз сыртқы бағалау лицензиялау, аттестаттау, аккредиттеу, рейтинг, ұлттық бірыңғай тестілеу, мемлекеттік аралық бақылау, талапкерлерді кешенді тестілеу және т.б. элементтерін қамтиды.

Қоғамдағы, экономикалық саладағы түбегейлі өзгерістер, заман талабына байланысты қойылып отырған талап, білім беру саласындағы реформа педагогикалық кадрдың сапалы қызметіне назар аударуды қажет етеді. Білімді жетілдірудегі негізгі міндетті шешу мқғалімге қойылатын жоғары екенін көрсетеді. Қазақстанның білім беру саласындағы жүйелі өзгерістер әлемдік деңгейдегі болып жатқан жаңашыл бастамалармен үндес. Қоғамның басқа салаларымен салыстырғанда білім беру жүйесіндегі жаңа сапалық деңгейге жету мақсатындағы жоспарланған өзгерістер бір сәттік, бір жылдық іс емес екені белгілі. Білім менеджерлерін даярлау бүгінгі заман талабы. Өйткені, білім беру мекемелерін басқарып, оның жұмысын нәтижелі бағытта ұйымдастыру тек қана білікті де, білімді менеджерлердің жетекшілігімен жүзеге асатынын ескеретін болсақ, білім беруді басқарудың қаншалықты маңызды екендігіне айқын көз жеткіземіз. Педагогика ғылымы мен тәжірибесінде тұтас педагогикалық процесті басқару ғылыми тұрғыдан қарастырылып, оған қатаң ғылыми негізделген сипат беруге деген ұмтылыс күшейе түсуде. Шындығында басқару тек техникалық және өндірістік процестерге ғана емес, сонымен бірге педагогикалық менджмент сынды күрделі әлеуметтік жүйе үшін де қажет .

**Бақылау сұрақтары:**

1. Мектептегі әдістемелік жұмысты ұйымдастырудың ұстанымдары қандай?
2. Мұғалімдердің біліктілігін арттыру барысында қандай жұмыстар орындалуы қажет?
3. Білім беру саалсындағы реформа туралы пікіріңіз қандай?
4. Білім беру сапасын қамтамасыз етуде диагностиканың рөлі қандай?
5. Мектепішілік басқарудың басты бағыттары қандай?.
6. Педагогикалық диагностика мәні қандай?
7. Басқару технологиясы туралы қандай түсінік бересіз?

**3-ТАРАУ. МЕКТЕПТІҢ ПЕДАГОГИКАЛЫҚ ҰЖЫМЫН БАСҚАРУ**

**3.1.** **Педагогикалық ұжымды басқарудың обьектісі мен субьектісі ретінде**

**Мақсаты:**

**Негізгі ұғымдар**: **басқарудың обьектісі,** мектеп , ұжымды басқару.

**Жоспар:**

1. **Педагогикалық ұйым- басқару обьектісі ретінде.**
2. **Педагогикалық ұжымды басқару мәні.**

**Ұжым** – бір мақсатқа, белгілі бір әрекет барысында нәтижеге жетуге бағытталған адамдардың бірлестігі. Педагогикалық ұжымның тұтастығын сипаттайтын негізгі компоненттерге мұғалімнің кәсәби шеберлігі мен құзыреттілігі, ортақ көзқарасы жатады.

Мектептің тәжірибелік процесіне менеджментті ендіру бүгінгі білім беру процесін басқарудың, ұйымдастырудың жаңа әдіс-тәсілдерін тиімді қолдана отырып, жаңа жолды табуда өзекті болып табылады. Білім беру сапасын басқару – педагогикалық процесте шешімін табуды талап ететін өзекті мәселе. Кез келген қызмет саласы сияқты білім беру саласы да неғұрлым жоғары сапалық көрсеткіштерге жетуге ұмтылады. Мектеп ұжымының алдында тұрған ең басты міндет те – білім сапасын басқаруды жетілдіру. Педагогикалық ұжымды басқарудың обьектісі мен субьектісі ретінде сапалы білім беру арқылы неғұрлым уақытты аз пайдаланып жоғары нәтижелер алуға мүмкіндік беру басты міндет болып табылады.

**Басшы** – басқару объектісіне (бағынышты ұжымға) ықпал жасаушы және жеке дара басшылық жағдайында оның қызметі үшін жауап беретін тұлға. Ұжымды басқару жүйесінде басқарудың орны мен рөлі басшылықтың түріне байланысты Басшы: Шешім шығарады; Шешімнің орындалуын ұйымдастырады; Жұмыс барысын үйлестіреді; Шешімнің орындалуын қадағалайды. Басқару субекьтісі обьектіге берілген мақсатқа сай ықпалын жүргізеді. Мектепті менеджмент негізінде басқару жүйесіне оқушы, мұғалім (тәрбиеші), әкімшілік мүшелерінен тұратын адам ресурстары, оқу-тәрбие үрдісі, түрлі әдістемелік бірлестіктер, өзін-өзі басқару ұйымдары, шығармашылық топтар кіреді. Дәстүрлі басқаруда аталған құрылым "басқару субъектілері" және "басқару объектілері" сипатында болып, басқару "субъектіден-объектіге" қарай бағытталады және жүйенің ішкі құрылымдарына сәйкес субъектілік және объектілік сипаттары өзгеріп отырады.

Педагогикалық ұжымды басқарудағы мониторинг бұл міндеттерді шешуде маңызды рөл атқарады. Мониторингті енгізу барлық жалпы білім беру мекемелерінде жүзеге асырылады. Мектептің білім сапасын бағалау жүйесінің моделі бірнеше компоненттен тұрады: өзін-өзі бағалау; педагог кадрларды бағалау; оқушылардың жеке жетістіктерін бағалау.

Оқу қызметтерінің нәтижесін нақтылауда пән бойынша оқушылардың үлгерім сапасы; білім берудегі орын алған кемшіліктер; оқушылардың білім деңгейі; жалпы оқу қабілеті мен дағдыларының қалыптасу деңгейі қарастырылады. Оқушылардың оқу әрекеті нәтижесінің мониторингісі жалпы білім беру мекемелерінің нормативті-құқықтық құжаттарына сәйкес іске асырылады. Мониторинг бойынша оқушылардың ағымдағы үлгерімін бақылау ережесі; Оқушылардың тоқсандық қорытынды және аралық бақылау ережесі, Оқушыларды келесі сыныпқа көшіру тәртібінің ережесі; Мектептің аттестациялау комиссиясы, емтихан комиссиясы ережесі терсеріледі.

Оқу-тәрбие жұмысының сапасын басқарудағы негізгі бағыттар:

- тәрбие жұмысының жүзеге асырылуы;

- оқу пәндерін оқытудың сапасы;

- оқушылардың білім, білік, дағдыларының сапасы;

- педагогикалық кеңестердің, әдістемелік бірлестік отырыстарының шешімдерінің орындалуы;

- мектеп құжаттарының жүргізілу сапасы т.б.

Білім беру сапасын басқару жұмыстарын жүзеге асыруда мектепішілік бақылаудың да маңызы зор.

Жалпы орта білім берудің 12-жылдық жаңа мазмұны әрбір оқушының жеке ерекшеліктері ескерілген білім беру нәтижелері түріндегі құзыреттіліктер жиынтығын игеруіне бағдарланған болғандықтан, басқару үрдісінде құзыреттіліктер түріндегі күтілетін нәтижелер ретінде ұсынылған білім беру жүйесінің мақсаттарын орындауға ұмтылудың маңызы зор. Олар: ақпараттық құзыреттілік, кез келген мәселені шеше алу құзыреттілігі, коммуникативтік құзыреттілік.Менеджмент тұрғысынан басқарудың ерекшелігі - нақты адамдармен қарым-қатынас, оларды тұлғалық әрекеттерге тартудың ізгіліктік және демократиялық жолдары. Осы сипаттағы мотивация арқылы басқару адам баласының өзіндік мүмкіндіктерін түгелдей іске қосып, оны жүзеге асыру үшін өз қажеттігін қалыптастырады.

1. Басқару мазмұны оқушылар мен мұғалімдердің түлғалық мүмкіндіктерін дамытуды көздейді.
2. Басқарудың барлық тетіктеріне оқушы, мұғалім, тәрбиеші, ата- аналардың араласуы арқылы олардың субъектілік белсенділігі, жауапкершіліктері арттырылады.
3. Басқару үрдісінде оқу-тәрбие процесі бірлікте қарастырылады.

Мектепті басқарудың мақсаты мен мазмұны, оның арнайы және жалпы қызметі, әдістері, формалары және құралдары қоғамдағы әлеуметтік заңдар мен заңдылықтардың, сондай-ақ экономикалық заңдардың тікелей ықпалымен қалыптасады. Мектептің қызмет етуінің негізгі мақсаты – тұлға бойында, өзіне де, қоғамға да қажетті белгілі қасиеттерді қалыптастыру, сондықтан да осы жүйені басқаруда әлеуметтік-психологиялық, педагогикалық аспектінің ерекше рөл атқаратынын естен шығармаған жөн.

Мектептi басқару теориясының нысанасы – барлық құрамды элементтерiмен алынған жүйе. Практиканың нысанасы – мектептiң әртүрлi құрамдық топтарының іс-әрекетi (ұжым, пән бірлестіктері, үйірмелер, жеке субъект).

Практикалық басқару іс-әрекетiнiң амал-тәсiлдерi – басқару әдiстерi. Басқарудағы ғылыми іс-әрекеттiң амал-тәсiлдерi – ғылымның нақты бiр нысанасын зерттеуде қолданылатын жолдар, тәсiл, амалдар: мектептердi басқару бойынша бiлiм беру ұйымдарының жұмыс тәжiрибесiн қорытындылап талдау, ғылыми болжамдар жасау, оларды эксперименталды тексеру.

Бiлiм беру жүйесiндегi немесе бөлек топтағы практикалық басқару іс-әрекетiнiң нәтижесi – тәжірибені жетілдіру, бұған оқу-тәрбие үдерісiнiң қорытындылары дәлел бола алады. Басқару теориясының нәтижесi – жаңа заңдар, практикалық іс-әрекетпен жүзеге асырылатын заңдар, қағидалар, ережелер, тұжырымдар.

Мектеп басшыларының басқарушылық қызметi, оқу-тәрбие жұмысы мен сапасы үшiн арнайы жауапкершiлiк жүктеледі. Оқу-тәрбие жұмыстарымен қатар әдістемелік жұмыстар да басқару арқылы іске асырылады.

Педагогикалық жүйе дербес дамитын және тұтас басқарылатын бірнеше компоненттерден құралады. Педагогикалық жүйені басқару бір жағынан, оның тұтастығын сақтаса, екінші жағынан, оның жекелеген компоненттеріне ықпал жасауға, өзгертуге мүмкіндік береді. Жүйенің мақсаты оның мазмұнын айқындайды, ол мазмұн көп түрлі және оны іске асыру әдістері де сан алуан. Басқа жүйелер сияқты педагогикалық жүйе де алынған нәтижелердің деңгейімен сипатталады. Мектеп менеджері қызметі адамға бағытталған және ол өз қызметін осы адамдар арқылы жүзеге асырады. Адамдармен жұмыс – адамзат қызметінің ең күрделі де қиын түрі. Педагогикалық ұжымды психологиялық-педагогикалық білімсіз басқару мүмкін емес: қарым-қатынас психологиясы, тұлға психологиясы, жас ерекшелік психологиясы, педагогикалық психология, педагогика, білім философиясы. Жоғарыда айтылғандар бойынша, білім берудегі инновациялық технологияларды болжау мен ұйымдастыруды білетін, өз ісінің маманы болып табылатын мектеп менеджерлерін даярлау мәселесі еліміздегі білім беру реформаларының тиімділігін қамтамасыз етудің басты ресурстарының бірі болуда деген қорытынды жасауға болады.

Қазақстан Республикасында білім берудің жаңа жүйесі жасалып, жоғары білім беру жүйесі әлемдік білім беру кеңістігіне енуге бағыт алуда. Бұл педагогика теориясы мен оқу-тәрбие үрдісіндегі елеулі өзгерістерге байланысты болып отыр: білім беру парадигмасы өзгерді, білім берудің мазмұны жаңарып, жаңа көзқарас, жаңаша қарым-қатынас пайда болды. Білімнің қызметі, білім берудің формасы, білім алушылар мен берушілердің рөлі, жалпы білімнің адам мен қоғам өміріндегі рөлі, білім мен адам және қоғамның байланысы біртіндеп өзгере бастады. Әлемдегі жетекші елдердің экономикалық дамуы, әлемдік қауымдастықтың білімді демократизациялауға ұмтылысы өзгерді. Адамзаттың әлеуметтік-экономикалық даму қарқыны, ғылыми-технологиялық революцияның екпіні адамнан әр түрлі және жан-жақты дайындықты қажет етеді. Ол адамнан тез өзгермелі экономикалық, қоғамдық, саяси, мәдени өмірге бейімделуін талап етуде. Білім берудің ескі жүйесі мұндай күрт өзгерістерге, талаптарға жауап бере алмай қалды. Н.С. Әлқожаева бiлiм мeнeджeрлeрiн дaярлaу – бүгiнгi зaмaн тaлaбы дей келе - бiлiм бeру мeкeмeлeрiн бacқaрып, oның жұмыcын нәтижeлi бaғыттa ұйымдacтыру тeк қaнa бiлiктi дe, бiлiмдi мeнeджeрлeрдiң жeтeкшiлiгiмeн жүзeгe acaтынын ecкeрe отырып бiлiм бeрудi бacқaруға дайындау мaңызды eкeндiгiнe айтады [21]. Бұл бaғыт­тың ең тaнымaл өкіл­де­рі – A. Мaслоу, Д. Мaкг­ре­гор,   
Ф. Герц­берг, Р. Лaйкерт, К. Aржи­рис. Олaр өз ең­бек­те­рін­де мо­тивaция мә­се­ле­ле­рі­не, бе­дел­ді, көшбaсшы­лық пен би­лік­ті зер­де­леуге, кә­сі­по­рын­ның ұйым­дық құ­ры­лы­мын тaлдaуғa жә­не ұйымдaрдың ком­му­никaция­лық түр­ле­рін aнықтaуға, яғ­ни өзaрa әлеу­мет­тік әре­кет­те­суге қaтыс­ты мә­се­ле­лер­ді тaлқылaды. Осы тә­сіл­дер­дің дaмуы қaзір­гі зaмaнғы ұйымдaрдa aрнaйы бaсқaру­шы­лық функ­цияны – пер­сонaлды бaсқaру­ды құ­руғa әкел­ді деп сaнaлaды. Ф. Генов басқарушылық болмысты қарастыруда мына түсініктерге сүйенеді: «мақсат қоя білу», «ұйымдастырушылық», «көшбасшылық». [27]

Сондықтан да, педагогикалық ұжымды басқарудаеліміздің қазіргі таңда әлемдегі бәсекеге қабілеттілігі кәсіби білім берудің сапасын көтеруде оқыту процесінде инновациялық технологиялар мен жаңашыл оқыту әдістерін қолданудың маңызы ерекше. Оқыту процесінде коучинг элементтерін қолдану жолдарын нығайту басты міндеттердің бірі болып отыр. Себебі, мектептердің білім сапасын басқару жұмысында коучингті қолдану оқытудың сапасын арттыруға өзіндік үлес қосады. Коучинг – мұғалімнің іс- тәжірибесін жетілдіреді. Мұғалім өз жұмысында жетістікке жетуіне мүмкіндік беретін іс-әрекетті талдау және ол туралы ойлануға арналған құралдарды ұсыну мүмкіндігі коучинг факторы болып табылады. Коучинг идеясын ежелгі грек философы Сократ (б.ғ.д. 470-399ж.) айтқан: “Мен ешкімді ештеңеге үйрете алмаймын, мен тек ойландыра аламын”. Сократ адамның өзін-өзі дамыту қабілетін көрсететін дұрыс жолды көре білген. Коучинг (ағылш. coaching – оқыту, жаттықтыру) – консалтинг және тренинг әдісі; классикалық консалтинг пен тренингтен айырмашылығы – коуч кеңес және қатаң ұсыныстар бермейді, ол шешімді клиентпен бірлесе отырып іздестіреді. Ал психологиядан айырмашылығы коучингтегі мотивацияның басымдылығында. Коучпен жұмыс істеуде белгілі бір мақсатқа, өмірде және жұмыста жаңа, позитивті тұжырымдалған нәтижелерге жету ұйғарылады. Яғни, анықтаманы талдай кетер болсақ, коучинг адамға немесе компанияға мақсатқа, нәтижеге жетуге көмектеседі.

Коучинг білімді шешуде ізденуіне тиімді көмек беріп, өмірлік әрекеттерін жасауға бейімдейді. және өзіндік көзқарастарын дамытуға ықпал етеді.

*Коучинг* – оқушыны белгілі бір нәтижеге бағыттайтын, педагогикалық қолдау көрсету жұмысы. Оқушы мақсатына жету үшін іштей дайындалу, қажетті қабілеттерін дамыту, білім мен дағдыларын қалыптастыру. Коучинг бірнеше кезеңнен тұрады:

* мақсат қою және оның шынайылығы туралы хабардар болу;
* қол жетімді мүмкіндіктер арқылы табысқа жету;
* іс-қимыл стратегиясын таңдау;
* мақсатқа қол жеткізу мониторингі және нәтижелерді талдау.

Коучингтің өзіндік ерекшеліктері *тәлімгерлік - оқыту - кеңес беру.*Коучингтің басқа әдістерден айырмашылығы - ол оқушының білім алуға, көмектесуге бағытталғанжеке дағдыларын жетілдіру.

Педагог-коучтың негізгі әдістері:

* Белсенді тыңдайды.
* Тиімді сұрақтар қояды.
* Мақсатты анықтауға, жоспар құруға, шешім қабылдауға, идеялар жасауға, іс-әрекетке көшуге көмектеседі.
* Нәтижеге назар аударады.
* Мазасыздық пен стрессті шабыттандырады, ынталандырады, жеңілдетеді.
* Кері байланыс орнатады.

«Коучинг - сана мен қабылдауды дамыту, адамның барлық мүмкіндіктерін ашу үшін қазіргі таңдағы тиімді технологиялардың бірі. Білім беру жағдайында студенттер үшін маңызды рөл байланыс орнатуға, белсенді тыңдауға және дамыған эмпатияға қабілеті бар коуч болып табылады. Білім берудегі коучинг студенттің сәтті өсу мүмкіндігін айқын көрсетеді. Осылайша, бұл технологяны бойынша жұмыс істеуі үшін оқу процесін ұйымдастырудың жаңа әдістері мен практикаларын білетін жоғары деңгейдегі дайындықтағы оқытушылар қажет. *Коучинг* – оқыту мен оқудағы жаңа тәсілдер оларды қолдану үдерісінде әріптестерді оқыту немесе бағыт-бағдар береді.»[28]

Осы бағытта, педагогикалық ұжымды басқарудың обьектісі мен субьектісі ретінде бүгінгі заман талабына сай озық білім мен адамгершілік мұраттарына негізделген оқытуды ізгілендіру, тәлім-тәрбие беру ісін жүйелі ұйымдастыра білу де өте маңызды. Білім беруді дамытуда білім беру жүйесіндегі өзгерістер білім берудің барлық деңгейінің қол жетімділігі мен сабақтастығы; нәтижеге бағдарланған толыққанды, сапалы, бәсекеге қабілетті білім беруді қамтамасыз ету қажеттігі атап көрсетілген. Осылайша, қоғамда болып жатқан оң өзгерістер, жаңа сападағы адамға деген сұранысқа сай адамды тәрбиелеу мен білім беруге қатысты құндылықтар мен ұғымдарды қалыптасқан жағдай тұрғысынан қайта қарастыра білетін кәсіби – дидактикалық құзыреттілігі қалыптасқан мұғалімді талап етеді.

Білім беру жүйесіндегі жаңа сапалық деңгейге жету мақсатындағы жоспарланған өзгерістері, ғылым мен техниканың дамуы және тұлғаның өзін-өзі дамытуға қабілеттілігі бүгінгі таңда бәсекелестік жағдайында басты фактор ретінде қарастырылуда. Сондықтан мектепке жаңаша бағыттағы, өзгеріс әкелетін менеджер керек.

* 1. **Педагогикалық қарым-қатынас және басқару этикасы**

**Мақсаты: Педагогикалық қарым-қатынас және басқару этикасын талдау.**

**Негізгі ұғымдар**: Педагогикалық қарым-қатынас, басқару, басқару этикасы.

**Жоспар:**

1. **Педагогикалық қарым-қатынас**
2. **Басқару этикасы.**

Қарым-қатынас қоршаған орта мен адамдар арасындағы байланысты білдіреді. Қарым-қатынастың әр түрлі аспектілерін ғалымдар жан-жақты қарастыруда. Қaрым-қaтынaс – бұл aдaмдaр aрaсындaғы бaйлaнысты орнaтaтын және дaмытaтын үрдіс. **Этика** (грек тілінен аударғанда мінез-құлық, əдет)- адамгершілік пен моралды зерттейтін пəн. Кəсіби этика-белгілі бір кəсіпке байланысты адамдарға қажетті мінез-құлық нормаларын қарастырады. **Ал, басқару этикасы дегеніміз -** басқару жағдайындағы басшының мінез-құлығын анықтайтын адамгершілік нормалар жүйесі; Басқару этикасы менеджерден жалпыадамзаттық мінез-құлық нормаларын, мəдени дəстүрлермен қатар басшылық пен қызметкерлердің арасындағы өзара қарым-қатынас мəдениетін қарастыра отырып, ізгілік, толеранттылық, кəсібилік, заңдылық, əділдік, жауапкершілік, демократиялық, өзара сыйластық, ар-ұят, парыз, құрмет, ұжымдық серіктестік, тəртіптілік сияқты кəсіби этика нормаларын сақтауды талап етеді. Оқытуды демократияландыру, ізгілендіру арқылы экономикалық, мәдени, саяси, әлеуметтік өзгерістерге бейімделе отырып, әлемдік өркениетке ұмтылған қоғамда танымдық қызығушылығы, біліктілігі жоғары, белсенді азамат тәрбиелеу талабы бүгінгі таңдағы білім беру жүйесіне үлкен міндет жүктеуде. Жеке тұлғаны қалыптастыру мақсаты тәрбиелік процестің тұтастығын тұрақтандыруға назар аударады. Осыған орай, ұстазбен білім алушының ортақ мақсатқа жетуге бағытталған өзара тиімді әрекеті, яғни ынтымақтастығы деуге болады.

Бұл бaғыт­тың ең тaнымaл өкіл­де­рі – A. Мaслоу, Д. Мaкг­ре­гор,   
Ф. Герц­берг, Р. Лaйкерт, К. Aржи­рис. Олaр өз ең­бек­те­рін­де мо­тивaция мә­се­ле­ле­рі­не, бе­дел­ді, көшбaсшы­лық пен би­лік­ті зер­де­леуге, кә­сі­по­рын­ның ұйым­дық құ­ры­лы­мын тaлдaуғa жә­не ұйымдaрдың ком­му­никaция­лық түр­ле­рін aнықтaуға, яғ­ни өзaрa әлеу­мет­тік әре­кет­те­суге қaтыс­ты мә­се­ле­лер­ді тaлқылaды. Осы тә­сіл­дер­дің дaмуы қaзір­гі зaмaнғы ұйымдaрдa aрнaйы бaсқaру­шы­лық функ­цияны – пер­сонaлды бaсқaру­ды құ­руғa әкел­ді деп сaнaлaды.

Психологиялық зе ртте у нәтиже ле рі же ке  а да мда р ме н ша ғын топта р арасындағы ба сқа ру ісінде гі же те кші қызме тке рле р ме н жұмысшыла р а ра сында ғы жағымды қарым- қа тына с орна тып, қола йлы жағдай жасауды дәйе кте й түсе ді.

**Психологиялық қызметтің мақсаты** – білім беру ұйымдарында білім алушылардың психологиялық денсаулығын сақтау, қолайлы әлеуметтік-психологиялық жағдай жасау және білім беру үдерісіне қатысушыларға психологиялық қолдау көрсету.

**Психологиялық қызметтің міндеттері:**

1) білім алушылардың тұлғалық және зияткерлік дамуына ықпал ету, өзін-өзі тәрбиелеу және өзін-өзі дамыту қабілетін қалыптастыру;

2) білім алушыларға ақпараттық қоғамның жылдам дамуында олардың табысты әлеуметтенуіне психологиялық тұрғыдан көмек көрсету;

3) білім алушылардың тұлғасын психологиялық-педагогикалық зерделеу негізінде әрбір білім алушыға жеке тұрғыдан ықпал ету;

4) психологиялық диагностиканы жүргізу және білім алушылардың шығармашылық әлеуетін дамыту;

5) психологиялық қиыншылықтар мен білім алушылардың проблемаларын шешу бойынша психологиялық түзету жұмыстарын жүзеге асыру;

Психологиялық қызмет жеке және топтық негізде білім алушыларға және педагог қызметкерлерге жұмыстың диагоностикалық, дамытушылық, түзету және профилактикалық түрлері кешенін жүргізу үшін жекелеген ғимараттарға орналасқан және қажетті жағдайлармен қамтамасыз етілген педагог-психолог кабинеті базасында жұмыс істейді.

Психологиялық қызметтің жұмысы педагогикалық және медициналық қызметкерлермен, оның ішінде денсаулық сақтау жүйесімен, қамқоршылық және қорғаншылық органдарымен, ата-аналар қоғамымен тығыз байланыста жүзеге асырылатын болады.

Педагогикалық іс-әрекетте қарым-қатынастың мәні зор. Педагогикалық қарым-қатынаста мұғалім негізгі рөлге атқарады. Оқушыны дамыту үшін, тәрбиелеу үшін әр түрлі педагогикалық міндеттерді анықтауда сол міндетті шешудің тиімді жолында педагогикалық міндеттер тұрады. Бұл міндеттердің негізгісі оқушының жеке психологиялық ерекшелігіне назар аудару. Қандай да болмасын қызмет саласының негізгі түрі қарым-қатынас арқылы іске асырылады. Оның маңыздылығы адамдардың бір-біріне ықпал етуі, ақпарат алмасуы. Қарым-қатынас іс-әрекеттің бір түрі іспеттес. Қарым-қатынас белесенділігінің нәтижесінде жеке адамның бойындағы адамгершілік қасиеттері (қамқорлық, қайырымдылық, ілтипаттық, жауапкершілік сезімі т.б.) қалыптасады. Яғни , қарым-қатынас барысында келесі қасиеттердің болуы шарт:

* адамдармен дұрыс қарым-қатынас жасай білу.
* қоғамдық жұмыстарға белсенділік көрсете білу;
* басқа адамды түсіне білу;
* өзін басқа адамның орнына қоя білу;
* жеке адамдардың негізгі көзқарастарын есте сақтау;
* жаңа адамдармен тіл табыса білу;
* адамдардың жас ерекшелігін ескере отырып, қарым-қатынас жасау;
* кикілжіңге түспеу жолдарын қарастыру немесе дұрыс шеше білу;
* басқа адамдардың көзқарастарын есепке ала білу;
* адам құндылықтарына сипаттама беру.

«Педагогикалық қарым-қатынас байланысы:

* + 1. Коммуникативті байланысты жүзеге асыру;
    2. Сыныппен психологиялық байланыс ұстану;
    3. Педагогикалық процестегі қарым-қатынасты басқару, яғни топ алдында сөйлей алу іскерлігі;
    4. Мұғалімнің сөйлеу мәдениеті;
    5. Интоннацияны дұрыс қоя білуі;
    6. Тыңдаушыны өзіне тарта білуі;
    7. Ақпаратты дұрыс жеткізе білуі.

Мұғалімнің кәсіби құзыреттілігін құрайтын іскерлік қабілеттер педагогикалық қарым-қатынас барысында орындалады. Мұғалім оқушының жалпы психологиялық жай-күйін білуімен қатар, сынып оқушыларымен қарым-қатынас жасау барыснда эмоцияналды өзгеру сәтін бақылай білуі де керек. Ол мұғалімнің педагогикалық техникасы , іскерлігі мен дағдысынан көрінеді.

Дегенмен, әрбір мұғалімнің кәсіби құзыреттілігін қажет ететін білім саласындағы басымдылықтарды жүзеге асыру тек әрбір мұғалім өз міндетін жоғары кәсіби дәрежеде атқарғанда ғана нәтижелі болатыны түсінікті.

Кәсіптік-педагогикалық қарым-қатынас түрлерін зерттеушілер былай топтастырады:

* «Вербалды қарым-қатынас – адамдар арасындағы сөз арқылы жүргізілетін қарым-қатынас;
* Вербалсыз қарым-қатынас– им-шараға негізделген қарым-қатынас;
* Интерактивті қарым-қатынас– адамдардың бір-бірімен өзара тығыз әрекеттестік байланыста болуы;
* Перцептивтік қарым-қатынас – кез келген қарым-қатынас барысында адамдардың ішкі жан-дүниесін түсіне алу, көңіл-күйдің қандай деңгейде екенін сезіне білу».[29]

Білім беру реформасы  мұғалімнің жаңа мәртебесін – шығармашылық ой-өрісі  кең,  жаңа жағдайдағы жұмысқа әзір мұғалім-зерттеушіні қалыптастыруды  талап етіп отыр. Бүгінгі таңда еліміздің орта білім беру саласында көптеген реформалар орын алуда. Бұл мақсаттарға жетудің басты тетігі ұстаздардың кәсібилігін арттыру болды. Бүгінгі қоғам талабына сай бәсекеге қабілетті білім беру арқылы тұлға бойында ұлттық құндылықтарды меңгерту, жоғары мəдениеттілік, адамгершілік, шығармашылық, көшбасшылық қабілет сапалары белгіленеді жəне тұлғаның өмірде өзіне қажетті шешім таба алуы, ұжымда жұмыс істей алуы, өзін - өзі үнемі дамыта алу сияқты дағдыларды қалыптастыру қарастырылады. Дегенмен, ұстаздардың кәсіби әрекеттері көп жағдайда мектептің ішкі жағдайымен тікелей байланысты. Яғни, мектептегі кейбір талаптар білім берудің дамуына немесе артта қалуына әсер етуі мүмкін. Сондықтан да мектепті басқаруда педагогикалық менеджментті ендіру мектептің білім сапасын арттырады. Ұстаздардың дамыту жобалары тәжірибеге әртүрлі деңгейде ықпал етті. Жобалардың негізгі бөлігі сыныптағы тәжірибені дамытуға бағытталды. Дегенмен, жаңашыл бастамалар мектеп пен қоғам арасындағы ынтымақтастықты арттыра алады. Қазақстан Республикасының «Білім туралы» Заңында «Білім беру жүйесінің басты міндеті–ұлттық дүниежүзілік құндылықтарды қабылдауға қабілетті, рухани адамгершілігі, биік талғам мүмкіндігі мол тұлғаны қалыптастыру болып табылады» - деп және жалпыадамзаттық құндылықтар, ғылым мен практиканың жетістіктері негізінде жеке тұлғаның эстетикалық талғамын қалыптастыру және дамыту, жаңа жағдайларға сай қоғамдық өмірдің барлық саласында ұлттық құндылықтарға баулу деп атап көрсетілген. *Қазақстан Республикасының «Білім туралы» Заңы. – Астана, 2011ж.* Білімнің жаңа мазмұнын жүзеге асыру үшін жаңа технологиялар қажет-ақ. Жаңалықты меңгеру мен жүзеге асыруда дұрыс түсінбеушілік ұйымдастырушыға әртүрлі кедергі жасайтыны белгілі. Сондай педагогикалық технологиялардың бірі - оқу мен жазу арқылы сын тұрғысынан ойлауды дамыту.

Оқыту мен оқудағы жаңа тәсілдер жекелеген құбылыс немесе дағды емес. Осы іске тартылатын тетіктер мыналар: оқыту әдісін таңдау: жүйелі ойлауға үйрету; оқушының талантын зерттеу және анықтау; сандық технологиялар саласындағы жоғары құзыреттілікті дамыту болып табылады.

Сондай-ақ жаңартылған оқу бағдарламасы мектеп қабырғасынан бастап оқушының өмірге деген өз ойын еркін айтуға үйретеді, жаңа білім бойынша өз жобаларын, модельдерін, болжамдарын тыңдап, талқылауға салады, өзіндік қорытындылары, оның қаншалықты ғылыми, шындыққа [жақын екенін саралайды](http://engime.org/kitap-turinda-tabishmaklar-javap.html), білімді өз бетімен алуға деген ынтасын, шығармашылық жұмыстарға қабілетін, танымдық белсенділігін арттырады, білім дәрежесі деңгейін саралайды, бір-бірімен ынтымақтастығы, пікірлерін [айта білуі](http://engime.org/saba--merzimi-saba-tairibi-tairipti-ajtalau-korsetkishtik-tesi.html), қорғай білуі, айтыса білуге қалыптасады, оқушыларда жазу кезінде ғажайып ойлар пайда болады.Еліміздің өзге елдермен бәсекелестікте терезесі тең болуы мен дамуында білім беру саласына ерекше басымдық берілуде, себебі мемлекеттің тұрақты дамуының негізгі факторы білім болып саналады. Қазіргі заманғы әлеуметтік-мәдени жағдай үздіксіз білім беру жүйесін - "өмір бойы оқыту" (life-long learning) дамыту талабын қойып отыр. Өзгермелі жағдайларға тез бейімделе алатын, өз бетінше білім алуға және сыни ойлауға, алған білімін шынайы өмірде шебер қолдана алатын шығармашыл тұлғаны қалыптастыру міндеті тұр. Сондықтан білім беруді реформалау барысында ең маңызды шешімді қажет ететін міндет білім сапасын жетілдіру, тұлғаны тәрбиелеу және дамыту болып табылады. Оқушының білім сапасы білім саласындағы мемлекеттік саясат негізінде нормативті – құқықтық актілерде негізделген. Білім сапасы білім беру процесінің мақсатына, міндетіне, мұғалімдердің шеберлік деңгейіне, ; білім беру ұйымының материалдық-техникалық базасының жабдықталуы мен ұжымдағы оқу процесін ұйымдастыруға да байланысты болады. Ғылым мен техниканың дамуында және тұлғаның өзін-өзі дамытуға қабілеттілігін арттыруда бүгінгі бәсекелестік жағдайында сапалы білім беру басты фактор ретінде қарастырылуда. Қазіргі таңда нарық талабына сай терең білім беру жүйесінің ерекшелігі – тек біліммен қаруландырып қана қоймай, өздігінен білім алуды дамыта отырып, үздіксіз білім алу мен өз бетінше ізденуіне қажеттілік тудыру. Сондықтан да, қoғaмымыздың әлeумeттiк-экoнoмикaлық жәнe caяcи құpылымының түпкiлiктi жaңapуынa бaйлaныcты, бiлiм бepу жүйeciне сапаны арттыруда өзгеше тұжыpымдaмa жacaп, жaңaшa тaлaп қoюды қaжeт eтeдi. Педагогикалық талаптар сапасы: басқару талаптары;

- кадрлық талаптар;

- оқу- әдістемелік талаптар;

- психологиялық талаптар;

- санитарлық-гигиеналақ талаптар. Білім беру үдерісі сапасы бойынша:

- білім беру үдерісі мазмұнының сапасы;

- білім беру технологияларының сапасы.

Білімді реформалау жағдайында, аса маңызды шешуді қажет ететін міндет мектеп оқушыларының білім сапасын жетілдіру, тәрбиелеу және дамыту болып табылады. Баланың бойында көшбасшылық қасиетін ашу мұғалімдер мен ата-ананың құзырында. Білім беру жүйесінде осы кезде қолданылып жүрген жаңартылған оқу бағдарламаларының негізінде қолданылатын интербелсенді әдістер бала бойына көшбасшылық қасиетін қалыптастыруға мүмкіндік береді. Ғылымда «менеджмент» термині үш позициядан түсіндіріледі:

-Біріншіден, менеджмент қызмет ретінде анықталады. (В.С. Лазарев, М.М. Поташник және т.б.).

- Екіншіден, менеджмент жүйелердің бір-біріне, бір адамның екінші адамға немесе топқа әсері ретінде қарастырылады (В.Г. Афанасьев, А.А. Орлов және т.б.).

- Үшіншіден, менеджмент - бұл субъектілердің өзара әрекеті (Т.И. Шамова, В.И. Зверева және т.б.).

Қорыта айтқанда, мектептегі білім беру мазмұнын жаңарту мәселесі қазіргі күн талабына сәйкес білім беру жүйесін жаңарту мен жетілдіруге мән беріліп отыр. Мұғалімнің педагогикалық мақсатқа қол жеткізу жолындағы қолданылатын әрбір әдіс- тәсілі өзінің кәсіптік шеберлігіне сай таңдауы тиіс.

**3.3. Мектептің білім сапасы- бәсекелестік негізі Білім беру менеджерінің көшбасшылығы және көшбасшылық қасиеті**

**Мақсаты:**

**Негізгі ұғымдар**: менеджер, көшбасшылық, басқарушылық қабілет.

**Жоспар:**

1. Бacқaрудaғы көшбасшылық.
2. Білім беру менеджерінің көшбасшылық қабілеті

Тұлғаның дамуының негізгі параметрлері оның  жалпыадамзаттық құндылықтарға бағытталуы, ізгілік, зиялылық,  креативтілік, белсенділігі, ой-пікірдегі сындарлы ойлауы   болып табылады. Осы бағытта, педагогикалық менеджментте көшбасшы басшы мектеп ұжымының нəтижеге бағытталған жүйелі жоспарын тиімді жүзеге асыру үшін мектептің стратегиялық міндеттері мен даму бағдарламасын нақтылайды.

Сондай-ақ, оқыту мазмұны мен білім беруді ұйымдастырудың жаңа ізденістерін қалыптастыру көзделеді; Білім беру сапасының жоғарылауының тиімділігі әлемдегі экономикалық және саяси даму жағынан алдыңғы орыннан түспей келе жатқан мемлекеттердің жетістігі дәлел болады. Білім беру жүйесінің сапасы туралы жүргізілген тәуелсіз зерттеулер шындығында да білім сапасын жоғары бағалаған. Атап айтқанда, PISA-ның (Programme for International Student Assessment-Оқушылардың білім жетістігін бағалау жөніндегі халықаралық бағдарламалар ) көшбасшы мемлекеттердің білім сапасының жоғары болуын көрсетеді. Жоғарыда атап өткеніміздей, сапалы білім бүгінгі жаһандану дәуіріндегі бәсекелестіктің негізіне айналып отыр. Мемлекетіміз білім деңгейінің өрке­­ниет талаптарына сай болуы үшін бар­лық өзгерісті талап етеді. Сондықтан да, білім беруді дамыту стратегиясындағы ең басты бағыт - білім беру сапасын арттыру.Білім сапасын арттыруда ұжымда қандай мақсат қою қажет және нақты істе дұрыс басқарушылық шешімді қабылдау қажеттігі туындайды. Осы міндеттер мен мақсаттарды орындау үшін, оқу әдістемелік тәсілдің ең тиімді жолдарын таңдау, үздіксіз ізденіс пен білім сапасын жақсарту қажет. Білім беру мекемелеріндегі білім сапасын басқарудың тиімділігін арттырудың әр түрлі бағыттары бар: (білім беру мекемесін аккредитациялау, білім сапасын бағалаудың мектептік жүйесі, білім беру үдерісінің мониторингі, мектепішілік бақылау және т.б.). Білім беру мекемелерінің басты мақсаты – тұлғаның сапалы білім алуы мен дұрыс тәрбие алуына жағдай жасау. «Сапа» – бұл нысандар мен үрдістердің тиімділігі, құндылығы, олардың нақты мақсаттарды, нормаларды қанағаттандыруға жарамдылығы немесе бейімділігі, яғни талаптарға, қажеттіліктерге және нормаға сәйкес немесе дәл болуы [30]

Көшбасшы- (ағылшынның LEAD (лидер) – артынан ерту, іліктіру) – болашақты меңзей алатын, ұжымды артынан ілестіре алатын, жеке басының идеясы бар жаңашыл адам. Қазіргі кезеңде мекеме басшысы көшбасшылықты бірге алып жүргенде ғана ұзақ уақыт мекеме басқара алады. бұл адамдар арасындағы екіжақты процесс. Көшбасшының кәсіби өзін-өзі жетілдіру мотивациясына психологиялық талдау инновациялық іс-әрекетке талдау жасаудан бастау алады. Көшбасшының кәсіби өзін-өзі дамытуында мұғалімнің шығармашылығы, қызығушылығы, әртүрлі бағыттағы танымдық өзгеріс сапалары жатады.Креативті көшбасшыға тән қасиеттер : жауапкершілікті сезіну, еңбекқор, жұмысқа деген жоғары қабілеттілік, бәсекеге қабілеттілік., т.б.

Білім сапасы туралы зерттеулерде: «Мектептің білім сапасын бағалау жүйесінің моделі бірнеше компоненттен тұруы мүмкін: 1. Мазмұнды компонент, мынадай кезеңдерден тұрады: - білім сапасы жайлы ұсыныстар қалыптастыру; - сапа бағаларының әдістемелік тәсілдері; - білім сапасын сараптау; - мектептік білім сапасын бағалау жүйесінің бағдарламаларын әзірлеу. 2. Басқарушылық компонент келесі жүйелерге бөлінеді: - қоғамдық-басқарушылық жүйесі; - әдістемелік қызмет жүйесі; - әлеуметтік-психологиялық, тәрбиелік қызмет жүйесі; - бағалау-бақылау, сараптамалық қызмет жүйесі. 3. Технологиялық компонент инварианттық (аймақтық, муниципалдық) және вариативтік (мектептік) бағалау технологиясынан тұрады және келесідей технологиялары болуы мүмкін: − арнайы басқарушылық ақпараттарды жеткізу және өндеу технологиялары (бақылау-тексеру технологиялары). − білім сапасының әлеуметтік-экономикалық мониторингі технологиялары (мониторингтік технолгиялар). − білім сапасының әлеуметтік-педагогикалық мониторингі технологиялары»,- деген тұжырым жасалады.[31]

Білім сапасын арттыруда ынталандыру ұғымының да мәні зор. Ынталандыру адамды қызығушылықпен жұмыс істеуге адамдарға тəртіп пен қызмет етуге ықпал ету жүйесі. Ынталандыру ұғымының категориялары: құлшыныс, уəж, ықпал етуші күш. Ынталандыру арқылы ұжымдағы адамдар да : қайсарлық, қажырлылық, күш-жігер механизмі, жауапкершілік, іске берілгендік, адалдық, қуаныш т.б. пайда болады. Нəтижелі жұмыс барысында -Еңбек етуге ыңғайлы орта қалыптасады. Жұмыс нəтижелері бойынша - ұжымда шығармашылық өсу; ұйымның мақсаты, жоспары, болашақ бастамалардың тууы, ұжымда бірге шешім қабылдау, өз жұмысының пайдасын сезіну; жауапкершілікті сезіну, бəсекелестікке дайын болу, кəсіби құзыреттілігін жетілдіру байқалады. Дидактиканың негізгі категориясы , яғни, білім беру, оқыту, оқыту принциптері, оқыту процесі, мақсат, міндет, мазмұны негізінде қалай оқытамыз? Кімді оқытамыз? Оқу прцесін қалай ұйымдастыруға болады? Нәтижені қалай бағалаймыз? Не үшін оқимыз? деген мәселе бүгін де өзекті болып табылады. Сол себепті мұғалімнің кəсіби дамуы оқытудың жаңа əдіс-тəсілдерімен қатар оның өз білімі мен ұстанымының, көзқарастарының жиынтығынан тұруы тиіс. Бүгінгі педагогты кəсіби біліктіліктің, өз-өзін дамытудың жаңа сатысына жеткізу үшін оларды дамыту жолдары да түбегейлі өзгеруі тиіс. Ол өзгерістер :

Мектептің білім беру іс-әрекеттері сапасын бағалау өлшемдері:

1) басқару сапасы;

2) ресурстық қамтамасыз ету;

3) оқу бағдарламалары мен оқу жоспарының сапасы;

4) оқушылардың жетістіктері;

5) педагогикалық ұжымның ынтымақтастығы;

6) мектептің психологиялық ахуал, т.б Сондықтан да заман талабына сай ұйымдастырудың даму стратегиясының мүмкіндігін арттыратын басқаруға қабілетті көшбасшы қажет.

***Көшбасшы*** (ағылш «leader» – жүргізуші, бірінші, алдыға жүруші) – команданың немесе топтың беделді, белсенді мүшесі, ол топтық мақсатқа жетуді анықтап, ұйымдастыратын жəне басқаларды артына ерте білетін адам. Қазіргі ұйымдарда көшбасшы басымдылық рөл атқарады. Көшбасшы команда құрып, жұмысын тиімдірек ету үшін мамандарды біріктіреді жəне олардың қызметін бақылайды. Қазіргі заманғы көшбасшы ұйымның назарында болып, қызметкерлерді ортақ мақсатқа жетуге ынталандыруы керек.

*Көшбасшылық* - тиімді басшылықтың маңызды компоненті, басқарудың əртүрлі көздерін неғұрлым тиімді үйлестіруге негізделген жəне ортақ мақсаттарға қол жеткізу үшін адамдарды ынталандыруға бағытталған басқарудың ерекше түрі. Ұйымның табысты болуы үшін көшбасшы ұйымдағы көшбасшылықты дамытуға көп уақыт жұмсау керек, өйткені ұйымның жетістігі «көшбасшылық əлеуетке» байланысты. Жаңартылған білім беру мазмұнында анықталғандай, «оқытудағы басқару жəне көшбасшылық» модулі педагогтардан көшбасшы болуды талап етумен қатар білім алушыларды көшбасшылыққа бағыттап, даярлауды қарастырады. Жалпы педагогикалық жүйеде басқарушы менеджердің көшбасшылық сапалары педагогикалық міндеттерді атқаруда педагогикалық ұжым мүшелеріне үлгі, бағдар болуы керек. Ендеше, қазіргі білім беру мекемесінің басшысы «өзі үлгі бола алатын көшбасшы ғана артынан басқаларды сенімді түрде ерте алады» деген қағидаға негіздеп өз стилін қалыптастыруы тиіс. М.Мескон көшбасшылық пен тұлғалық қасиет-сапа арақатынасы туралы фактілерді зерттеп, көшбасшылық топтық мақсатқа жетуде топтың басқа мүшелері іс-әрекетінің бағытына, бақылауына және өзгерістеріне қатысты жетекшілік рөлді атқаратын адам ретінде анықтайды [32]. *Білім беру саласы менеджерінің көшбасшылық сапалары*. Менеджер- басқарушылық қызметті жүзеге асыратын жəне басқарушылық міндеттерді шешетін адам.

Педагог қызметінің жұмысын талдауда бөлу құрамдауыштарында, нақты əрекеттерде педагогтің білім беру мекемесіндегі оқу-тəрбие үдерісін басқару бойынша педагогтің жоспарлау, ұйымдастыру, уəждеу, бақылау сияқты барлық функцияларын ашады.

Оқу үдерісін жүргізу уақытына қарай оқушыларды тиімді жəне мақсатты топ – жұмыс командасына айналдыратын менеджер болады, менеджердің өкілеттілігінде менеджмент құралдары жəне ең бастысы: мақсаттарды анықтау жəне оларға жетуді жоспарлау, қызметті ұйымдастыра білу, бақылау, нəтижелерді бағалау жəне түзету əрекеттерін жатқызамыз.

Барлық менеджерлерге тəн ортақ қызмет міндеттері: ұйымның мақсатын орындауды ойластырады, жүзеге асырылуын қамтамасыз етеді, жұмыстарды қызметкерлерге бөледі, басқару командаларын құрады, қызметкерлермен тиімді қарым-қатынас жасайды, ұйымның қызметіне талдау жасайды, табыс критериилерін анықтайды, адамдардың жұмысына баға береді, қызметкерлердің еңбегіне қарай мансаптарының өсуін қамтамасыз етеді.

Басқарушы менеджерлердің негізгі іс əрекет түрлері: ұйымның негізгі қызметін жүзеге асыруды қамтамасыз етеді; ұйым ішіндегі іс - əрекет түрлерін жобалайды, белгілейді; ұйым үшін стратегияларды əзірлейді; мекеменің мүдделеріне қызмет етуді қамтамасыз етеді; менеджерлер ұйым мен қоршаған орта арасындағы негізгі ақпараттық байланыс болып табылады; олар ұйымның нəтижелеріне ресми тұрғыдан жауап береді; басшылар ресми түрде салтанатты шараларды ұйымдастырады;

*Білім беруді басқару саласының менеджерінің көшбасшылық құзыреттіліктері*:

*Когнитивті құзыреттіліктер*- басқару саласында білім беру мекемесінің дамуы жайлы білім мен дағдыларды қамтиды. Қызмет құзыреттілігі жаңашылдықты тəжірибелік қызметте қолдану жайлы білім мен дағдыларды қамтиды.

*Əлеуметтік құзыреттілік*- білім беру мекемесін басқаруға қатыстылық ұстанымын жүзеге асыру менбілім беру мекемесінің ашықтығы жайлы білім мен дағдыларды қамтиды.

*Білім беру саласы менеджерінің көшбасшылық сапалары*: көшбасшы басшыда өзіне деген сенім; эмоционалды тұрақтылық, өзін-өзі ұстай алу, өзін басқару; стреске қарсы тұра білу; басымдылық таныту, қызметкерлерге ықпал ете алу; шығармашылық , мəселелерді шығармашылық тұрғыдан шешу, шешуде жауапкершілікті мойнына алу, тəуелсіз болу; жоғары зияткерлік сапалардың когнитивті құзреттілік «білу» қызмет құзыреттілігі «жасау» əлеуметтік құзыреттілік «біріктіру» интербелсенді құзыреттілік «өзара əрекеттесу» болуы; мақсатқа жетуге тырысушылық; тəуекелдерге бара алу қабілеті; тапсырмаларды орындаудағы жауапкершілігі, сенімділігі, шыншылдығы, уəдеде тұра алу; жағдайларға байланысты мінез-құлқын өзгерте алуға икемді болу; қарым-қатынасқа тез түсе алу, көпшілдігі; инновациялық үрдістердегі белсенділігі; педагогикалық үрдіске қатысушыларды көшбасшылыққа бастай алу қабілеті; өз қызметінің қоғамдық мəнін түсіну ***басым болады.***

***Білім беру ұйымын басқарушыны көшбасшылыққа дайындаудың жүйелік-функционалды моделі*** мазмұнын көшбасшылық құзыреттіліктерді, оқу-əдістемелік қолдауды, басқарушылық-педагогикалық кеңес беру, жобалау, инновациялық қызмет құрайды. Білім беру ұйымын басқарушыны көшбасшылыққа дайындаудың жүйелік-функционалды моделі бірнеше бөліктерден тұрады: мақсат, жағдай, үрдіс, нəтиже:

- *Мақсат* көшбасшылықты жүзеге асыру үшін білім беру ұйымының басшысынан мақсатты белгілеуді қарастырады.

- *Жағдай*, білім беру ұйымы басшысының кəсіби құзыреттілік деңгейіне, дайындаудың қағидаттарына, оның біліктілігін көтеруге мемлекет пен қоғам тарапынан қойылатын талаптар мен сұранысты қарастырады.

- *Үрдіс,* көшбасшылық құзыреттіліктерінің құрылымдық негізінде, оқу-əдістемелік қолдау, басқарушылық-педагогикалық кеңес беру негіздерінде жалпы мазмұны мен технологияларды жасауды біріктіреді.

- *Нəтиже*, «білім беру өнімдерін жобалау», «кəсіби жеке жетістіктер», «білім беру ұйымының инновациялық білім беру қызметі» т.б. бағыттарында дайындау үрдісінің тиімділігін көрсетеді.

*Көшбасшылық құбылысын дамытудың жəне нығайтудың жетекші компоненттері* - көшбасшы тұлғаның құзыреттілігінде стратегиялық, əлеуметтік, тапсырмалық, басқарушылық, стратегиялық ойлау қабілеті жəне көшбасшылардың мектепті дамытудың тұрақты нəтижелерін алдын ала көре білу функциясын орындау қабілеті, көшбасшылық жетістіктеріне баға беру жүйесі, көшбасшылықты меңгерудің сыртқы ресурстарын дамыту, мектеп ішілік басқару командаларының жеке-тұлғалық өсулері.

Мектеп директоры көшбасшы ретінде педагогтарды игі бастамаға ұмтылдыру үшін төмендегі əрекеттерді орындай алуын қамтамасыз етеді:

1. Оқушының жаңа сапаларын қалыптастырудағы өз миссиясын түсінуі жəне соған сай оқыту үдерісінде өзінің нені өзгертуі қажеттігін білуі;

2. Оқыту мақсаты ретінде білім алушылардың құзіреттілікке негізделген күтілетін нəтижелерін белгілей алуы;

3. Сабақты жоспарлау барысында педагогикалық əрекеттер мен мақсатқа жетудің құралдары ретінде қарастыра білуі;

4. Оқыту үдерісін ұйымдастыруда субъектаралық қарым-қатынас əрекеттерін тиімді пайдалана отырып, нəтижеге жету жолдарын анықтай алуы;

5. Сабақ соңында алынған нəтижелердің мақсатқа сəйкестік деңгейін талдай білуі, олқылықтарын ескере отырып, одан əрі жетілдіру жолдарын таңдай алуы.

Көшбасшылар субъектілер ретіндегі оқу-əрекеттік қарым-қатынасы өзіндік тұлғалық мүмкіндіктерін тануы арқылы өзін өзі дамытуға, жаңа əдістерді өз бетімен меңгеруге əсерін тигізеді. Бүгінгі көшбасшы бойында рефлексиялық жəне конструктивтік қабілеттері болуы аса маңызды.

*Рефлексиялық қабілет* - тұлғаның өзін-өзі тани білу қабілеті, оған өзге адамды түсіне алу, жан-дүниесімен қабылдай алу мен өзге адамның көзқарасы тұрғысынан өзіне сыни қарай алу қабілеттері кіреді.

*Конструктивтік қабілет*-жобалай, болжай, басқара алу арқылы өзгелерге ықпал ете алу қабілеті, оған өзге адамның əрекеттеріне, оның өз ықыласы мен ынтасы негізінде ықпал ету қабілеттері жатады. Бұл директордың жеке стилін құрап, өзара қарымқатынастық, педагогикалық əрекеттердің тиімділігіне ықпал етеді.

Бүгінде білім алушылардың өзіндік дамуына ықпал ететін көшбасшы педагогтардың маңызы зор. Білім алушылардың нəтижелерін қамтамасыз ететін оқыту жүйесінде педагогтар тарапынан оның құрылымдары мен мазмұнын, əдістемесін қамтитын ұйымдастырушылық өзгерістер қажет.

Көшбасшылық роль атқаратын директорлар мектеп жағдайында педагогтардың кəсіби дамуына көңіл бөледі. Өйткені, білім берудің нəтижеге бағытталуы педагогтарға жаңа талаптар қояды. Жаңа ақпаратты оқушыға түсіндіруші, мұғалімнің ролінің орнына тьюторлық, менторлық тұрғыдағы білім алушыны мотивациялау, кеңес беру сияқты жаңа қарым-қатынас деңгейі қажет болады.

Білім беру саласындағы көшбасшылық ұғымы өте үлкен мәнге ие. Білім саласындағы көшбасшылық – жауапкершілігі мол қызмет. Бизнес, қаржы, өнеркəсіптік аясындағы топ-менеджерлерге қарағанда, білім беру мекемесінің жетекшісінің стрессогендік жүктемелері пəн мұғалімінің, ғылыми қызметкердің функцияларын қоса атқарғандықтан, бірнеше есе өсетінін атап кету қажет.

Сонымен, көшбасшы ретінде педагог функцияларын арттыру жəне жетілдіру, кем дегенде, басқару бойынша оның қызметінің жүзеге асырылуының үш бағытына негізделеді:

– білім беру мекемесінің қызметімен;

– оқу-тəрбие үдерісімен, білім алушылардың дамуы мен білімімен;

– өзін-өзі дамыту жəне өз кəсіптілігін жетілдірумен.

Жоғарыда көрсетілген мәліметтердің барлығын зерделей келе, білім беру менеджрелерінің көшбасшылық қасиеттерінің мән- маңызын айқын үғынамыз. Сондықтан да әлемде бұл саланың даму қарқыны үлкен сұранысқа ие.

Көшбасшылықты жаңашыл тұрғыдан зерттейтін көзқарастарға *атрибутивті, харизматикалық, трансформативті* көшбасшылық концепцияларын жатқызуға болады.

Қазақстан Республикасының   білім беруді дамытудың 2011-2020 жылдарға арналған мемлекеттік бағдарламасында оқушылардың бойында белсенді азаматтық ұстанымды, жоғары адамгершілік ізгі қасиетпен қатар, көшбасшылық қасиеттерді қалыптастыру басты назарға алынған. Мәселен, сынып ішінде бірнеше оқушы басқаларға қарағанда көшбасшылығын қалай білдіреді. Ол алдымен сыртқы ортадағы қарым-қатынасынан аңғарылады. Оқушылардың көшбасшылық дағдыларын қалыптастыру негізінде ғалым педагогтардың арнайы еңбектері көрсетілген. Солардың бірі Е.Н. Емельянов оқушыны көшбасшылыққа жетелейтін мынандай қасиеттерді атап көрсетті :

-қарым-қатынас орната білу;

-топты қалыптастыра алу;

-мақсатты анықтау;

-қажет тапсырмаларды беру және оны орындату;

-адамдардың қажеттіліктерін, қызығушылықтарын білу;

-аз уақытта көп ақпаратты игере білу;

- кез келген жағдайда шешім қабылдай алу;

-үлкен шығармашылық қасиеттерінің болуы .

Сонымен қатар, баланың сөйлеу мәдениеті, басқаларды тыңдай білу сауаттылығы, тапсырманы жауапкершілікпен орындау шеберлігі, сауаттылықтың басты қызмет атқаратынын сезе білушілігі, кез-келген жағдайда қиындықтан жол таба білуі сияқты басты құндылыққа ие адами қасиеттерін қалыптастыру басты назарда болады.

Білім алушылардың өзіндік дамуына, сыни пікір білдіруге , өз ойын ашық айтуға ықпал ететін көшбасшы педагогтардың болуының маңызы зор.

Себебі, көшбасшы басшы директорлар мектеп жағдайында педагогтардың кəсіби дамуына, шығармашылық дамуына көп көңіл бөледі.Білім берудің нəтижеге бағытталуы бүгінгі күні педагогтарға жаңа талаптар қояды. Оқытушы ролінің орнына тьюторлық, менторлық тұрғыдағы білім алушыны мотивациялау, кеңес беру сияқты жаңа қарым-қатынас деңгейі қажет болуда. Менеджер үнемі сыртқы және ішкі ортaдaғы өзгерістерді бaқылaп, олaрдың өз әрекеттерімен aрaқaтынaсын белгілеп отыруы керек. Бaсқaру ғылымы ұжымдaрды бaсқaру мәселелерін зерттеуі керек.

Бaсқaрушы әртүрлі көзқaрaстaр мен ұмтылыстaрды сaрaлaп, олaрды ортaқ игілік үшін пaйдaлaнып және олaрды aлғa жылжыту үшін әртүрлі институттaрдың қызметін ұйымдaстыруы керек.

**Бақылау сұрағы:**

1. Көшбасшы мен басшының айырмашылығы қандай?
2. Басқару шешімінің сапасы дегеніміз не?
3. Басқарушылық қабілетті қалай дамытуға болады ?
4. Білім беру менеджерінің көшбасшылық қабілетінің ұжымдағы рөлі қандай?
5. Мектептің білім сапасын қалай арттыруға болады?
6. Білім беру менеджменті саласындағы отандық ғалымдардың қандай еңбектерін атай аласыз?
7. Әлемдік деңгейге сай тұлғаны қалыптастыруда қандай мүмкіндікті айтар едіңіз?

**Қорытынды**

Қазақстанның әлемдегі бәсекеге барынша қабілетті 30 елдің қатарына кіру стратегиясы қоғам өмiрiнiң барлық саласында, соның iшiнде тұлға қалыптасуының негізін қалайтын орта мектептің жұмысын басқаруын жетілдіруге, білім берудің жаңа идеологиясына және білім мазмұнына құзыретті тұрғыдан келуге, сонымен қатар мақсаттар мен күтілетін нәтижелерге ерекше назар аударуды қажет етеді. Білім беру сапасын басқару – қазіргі педагогикалық теория, практика талаптарына сай, келетін, жеке тұлға, қоғам мен мемлекеттің білімге деген қажетін қанағаттандыра алатын білім берудің маңызды белгілерінің жиынтығы.

Отандық және шетелдік дереккөздерді ғылыми талдау негізінде білім беру менеджменті - жоғары кәсіби білім беру мекемелеріндегі инновациялық басқару қызметінің теориясы мен тәжірибесін көрсететін көп аспектілі педагогикалық феномен деп айтуға болады.

Осылайша, отандық және шетелдік педагогикадағы білім беру менеджментінің қарастырған тұжырымдамалары оларды әзірлеген елдердің тарихи және ұлттық-мәдени ерекшелігінен тәуелсіз бірқатар жалпы белгілерге басқару теориясы мен тәжірибесінің бірлігіне, көп аспектілігі және пәнаралық ғылыми білімдерге, гуманитарлық-педагогикалық және экономикалық құрамдар балансқа, білім алушы ұйымның кеңістігін құру қажеттілігін негіздеуге, басқару жүйесінің инновациялық сипатына ие.

Осылайша, Қазақстан Республикасындағы жоғары білім беруді реформалау үрдістері менеджмент қызметкерлеріне басқарушылық қызметін демократияландыру мен ақпараттандырудың инновациялық өзгерістер жағдайында жаңа арнайы білім мен дағдыларды талап ететін жаңа міндеттер қойды.

Бүгінде білім беру қызметтерінің сапасы мен бәсекеге қабілеттілігін арттыру мақсатында оның тиімді жүзеге асырылуына көмектесе алатын, арнайы білімі бар кәсіби мамандар сұранысқа ие.

Сондықтан, мектептің жұмысын басқару құзыретті білім беру моделіне негізделсе білім алушылардың әлеуметтенуінің даярлық деңгейінен көрініс табатын білім берудің күтілетін нәтижелері олардың оқу және өмірлік мәселелерді шешудегі өнімді іс-әрекеттерін ұйымдастыруға ықпал етеді. Ол үшін Қазақстан Республикасының білім беру жүйесін халықаралық стандарттарға сәйкес дамыту, яғни еліміздегі білім беру саласына ең озық халықаралық тәжірибелерді кіріктіру міндеттері тұр. Сонымен қатар, жалпы білім беретін мектептің білім сапасын тиімді басқару үшін отандық және шетелдік тәжірибемен танысу қажет. Біздің пікірімізше, қазіргі мектептердің білім сапасын басқару жүйесін тиімді ұйымдастыру жолға қойылса, мектептің білім сапасы артып мұғалімдердің шығармашылықпен жұмыс істеуіне жағдай жасалады, ол оқушылардың құзіреттілігін дамытуға мүмкіндік береді.

**Қосымша материал**

**Пайдаланылғын әдебиет тізімі.**

**Тест сұрақтары**

№ 1.

**Аттестацияның мақсаты:**

|  |  |
| --- | --- |
| A. | педагогтардың еңбекақысын төлеу |
| B. | педагогтардың кәсіби біліктілігін жетілдіру |
| C. | педагогтар мен мектеп басшыларының біліктілігін көтерудің аса маңызды да тиімді құралы есептеледі, педагогтардың əлеуметтік қорғанысын қамтамасыз ету |
| D. | кəсібилік деңгейді көтеруге ынталандыру, оқу-тəрбие процесінің сапасын арттыру, шығармашыл ынта дамыту |
| E. | еріктілік, жариялылық, жүйелілік жəне тұтастық, шынайылылық |

Жеке таңдаумен сұрақ, жеңiл, Жауап - D

№ 2.

**Басқару туралы ғылым:**

|  |  |
| --- | --- |
| A. | Логистика |
| B. | Менеджмент |
| C. | Маркетинг |
| D. | Экономика |
| E. | Лигвистика |

Жеке таңдаумен сұрақ, жеңiл, Жауап - B

№ 3.

**Басқару мақсаттары бұл:**

|  |  |
| --- | --- |
| A. | бақылау объектісінің қортынды жағдайы немесе қалаған нәтижесі |
| B. | бүкіл басқару процесінің соңы |
| C. | ұйымның миссиясын жету үшін бақылау объектісінің қызметін оңтайландыру |
| D. | біріздендіру процесі |
| E. | бақылау стратегиясымен бірдей |

Жеке таңдаумен сұрақ, жеңiл, Жауап - A

№ 4.

**«Менеджмент» терминінің анықтамасы (А. Мескон, М. Альберт, Ф. Хедоури):**

|  |  |
| --- | --- |
| A. | басқарудағы бірінші реттік міндеттерді анықтау |
| B. | басқа адамдардың еңбегін, ой өрісін, тəртіп уəждерін қолдана отырып, алға қойылған мақсаттарға жете білу ептілігі |
| C. | кез-келген басшының басқалардың орнына шешім қабылдау құқығы |
| D. | ұйымның ресурстарын нақты тапсырмаларды орындауға қолдану құқығы |
| E. | жүйелік, тиімділік, стратегиялық басқару, функцияналдылық |

Жеке таңдаумен сұрақ, жеңiл, Жауап - B

№ 5.

**Менеджмент ғылымындағы «ғылыми басқару мектебін» қалаушы:**

|  |  |
| --- | --- |
| A. | А. Файоль |
| B. | А. Маслоу |
| C. | Э. Мэйо |
| D. | Ф. Тейлор |
| E. | Ф. Герцберг |

Жеке таңдаумен сұрақ, жеңiл, Жауап - D

№ 6.

**Фредерик У. Тейлор құрған «ғылыми басқару мектебінде»:**

|  |  |
| --- | --- |
| A. | жұмысшыларды жоғары нəтижелерге жетуге ынталандырудың қажеті жоқ |
| B. | басқарудың тиімсіздігі басшылардың арнайы курстардан өтпегендігі |
| C. | жұмысшылардың сапасыз еңбегінің себептері төмен жалақы |
| D. | басқарудың негізі – өз заңдары, ғылыми əдістері, формулалары, қағидаттары болуға тиіс |
| E. | жұмысшылар еңбектің тиімді əдістерін өздері үйрену керек |

Жеке таңдаумен сұрақ, жеңiл, Жауап - D

№ 7.

**Әкімшілік (классикалық) басқару мектебінің дамуына көп үлес қосқан ғалым:**

|  |  |
| --- | --- |
| A. | Ф.Тейлор |
| B. | Д.Г етти |
| C. | А. Файоль |
| D. | Э.Мэйо |
| E. | М.Фоллетт |

Жеке таңдаумен сұрақ, жеңiл, Жауап - C

№ 8.

**Мектепішілік жоспардың түрлері:**

|  |  |
| --- | --- |
| A. | Стратегиялық, тактикалық, жедел |
| B. | Болжау, мерзімін анықтау |
| C. | Мақсат пен міндеттерді анықтау |
| D. | Жоспарлау объектісі мен субъектісі |
| E. | Стратегиялық, жұйелі, бастапқы |

Жеке таңдаумен сұрақ, жеңiл, Жауап - A

№ 9.

**Менеджмент ғылымындағы «әкімшілік басқару мектебінің» негізін салған:**

|  |  |
| --- | --- |
| A. | А. Файоль |
| B. | Ф. Герцберг |
| C. | В. Врум |
| D. | Э. Мейо |
| E. | Ф. Тейлор |

Жеке таңдаумен сұрақ, жеңiл, Жауап - A

№ 10.

**Өндіріс сапасын арттыру үшін  Ф.Тейлор басқарудың негізгі ұстанымын ұсынды:**

|  |  |
| --- | --- |
| A. | «əлеуметтік технологиялар» əдістерін білу жəне пайдалану керек |
| B. | адамдарды басқаруда табиғаттың даму заңдарын, технологияларды білу жəне техниканы басқару керек |
| C. | еңбек үдерісінің операцияларын жетілдіру керек |
| D. | өндірістің ғылыми негіздерін анықтау,  қабілеттеріне сəйкес атқарушыларды дұрыс іріктеу,  оқыту жəне жаттықтыру, əкімшілік пен қызметкерлердің ынтымақтастығы |
| E. | жұмысшылардың еңбегін тиімді ұйымдастыруға өздері шешім қабылдау керек |

Жеке таңдаумен сұрақ, жеңiл, Жауап - D

№ 11.

**Басшының ұжыммен тиімді қарым-қатынасы:**

|  |  |
| --- | --- |
| A. | ұжымдағы қарым қатынас жағдайына мән бермеу |
| B. | ұжым  басшысының басқару қабілеттілігі қарым қатынасқа әсер етпейді |
| C. | Басшының құқығы мен өкілеттілігінің негізінде қызметкерлермен ресми іскерлік қарым-қатынас орнатады |
| D. | Басшының ұжыммен қарым-қатынас  этикасын сақтау  маңызды емес |
| E. | мінддеттерді шешу үшін басшы құқықтарын жүзеге асырырады |

Жеке таңдаумен сұрақ, жеңiл, Жауап - C

№ 12.

**А Файоль басқарудың бірқатар əмбебап ұстанымдарын атады:**

|  |  |
| --- | --- |
| A. | Жеке мүдделердің жалпы мүдделерге бағыныштылығы |
| B. | Жоғарыдағылардың айтылғандардың барлығы сәйкес келеді |
| C. | Тәртіп, әділдік, еңбек қатынастарын құрметтеу |
| D. | Билік (өкілеттік) пен жауапкершілік, басшылықтың бірлігі, дара басшылық |
| E. | Қызметкерлер құрамының тұрақтылығы, қызмектерлерді біріктіру, мадақтау |

Жеке таңдаумен сұрақ, жеңiл, Жауап - E

№ 13.

**Менеджмент ғылымындағы «сандық тәсіл» авторы:**

|  |  |
| --- | --- |
| A. | Ф. Герцберг |
| B. | Портер – Лоулер |
| C. | Ф. Тейлор |
| D. | А. Файоль |
| E. | Э. Мейо |

Жеке таңдаумен сұрақ, жеңiл, Жауап - B

№ 14.

**Педагогикалық менеджмент - ол:**

|  |  |
| --- | --- |
| A. | Адамның жаңа білімдер, икемділіктер мен дағдыларды игеру процесі |
| B. | Педагогикалық процестің тиімділігін арттыруға бағытталған, оны басқару принциптерінің, әдістерінің, ұйымдастыру нормалары мен технологиялық тәсілдерінің жүйесі |
| C. | Іс-әрекетінің нақты нәтижесіне, жемістері мен мәртебесіне жеке тұлғаның позитив бағдары |
| D. | Жеке тұлғаның өзіндік дара және кәсіби мүмкіндіктерін толыққанды анықтауы |
| E. | Өндірістік ұжымның іс-әрекетін бақылау саласы |

Жеке таңдаумен сұрақ, жеңiл, Жауап - B

№ 15.

**Бacқaру әдicтeрi:**

|  |  |
| --- | --- |
| A. | ұйымдacтырушылық-әкiмшiлiк; |
| B. | экoнoмикaлық cтимулдaрғa нeгiздeлгeн экoнoмикaлық әдic |
| C. | ұйымдacтырушылық-әкiмшiлiк, экoнoмикaлық, әлeумeттiк-пcиxoлoгиялық |
| D. | әкімшілік, әлeумeттiк әдicтeр |
| E. | әлeумeттiк-пcиxoлoгиялық әдic |

Жеке таңдаумен сұрақ, жеңiл, Жауап - C

№ 16.

**Менеджмент ғылымындағы «сандық тәсіл» авторы:**

|  |  |
| --- | --- |
| A. | Л. Занков |
| B. | Л. Портер мен Э. Лоулер |
| C. | Д. Мак Грегор |
| D. | В. Беспалько |
| E. | А. Макаренко |

Жеке таңдаумен сұрақ, жеңiл, Жауап - B

№ 17.

**Мектепішілік ұйымдacтыру функцияcының нeгiзгi құрaлдaры:**

|  |  |
| --- | --- |
| A. | ұйымның мақсаттарына жету жолдарын анықтау |
| B. | бұйрықтaр, қaғидaлaр, eрeжeлeр, нұcқaулaр, ecкeртпeлeр, кeңecтeр, пiкiрлecу, т.б. |
| C. | Ақпараттық коммуникациялық технологиялар |
| D. | Оқу әдістемелік құралдар, ресурстар |
| E. | міндеттерді жүзеге асыру жолдары мен құралдарын анықтау |

Жеке таңдаумен сұрақ, жеңiл, Жауап - B

№ 18.

**Француз зерттеушісі Анри Файоль  қандай басқару мектебінің өкілі болды?**

|  |  |
| --- | --- |
| A. | мінез ғылымдар мектебі |
| B. | ғылыми басқару мектебінің |
| C. | классикалық басқару мектебі |
| D. | адам қарым-қатынас мектебі |
| E. | эмпирикалық басқару  мектебі |

Жеке таңдаумен сұрақ, жеңiл, Жауап - C

№ 19.

**Педагогикалық мониторинг:**

|  |  |
| --- | --- |
| A. | Сібъект сібъектілік қатынас орнату |
| B. | Оқу тәрбие үдерісін жаңаша ұйымдастыру |
| C. | Педагогикалық процесті үздіксіз қадағалау |
| D. | Оқушының оқушысының тұлғалық қасиеттерін зерттеу |
| E. | Мүғалімдердің шығармашылық жұысын талдау |

Жеке таңдаумен сұрақ, жеңiл, Жауап - C

№ 20.

**Әдістемелік бірлестіктің қызметі:**

|  |  |
| --- | --- |
| A. | Жоспардау, бақылау, мониторинг жұргізу |
| B. | Бір оқу пәнін оқытатын немесе мазмұны бойынша жақын оқу пәндерін оқытатын мұғалімдердің бірлесіп теориялық және әдістемелік міселелерді шешу |
| C. | Сараптау, аттестаттау, марапаттау |
| D. | Талдау, болжау, жоспарлау, диагностикалау |
| E. | Қоғамдық ұйымдармен бірлесіп жұмыс жасау |

Жеке таңдаумен сұрақ, жеңiл, Жауап - B

№ 21.

**Оқу- тәрбие процесінің жағдайын, тиімділін және нәтижесін айқындайтын іс-әрекет:**

|  |  |
| --- | --- |
| A. | Педагогикалық болжау |
| B. | Педагогикалық диагностика |
| C. | Педагогикалық жобалау |
| D. | Педагогикалық бақылау |
| E. | Педагогикалық коррекция |

Жеке таңдаумен сұрақ, жеңiл, Жауап - D

№ 22.

**Топ- менеджердың негізгі міндеттеріне жатады:**

|  |  |
| --- | --- |
| A. | ұйымның болашағын анықтау |
| B. | өкілдердің функциясын атқару |
| C. | бағыныштылардың іс-әрекеттерін бақылау |
| D. | ұйым ішінде дұрыс әрекет етеітн бұйрықтарды құрастыру |
| E. | ұжымның ұйымдастырылуы мен ынталандырылуы |

Жеке таңдаумен сұрақ, жеңiл, Жауап - A

№ 23.

**Басқарудағы басшылық жағдайға ие адам - бұл ...**

|  |  |
| --- | --- |
| A. | рецпиент |
| B. | сарапшы |
| C. | кеңесші |
| D. | көшбасшы |
| E. | лауазымды тұлға |

Жеке таңдаумен сұрақ, жеңiл, Жауап - E

№ 24.

**Өкілеттелік – бұл:**

|  |  |
| --- | --- |
| A. | Кез келген басшының басқалардың орнына шешім қабылдау құқығы |
| B. | Басқа адамдарды қолдану мүмкіндігі |
| C. | құзіреттілік |
| D. | ұйымның ресурстарын нақты тапсырмаларды орындауға қолдану құқығы |
| E. | басшының қызметтерін сипаттайтын жалпы термин |

Жеке таңдаумен сұрақ, жеңiл, Жауап - D

№ 25.

**Стратегиялық шешімдердің  ерекшеліктері:**

|  |  |
| --- | --- |
| A. | субъективтілік |
| B. | міндеттерге бағытталу |
| C. | белгісіздік, қайтымсыздық |
| D. | инновациялар |
| E. | Жоғарыдағылардың айтылғандардың барлығы сәйкес келеді |

Жеке таңдаумен сұрақ, жеңiл, Жауап - E

№ 26.

**Ұйымының стратегиясы деген  – бұл:**

|  |  |
| --- | --- |
| A. | басқару деңгейлерін таңдау; |
| B. | дәйекті міндеттерді шешу жүйесі ішкі және сыртқы ортадағы өзгерістерді ескере отырып, мақсатқа перспективалы қозғалысы қамтамасыз етеді; |
| C. | д) жұмыс жоспары |
| D. | ұжымның қызметкерлерін басқару; |
| E. | ұйымның мақсаттарына жету үшін ұзақ уақыт бойы тапшы ресурстарды бөлу үшін қызмет жоспары; |

Жеке таңдаумен сұрақ, жеңiл, Жауап - A.

№ 27.

**SWOT-анализі – бұл:**

|  |  |
| --- | --- |
| A. | функционалдық-құндық талдау |
| B. | салыстыру әдісі |
| C. | қоршаған орта факторларының  төрт топқа топтастыру: саяси, экономикалық, әлеуметтік-мәдени, техникалық және технологиялық |
| D. | қоршаған ортаның мүмкіндіктері мен қауіп-қатерлерін, ұйымның күшті және әлсіз жақтарын талдау |
| E. | тенденцияларды экстраполяциялау әдісі |

Жеке таңдаумен сұрақ, жеңiл, Жауап - D

№ 28.

**Мұғалімдердің кәсіби дамуы:**

|  |  |
| --- | --- |
| A. | Семинар, тренингтер, дөңгелек үстелдер ұйымдастыру |
| B. | Әдістемелік бірлестіктегі жұмыс, кәсіби біліктілігін арттыру, өздігінен білім алу, ізденністе болу, педагогикалық зерттеулер жұргізу, педагогикалық рефлексия жүргізу, педагогикалық кеңес, семинар, конференцияларға, сайыстарға қатысуы және т.б. |
| C. | Озық іс-тәжірибені зерттеп, тарату |
| D. | Авторлық бағдарламалар мен оқу әдістемелік кешен жасау |
| E. | Жас мұғалімдерге әдістемелік көмек беру, коучинг жүргізу, ашық сабақ ұйымдастыру |

Жеке таңдаумен сұрақ, жеңiл, Жауап - B

№ 29.

**Басқару функциялары:**

|  |  |
| --- | --- |
| A. | бағындыру, қадағалау, тексеру, ескерту жасау, жазалау, талап ету |
| B. | өкілеттілікті бөліп беру, еркіндік беру |
| C. | ұйымдастыруды әр бөлімнің  басшысына тапсыру |
| D. | құрметтеу, марапаттау, қызықтыру, жеңілдету |
| E. | жоспарлау, ұйымдастыру, басшылық ету, кординациялау, бақылау |

Жеке таңдаумен сұрақ, жеңiл, Жауап - E

№ 30. **«Адами қатынастар мен тәртіптік көзқарас» тұжырымының авторы:**

|  |  |
| --- | --- |
| A. | Д. Буннер |
| B. | Э. Мейо |
| C. | Л. Божович |
| D. | Д. Фельдштейн |
| E. | Ж. Пиаже |

Жеке таңдаумен сұрақ, жеңiл, Жауап - B

№ 31. **Педаогикалық менеджмент - ол:**

|  |  |
| --- | --- |
| A. | тәлім-тәрбиелік жүйесін зерттейтін ғылым саласы |
| B. | білім мен тәрбие берудің негізгі заңдылықтарын зерттейтін ғылым |
| C. | педагогикалық процестерді басқару технологиясы |
| D. | тәрбие туралы халық көзқарасын зерттейтін ғылым саласы |
| E. | мүмкіндігі шектеулі балаларды  білім беру үдерісіне кіріктірудің зерттейтін педагогика ғылымының  саласы |

Жеке таңдаумен сұрақ, жеңiл, Жауап - C

№ 32.

**Факторларды өзара арақатынасына байланысты оңтайлы шешімдерді талап ететін тәсіл - болып табылады:**

|  |  |
| --- | --- |
| A. | үдерістік  тәсіл |
| B. | ағымдағы көзқарас |
| C. | ситуациялық көзқарас |
| D. | жүйелі көзқарас |
| E. | мінез-құлық тәсілі |

Жеке таңдаумен сұрақ, жеңiл, Жауап - C

№ 33.

**Басқару мақсаттары бұл:**

|  |  |
| --- | --- |
| A. | бүкіл басқару процесінің соңы |
| B. | біріздендіру процесі |
| C. | бақылау стратегиясымен бірдей |
| D. | бақылау объектісінің қоыртынды жағдайы немесе қалаған нәтижесі |
| E. | ұйымның миссиясын жету үшін бақылау объектісінің қызметін оңтайландыру |

Жеке таңдаумен сұрақ, жеңiл, Жауап - D

№ 34.

**Стратегия – бұл:**

|  |  |
| --- | --- |
| A. | ұйымның мақсаттарына жету үшін ұзақ уақыт бойы тапшы ресурстарды бөлу үшін қызмет жоспары |
| B. | жұмыс жоспары |
| C. | дәйекті міндеттерді шешу жүйесі ішкі және сыртқы ортадағы өзгерістерді ескере отырып, мақсатқа перспективалы қозғалысы қамтамасыз етеді |
| D. | басқару деңгейлерін таңдау |
| E. | ұжымның қызметкерлерін басқару |

Жеке таңдаумен сұрақ, жеңiл, Жауап - D

№ 35.

**Стратегияның орындалуының негізгі шарттары – ол:**

|  |  |
| --- | --- |
| A. | кадрларды іріктеу және тиімді пайдалану |
| B. | компанияның даму стратегиясына сәйкес ұйымдық құрылымын тарту |
| C. | фирманың бірінші басшысының рөлін арттыру |
| D. | фирманың бәсекелестілікке қабілетін күшейту |
| E. | білікті және алдыңғы қатрлы мамандарды дайындау |

Жеке таңдаумен сұрақ, жеңiл, Жауап - A

№ 36.

**Бәсекелес ұйымдардың кадрлық саясатын зерттеу бағы:**

|  |  |
| --- | --- |
| A. | өз ұйымының тиімді кадр саясатын жасау |
| B. | өнімнің жаңа түрлерін шығару; |
| C. | қосымша жұмыс орындарын құру |
| D. | ұйым дамуының стратегиялық курсын анықтау |
| E. | ұйым қызметін қайтамамандандыру |

Жеке таңдаумен сұрақ, жеңiл, Жауап - A

№ 37.

**Жұмысты кешенді бағалау – бұл:**

|  |  |
| --- | --- |
| A. | бақылау сұрақтарының көмегімен кәсіби білім мен білікті бағалау |
| B. | әлеуметтік сауалнамалар көмегімен интеллект деңгейі мен әдеттерді, кәсіби білімдерді бағалау |
| C. | бақылау сұрақтарының көмегімен интеллект деңгейі мен кәсіби білімдерді бағлау |
| D. | арнайы тесттердің көмегімен кәсіби білімдер мен әдеттерді анықтау |
| E. | жұмыстың тиімділігі мен қиындықтарын анықтау, алдыңғы кезеңмен салыстыру, сапа көрсеткіштерін бағалау сәйкестігін анықтау |

Жеке таңдаумен сұрақ, жеңiл, Жауап - E

№ 38.

**Адам капиталы – бұл:**

|  |  |
| --- | --- |
| A. | Әр адамның жалпы және арнайы білім алуына, тәрбиелеуіне,  дамуына, денсаулығын сақтауға жұмсалатын шығындар, инвестиция |
| B. | ұйымның материалды емес бірлігі |
| C. | өндіріс құралдарына қаржы салу |
| D. | ұйымның материалды бірлігі |
| E. | бұл басшылықтың тиімді нәтижені қамтамасыз ететін жұмыс әдістері мен формаларының жиынтығы. |

Жеке таңдаумен сұрақ, жеңiл, Жауап - A

№ 39.

**Сапа менеджменті жүйелерін құруға негіз болған:**

|  |  |
| --- | --- |
| A. | Тейлор тұжырымдамасы |
| B. | Портер – Лоулер теориясы |
| C. | Врум теориясы |
| D. | адами қатынастар теориясы |
| E. | TQN тұжырымдамасы |

Жеке таңдаумен сұрақ, жеңiл, Жауап - E

№ 40.

**Дүниежүзілік деңгейдегі ең ұтымды менеджмент жүйесі – ол:**

|  |  |
| --- | --- |
| A. | Жапондық менеджмент жүйесі |
| B. | американдық менеджмент жүйесі |
| C. | ағылшын менеджмент жүйесі |
| D. | неміс менеджмент жүйесі |
| E. | ресейлік менеджмент жүйесі |

Жеке таңдаумен сұрақ, жеңiл, Жауап - A

№ 41.

**Менеджменттің қосалқы функциялар тобына жатады:**

|  |  |
| --- | --- |
| A. | атқарушыларды дұрыс іріктеу |
| B. | заманауи математикалық тәсілдерді қолдану |
| C. | ақпараттық білім алу дағдыларын тексеру |
| D. | физикалық есептерді шығару әдістерін жетілдіру |
| E. | шешімдерді қабылдау |

Жеке таңдаумен сұрақ, жеңiл, Жауап - A

№ 42.

**Мектепті басқарудағы әдіснамалық тәсілдерге жатпайды:**

|  |  |
| --- | --- |
| A. | әлеуметтік |
| B. | гуманитарландыру |
| C. | жүйелілік |
| D. | құзыреттілік |
| E. | тұлғаға бағытталған |

Жеке таңдаумен сұрақ, жеңiл, Жауап - A

№ 43.

**Менеджердің қосалқы қызметіне кіреді:**

|  |  |
| --- | --- |
| A. | бақылау және түзету |
| B. | ақпарат және байланыс |
| C. | уәждеу |
| D. | жоспарлау |
| E. | ұйымдастыру |

Жеке таңдаумен сұрақ, жеңiл, Жауап - B

№ 44.

**Басқару қызметінің айрықша түрі:**

|  |  |
| --- | --- |
| A. | педагогикалық девиантология |
| B. | педагогикалық технология |
| C. | педагогикалық рефлексия |
| D. | педагогикалық менеджмент |
| E. | педагогикалық психология |

Жеке таңдаумен сұрақ, жеңiл, Жауап - C

№ 45.

**В.П.Симоновтың пайымдауынша «Педагогикалық менеджмент» - ол :**

|  |  |
| --- | --- |
| A. | оқыту мен тəрбиелеу үдерісін өзара байланысты жүйесіндей басқару |
| B. | басқарудағы шешім қабылдау үшін ақпаратты түрлендіру |
| C. | оқу-тəрбиелеу жəне оқу-тану үдерісін басқарудағы қағидаттар, əдістер, ұйымдастыру нысандары мен технологиялық амалдар кешені |
| D. | мұғалімнің басқарушылық және əлеуметтік-педагогикалық қызметі |
| E. | білім мен тәрбие беру үдерістерін ұйымдастыру |

Жеке таңдаумен сұрақ, жеңiл, Жауап - C

№ 46.

**«Пeдaгoгикaлық жoбaлaу» ұғымының мәні:**

|  |  |
| --- | --- |
| A. | Басқа педагогтардың тәжірибесін қолданудағы eрeкшe қызмeті |
| B. | сыныптан тыс жəне мектептен тыс жұмысты тактикалық жəне жедел жоспарлау |
| C. | мұғалімдердің жəне мектептің басқа қызметкерлерін жұмысқа қабылдауын ұйымдастыру; |
| D. | Мaркeтинг, кeлiciмшaрттaр мeн кeздecулeрдi жүргiзу, қызмeткeрлeр caяcaты |
| E. | пeдaгoгикaлық үдерістің тұтacтaй өзгеруін қaмтиды |

Жеке таңдаумен сұрақ, жеңiл, Жауап - E

№ 47.

**П. И. Третьяков бойынша мектепішілік басқарудың қызметері:**

|  |  |
| --- | --- |
| A. | бақылау-диагностикалық, реттеу-түзету |
| B. | ақпараттық-талдау, уəждеу-мақсаттық, жобалау, |
| C. | жоспарлы-болжамдық, ұйымдастырушылық-атқарушы |
| D. | шешімдер қабылдау, бақылау жасау, реттеу |
| E. | Жоғарыда аталғандардың барлығы сәйкес |

Жеке таңдаумен сұрақ, жеңiл, Жауап - E

№ 48.

**Мeктeптi бacқaруда мeнeджeрдің қызмeттeрі:**

|  |  |
| --- | --- |
| A. | ұйымдacтырушылық-oрындaушылық,  бaқылaушылық-диaгнocтикaлық,  зeрттeушiлiк |
| B. | Барлығы дұрыс |
| C. | кoммуникaтивтiлiк қaбiлeттi игeру, қoл acтындaғылaрдың пcиxoлoгияcын түciнe aлу |
| D. | aқпaрaттық-aнaлитикaлық, жocпaрлы-бoлжaмдық, бacқaрушылық, әкiмшiлiк, жобалау, бақылау, мoтивaциялық-eрiктiк, түзeту-рeттeушiлiк, т.б. |
| E. | Ұйымдастырушылық, жоспарлы болжамдылық, шаруашылық, жазалаушылық |

Жеке таңдаумен сұрақ, жеңiл, Жауап - D

№ 49.

**Мeнeджeрдiң жoбaлaу мәдeниeтi:**

|  |  |
| --- | --- |
| A. | педагог кадрларды аттестаттау |
| B. | бacқaрушылық (өндiрicтiк прoцecтi ұйымдacтыру тәciлдeрi қолдану) |
| C. | қoлдaнaтын  рecурcтардың  ерекшелігін, тиімділігін талдай білу |
| D. | ұжымдық-алқалық басқарудың ерекшелігін түсіну |
| E. | инcтрумeнтaлдық (қoлдaныcтaғы eңбeк құрaлдaрының жиынтығымeн қолдану); |

Жеке таңдаумен сұрақ, жеңiл, Жауап - B

№ 50.

**Мeктeптi бacқaрудың мaқcaты мeн мiндeттeрi:**

|  |  |
| --- | --- |
| A. | мәдeниeттiң рeглaмeнттeушi жәнe рeттeушi функцияcы |
| B. | Бaғaлaушылық–нoрмaтивтi қызметі, аттестаттау |
| C. | шаруашылықтын сыртқы және ішкі қоршаған ортасын зерттеуді |
| D. | қaлыптacтырушы және рeaктивті қызметтері |
| E. | жұмыc тәжiрибeciн тaлдaу,  жоспарлау, бақылау, тeкceру |

Жеке таңдаумен сұрақ, жеңiл, Жауап – E

**СОӨЖ тапсырималары:**

1- **СӨЖ .**

**СОӨЖ және СӨЖ қабылдау.**

1. Мектептің тұтас педагогикалық үдерісін жоспарлауды сипаттаңыз.

2. Білім беру менеджерінің көшбасшылық қабілетін талдаңыз.

**2- СӨЖ .**

**1.** Педагогикалық қарым-қатынас және басқару этикасы.

2. Технологиялық тәсіл негізінде мектепті басқаруды талдаңыз.

**3-СӨЖ .**

1.Шетелдік ғалымдардың ғылыми еңбектері негізінде басқару принциптерін талдау.

2. Басқару жағдаяттарының шешімін табудың жаңа тәсілдерін сипаттаңыз.

**4-СӨЖ .**

**1.** Мектептегі әкімшілік басқаруға ұсыныстар жазу.

2. Болашақ үздік мектептің құрылымдық-логикалық сызбасын жасау.

СОӨЖ тапсырмаларының үлгісі.

**ПАЙДАЛАНЫЛҒАН ӘДЕБИЕТТЕР ТІЗІМІ**

1. Н.Ә.Назарбаевтың Жолдауы «Қазақстан - 2050» стратегиясы – қалыптасқан мемлекеттің жаңа саяси бағыты» // Егемен Қазақстан. - 2013, ақпан - 28.
2. Қазақстан Республикасының «Білім туралы» Заңы. 2007 жыл 27 шілде - <http://adilet.zan.kz/kaz/docs/Z1100000487>
3. Концепция развития непрерывного профессионального педагогического образования в Республике Казахстан //Учитель Казахстана. – 2004, март – 30. -№10-12. -С.-3.
4. Қазақстан Республикасында білім беруді және ғылымды дамытудың 2020 – 2025 жылдарға арналған мемлекеттік бағдарламасы. 2019 жылғы 27 желтоқсан <https://aktobecontrol.gov.kz/kz/assets/images/pages/npa/gpro2025kz.pdf>
5. Taylor F.W. The Principles of Scientific Management. – N.Y.: Cosimo

Classics, 2006 – 88 p.

1. Fayol A. Gloucester. General and Industrial Administration. – N.Y.: Martino

Fine Books, 2013. – 142 p.

1. Druker P.F. The Practice of Management. - N.Y.: Harper Business; Ressue

edition, 2006.-416 p.

1. Mayo E. The Human problem of an Indusrtial civilization. – London;

N.Y.:Routledge; Reprint edition, 2003. – 204 p.

1. Zelvus R. Svietimo organizzaciju vadyba. – Vilnuis: Vilnuis universiteto

leidykla, 2003. – 130 p.

1. Melnikova J. School head competencies development in the context of

education management paradigm shift - summary of Doctoral dissertation social sciences, education (07 S). - Siauliai, 2011. - 46 p.

1. Конаржевский Ю. А. Управление и управление в школе. - М.:

Владос, 1999. – 354 c.

1. Лазарев В.С. Управления образованием на пороге новой эпохи //

Педагогика. – 1995. - №5. – С.12-18.

1. Поташник М.М., Лазарев В.С. Управления современной школой в

вопросах ответах – М.: Новая школа, 1997. – 350 с.

1. Управления образовательным процессом. – М.: Российское педагогическое агенство, 1997. – 264 с. Менеджмент в управлении школой / под ред. Шамовой Т.И. – М.: Магистр, 2005. – 230 с.
2. Трапицын С.Ю., Громова Л.А., Бавина П.А. Проектный менеджмент в

образовании: учебно-методический комплекс. – Спб.: Изд-во РГПУ им. А.И. Герцена, 2013. – 125 с.

1. А.К. Кусайынов Качество образования в мире и в Казахстане/ - Алматы, 2013. – 196 с.
2. Нарибаев К.Н., Аганина К.Ж., Утебаева Н.М. Менеджмент в сфере

образования. Образовательная программа. – Алматы, 2012. – 50 с.

1. Жайтапова А.А. Вопросы теории и практики управления профессиональным развитием педагогических кадров // Образование. – 2008. - №5. – с. 106-108
2. Баймолдаев Т.М. Менеджмент в педагогической системе // Директор

школы. – 2014. - №5. – С. 12-14.

20.Кошербаева А.Н., Ашимова А., Жанабилова С. Инновационные методы и технологии в современном образовании какинструменты повышения качества обучения ипрофессионализма педагога... Казахский национальный педагогический университет имени Абая ВЕСТНИК Серия«Педагогические науки»,No1(61), 2019 г......

21.Әлқожаева Н.С. Педагогикалық менеджмент: оқу құралы. – Алматы,

2009. – 120 б.

22 . Булатбаева А.А., Садвакасова З.М. Педагогический менеджмент:

уроки лиидерства. – Алматы, 2012. – 148 с.

1. Аганина К.Ж. Сущность и характеристика подготовки менеджеров

сферы образования в условиях глобализации // Педагогика и психология. – 2014. - №4. – с. 44-48.

1. Сындарлы қоғамдық диалог-Қазақстанның тұрақтылығы мен өркедеуінің негізі Қазақстан Республикасының Президенті Қасым-Жомарт Тоқаевтың халқыны жолдауы, 2019 жылғы 2 қыркүйек – <https://sputnik.kz/politics/20190902/11419745/Toqaevtyn-Qazaqstan-khalqyna-zholdauy-tolyq-matin.html>
2. Қазақстан Республикасының Білім беруді дамытудың 2011 - 2020 жылдарға арналған мемлекеттік бағдарламасы . [www.edu.gov.kz/.../bilim\_berudi\_damytudy\_2011\_2020\_zhyldara\_arna](http://www.edu.gov.kz/.../bilim_berudi_damytudy_2011_2020_zhyldara_arna)
3. З.А. Исаева. Подготовка менеджеров образования в высшей школе: Монография. – Алматы: Қазақ университеті, 2005.-135 с.
4. .Генов Ф. Психология управления. – М.: Прогресс, 1982. – 422 с.
5. Молдасан Қ.Ш., Толешова Ұ.Б.Педагогикалық коучинг. Оқу құралы.- Алматы : Қазақ университеті,2020.-111б.
6. Педагогика./ Таубаева Ш.Т., Иманбаева С.Т.., Берикханова А.Е., Оқулық.- Алматы: ОНОН. 2017,-340 бет.
7. Проектирование систем внутришкольного управления. / Под ред. Моисеева A.M. –M.: Педагогическое общество России, 2001. - 305 с. 4
8. Заманауи мектептегі білім сапасын басқару. Әдістемелік құрал. – Астана: Ы.Алтынсарин атындағы ҰБА, 2014. – 42 б.
9. Мескон М. Основы менеджмента. –М.: Дело, 1997.